c: text/html

text:
Resolution 217 A (III) (10.12.1948)
KUBUUZUTU
Yee ɖitisaa se pʊmʊna ɛyaa se pɛwɛɛ kɩmaŋ wala ɛsɩndaa nɛ pɩkɛna wazaɣ pʊyʊ kɔyɔ, ɖitisaa ɖɔɖɔ se peeɖe ɛjaɖɛ yɔɔ tɩ-yɔɔ wɛʊ, toovonum nɛ lahɛzɩyɛ palɩɣna;
Ɖɩnaa se ɛyʊ wala tɔm kɩɩsɩŋ nɛ tɩ-yɔɔ kɩɩɖɔŋ palabɩna nɛ kɩwɛɛkɩm tɔyɩ nɛ pɩcɛyɩɣ ɛyaa. Mbʊ pacaɣ se ɛjaɖɛ ɛlɛɣzɩ wɛtʊ, ɛyaa wɛɛ pa-tɩ yɔɔ, pɔyɔɔdʊʊ yem faaa nɛ pɩwɩlɩ se palɩ kʊñɔŋ taa, sɔɔndʊ ɛɛtasɩɣ-wɛ kpaʊ;
Yee waɖɛ kewiyaɣ ɛkandayɩɣ ɛyʊ wala yɔɔ camɩyɛ kɔyɔ, wiɖiyi pɩɩkaɣ ɛyʊ ɛnʊ kɛnaʊ kɩjɛyʊʊ se ɛkʊyɩ kewiyaɣ ŋga kɔ-yɔɔ se kalakɩ-ɩ ñaŋ;
Pʊwɛ camɩyɛ se pasɩna ajɛya, akpeeti nɛ ala taabalɩyɛ ɖʊʊ tʊmɩyɛ ɖeu nɛ puhuuna-yɛ;
Ɖinaa se ajɛya kɩgbɛndʊʊ ŋgbɛyɛ paɣtʊ takayaɣ taa kɛ ɛyaa kpeekpe tasɩ tisuu ɛyʊ wala nɛ ɛ-wazaɣ pɔ-tɔm, nɛ pɔtɔ se abalaa nɛ halaa pɛwɛ kɩmaŋ wala ana a-ɛsɩndaa; mbʊ labɩna nɛ paka ñʊʊ se pekpeetiɣ samaɣ sɩnaʊ tʊmɩyɛ yɔɔ nɛ pɩsa pɛwɛɛ pa-tɩ yɔɔ camɩyɛ;
Ajɛya kɩgbɛdʊʊ ŋgbɛyɛ taa ajɛya tisaa se alakɩ nɛ ɛyaa kpeekpe ña ɛyʊ wala, ɛlɛ pʊwɛɛ se ŋgbɛyɛ ɛɖʊ-yɛ nisi;
Yee ɛyaa tɩŋgɛ ɩwɛna lɩmaɣzɩyɛ kʊɖʊmɖɩyɛ ɛyʊ wala nɛ ɛ-tɩ yɔɔ wɛʊ tɔm yɔɔ kɔyɔ, pɩsaŋ nɛ pala tʊmɩyɛ nɖɩ.
MBƱ AJƐYA KIGBƐNDƱƱ ŊGBƐYƐ KEDIƔZAƔ SƆSƆƆ TƆM SE:
KEDEŊGA KPEEKPE YƆƆ ƐYƱ WALA TƆM tʊnɛ tɩkɛ ajɛya wena kedeŋga kpeekpe yɔɔ ɛyʊ wala tɔm wɛ a-ñʊŋ taa yɔ a-lɩmaɣzɩyɛ; nɛ pɩsa acɛyɩ a-tɩ, akuli ŋgbɛyɛ ɖɩnɛ ɖa-ajɛya ɛyaa nɛ ajɛya lɛɛna ɛyaa ɛsɛ nɛ paña ɛyʊ wala nɛ ɛ-tɩ yɔɔ wɛʊ tɔm.
Hɔɔlaɣ 1
Palʊlʊʊ ɛyaaa nɛ pa-tɩ yɔɔ wɛʊ kpaagbaa nɛ pɛwɛɛ kɩmaŋ wala ɛsɩndaa. Palʊlʊʊ-wɛ nɛ pɔ-lɔŋ nɛ pa-maɣzɩm; mbʊ yekina nɛ pɔsɔɔlɩ ɖama se pɛkɛ ɛyaa pa-tɩŋgɛ.
Hɔɔlaɣ 2
Paa ɛyʊ weyi, ɛkɛ kɩsɛm, kɩkpɛdʊ, kʊhʊlʊm, ñɩmdʊ, kɛdɛyaɣ, paa ɛkɛ cɔɔcɩ ŋgʊ kɩ-taa tʊ, ɛlaɣ sɩɩnaa, ɛpɩzɩɣ ɛtɔ se kedeŋga kpeekpe yɔɔ ɛyʊ wala wena pɔyɔɔdɩ a-tɔm cɩellnɛ yɔ, akɛ ɖɔɖɔ ɛ-ñɩna.
Mbʊ ɖɔɖɔ paa ɛyʊ ɛlɩna le, ɛkɛ ɛjaɖɛ nɖɩ ɖɩwɛ ɖɩ-tɩ yɔɔ yɔ, ɖɩfɛyɩ ɖɩ-tɩ yɔɔ yɔ ɖɩ-taa tʊ, yaa ɖɩ-poliitikii kɛ ŋgʊ, paapɩzɩɣ pɔtɔ se ɛyʊ wala tɔm tʊnɛ tɩdataɣna-ɩ.
Hɔɔlaɣ 3
Paa anɩ, ɛwɛna waɖɛ se ɛwɛɛna wezuu, ɛwɛɛ ɛ-tɩ yɔɔ nɛ ɛkandayɩ ɛ-tɩ yɔɔ.
Hɔɔlaɣ 4
Pɩfɛyɩ se nɔɔyʊ ɛwɛɛ yomiye taa; ɛlɛ padaaɖʊ-ɩ ɖɔɖɔ kʊñɔŋ. Pekizi yomiye tɔm.
Hɔɔlaɣ 5
Pɩfɛyɩ se paɖʊ nɔɔyʊ kʊñɔŋ, pɛkpɛŋgɛsɩ-ɩ, yaa palabɩ-ɩ mbʊ pɩdamʊna se pala ɛyʊ yɔ.
Hɔɔlaɣ 6
Paa anɩ, ɛwɛna waɖɛ se paa le, paya-ɩ se caa akele.
Hɔɔlaɣ 7
Ɛyaa kpeekpe wɛ kɩmaŋ paɣtʊ ɛsɩndaa nɛ pɛwɛɛna waɖɛ ɖɔɖɔ se paɣtʊ ɛkandayɩ pɔ-yɔɔ kɩmaŋ. Yee palakɩ-wɛ nabʊyʊ nɛ pɩfɛyɩ ɖeu, yaa pɩɩɖɔŋ paɣtʊ nʊmaʊ ta, pɩwɛɛ ɖɔɖɔ se pakandayɩ pɔ-yɔɔ kɩmaŋ.
Hɔɔlaɣ 8
Paa anɩ, ɛwɛna waɖɛ se pacaɣ-ɩ tɔm yaa pomuluu-i faŋŋŋ wala wena paɣtʊ ha-ɩ yɔ a-nʊmaʊ taa, ewolo eheyi ɛjaɖɛ taa tɔm hʊyaa.
Hɔɔlaɣ 9
Paapɩzɩɣ pakpa nɔɔyʊ faŋŋ paɖɩɣ yaa pɛkɛzɩ-ɩ tɛtʊ.
Hɔɔlaɣ 10
Yee pakpa ɛyʊ nɔɔyʊ se ɛlabɩ nabʊyʊ, ɛwɛna waɖɛ se pahʊʊ ɛ-tɔm fayɩɩ nɛ pana; tiɖeɣ yaa tɩsɩkɩ.
Hɔɔlaɣ 11
- Ɛyʊ weyi pakpa-ɩ nɛ padahʊda ɛ-tɔm yɔ, pɔcɔŋna-ɩ se ɛdɛwɛɛkɩ pʊyʊ; a-aseɣɖe tɩnaa nɛ ɛ-yɔɔ kandɩyaa pasɩŋgɩɣ ɛ-wayɩ, pahʊʊ ɛ-tɔm fayɩɩ ɛzɩ paɣtʊ pɔzʊʊ yɔ, nɛ pana toovonum.
- Paakpaɣ ɛyʊ sɔnɔ ɖooo mbʊ ɛɛlaba nɛ pɩdaafɛyɩ paɣtʊ taa yɔ, pʊ-yɔɔ; yee pʊ-wayɩ pʊkɔma pɩlɩɩ se ɛɛlabɩ mbʊ yɔ pɩkɛ kɩwɛɛkɩm, nɛ pʊpɔzʊʊ se pɔhɔ ɛ-naŋgbaŋgʊʊ kɔyɔ, paɣtʊ kɩbɩndʊ yɔɔ patɩŋgɩɣ.
Hɔɔlaɣ 12
Pɩfɛyɩ ɖeu se ɛyʊ nɔɔyʊ ɛɖʊ ɛ-nɔɔ lɛlʊ tɔm taa yem yem.
Hɔɔlaɣ 13
- Paa anɩ, ɛwɛna waɖɛ se ewolo paa le, ɛcaɣ ɖenɖe e-liu wɛɛ yɔ paa ɛjaɖe nɖɩ lɛ ɖɩ-taa.
- Paa ɛyʊ weyi, ɛwɛna waɖɛ se ɛkʊyɩ ɛjaɖɛ nɖɩ ɛwɛ ɖɩ-taa yɔ, paa pɩkɛ ɛ-ñɩnɖɛ, nɛ pɩmaɣ-ɩ ɖooye lɛ, ɛpɩsɩ.
Hɔɔlaɣ 14
- Yee palɩ ɛyʊ nɔɔyʊ wayɩ ɖoli faŋŋŋ, ɛwɛna waɖɛ sɛ eñɩnɩ kʊyʊʊ ɖʊɖʊyɛ. Ɛtalɩ le, padaalɔ-ɩ.
- Ɛlɛ, yee toovonum, ɛwɛɛkɩ nabʊyʊ nɛ pañɩnɩɣ-ɩ se pakpa-ɩ, ɛfɛyɩna waɖɛ se ɛɖʊ kʊyʊʊ ɖoli.
Hɔɔlaɣ 15
- Paa ɛyʊ weyi, ɛwɛna waɖɛ se ɛyaa ɛjaɖɛ naɖɩyɛ se ɛ-tɛ.
- Pɩfɛyɩ se pekizina nɔɔyɔ se ɛdaayaa ɛ-ɛjaɖɛ se ɛ-tɛ yaa ɛdaa lɛɣzɩ tɛ.
Hɔɔlaɣ 16
- Halɩbiya nɛ abalɩbɩya, paa pɛ-tɛ le, palakɩ cɔɔcɩ ŋgʊ, patalɩɣ pe-ɖeɖe lɛ, pɛwɛna waɖɛ se pawalɩ, pakpaɣ halaa nɛ papɩsɩ ɖɩsɩ nɛ sɩ-tɩnaa. Pa-wala wɛ kɩmaŋ halɩkpaɣyɛ ɖeɖe; abalʊ wɛna waɖɛ se ekizi ɛ-halʊ nɛ ɛɖɔɔnɩ-ɩ; halʊ ñɛwɛna waɖɛ ɖɔɖɔ se ekizi ɛ-walʊ nɛ ɛkʊɩ ɛ-yɔɔ.
- Pɛlɔ nɛ evebu, petisiɣ se pɔsɔɔlɩ ɖama nɛ pʊcɔ palabɩ-wɛ halɩkpaɣyɛ sɔnzɩ. Pɩfɛyɩ pakpa pa-taa nɔɔyɔ nɛ ɖoŋ.
- Mɩzaɣ kɛna samaɣ hoye; kɛwɛna waɖɛ se samaɣ nɛ kewiyaɣ pakandayɩ kɔ-yɔɔ.
Hɔɔlaɣ 17
- Ɛyʊ paa weyi, paa ɛwɛ e-ɖeke, paa ɛwɛ lalaa hɛkʊdaa, ɛwɛna waɖɛ se ɛwɛɛna ñɩm.
- Pɩfɛyɩ ɖeu se pɛlɛɣ nɔɔyʊ ɛ-ñɩm faŋŋŋ.
Hɔɔlaɣ 18
Paa anɩ, ɛwɛna waɖɛ se elɩzɩ ɛ-lɩmaɣza faaa, ɛtɩŋ ɛsɔ tɔm nʊmaʊ ŋgʊ ɛsɔɔlaa yɔ. Pʊ-tɔbʊʊ se waɖɛ ɖɩnɛ ɖiyekina nɛ ɛyʊ pɩzɩ eyele ɛsɔ tɔm nʊmaʊ nakʊyʊ nɛ ɛtɩŋ lɛɛkʊ, ɛpɩzɩ ɛwɩlɩ ɛsɔ tɔm nʊmaʊ ŋgʊ ɛtɩŋgɩɣ-kʊ yo kʊ-tɔm lalaa faaa; paa ɛwɛ e-ɖeke yaa ɛ nɛ lalaa, ɛpɩzɩɣ ɛla pʊ-tʊmɩyɛ.
Hɔɔlaɣ 19
Paa ɛyʊ weyi, ɛwɛna waɖɛ se ɛyɔɔdɩ faaa ndʊ ɛmaɣzɩɣ yɔ; pʊ-tɔbʊʊ se sɔɔndʊ ɛdaakpa ɛyʊ nɔɔyʊ se ɛɛyɔɔdɩ natʊyʊ nɛ palabɩ-ɩ nabʊyʊ. Pʊ-tɔbʊʊ ɖɔɖɔ se ɛyʊ wɛna waɖɛ se ɛkɛdɩ lalaa ndʊ ɛsɩma, ɛnaa yaa ɛnɩwa yɔ.
Hɔɔlaɣ 20
- Paa anɩ, ɛwɛna waɖɛ se ewolo kediɣzaɣ nɛ ɛwɛɛna ŋgbɛyɛ.
- Pɩfɛyɩ se pakpa nɔɔyʊ nɛ ɖoŋ se ɛsʊʊ ŋgbɛyɛ naɖɩyɛ taa.
Hɔɔlaɣ 21
- Paa ɛyʊ weyi, ɛwɛna waɖɛ se ɛɖʊ ɛ-nɔɔ ɛ-ɛjaɖɛ ɖɔkʊʊ tʊmɩyɛ tɔm taa. Ɛmaɣmaɣ ɛpɩzɩɣ ɛla lɩmaɣza yaa ɛtɩŋna samaɣ lɩzɩ ɛyaa mba se pɔɖɔkɩ ɛjaɖɛ yɔ pɔ-yɔɔ.
- Paa anɩ, ɛwɛna waɖɛ se ɛla kewiyaɣ tʊmɩyɛ naɖɩyɛ.
- Samaɣ sɔɔlɩm kɛna kewiyaɣ ɖoŋ tigiɖe. Takayɩsɩ ɖʊzʊʊ panaɣna samaɣ sɔɔlɩm mbʊ.
Hɔɔlaɣ 22
Paa ɛyʊ weyi, ɛwɛna waɖɛ se samaɣ ɛkandayɩ ɛ-yɔɔ. Kandayʊʊ mbʊ piyekina nɛ ɛyʊ wɛɛ ɛ-tɩ yɔɔ, ɛhɛzɩ ñɩm nɛ ɛsɛkuliye pa-ñɩnʊʊ nʊmaʊ taa.
Hɔɔlaɣ 23
- Paa anɩ, ɛwɛna waɖɛ se ehiɣ tʊmɩyɛ, tʊmɩyɛ nɖɩ ɛsɔɔlaa yɔ, ɛlabɩ-ɖɩ nɛ mulum ɛdaawɛɛ.
- Ɛyaa kpeekpe wɛna waɖɛ se, palakɩ tʊmɩyɛ kʊɖʊmɖɩyɛ kɔyɔ, pɛhɛyɩ-wɛ kɩmaŋ, mulum ɛdaawɛɛ.
- Ɛyʊ weui ɛlakɩ tʊmɩyɛ yɔ, pʊmʊnaa se pɛhɛyɩ-ɩ camɩyɛ, pɩtalɩ ɛ nɛ ɛ-mɩzaɣ nɛ padaala kʊñɔŋ samaɣ taa.
- Paa anɩ, ɛwɛna waɖɛ se ɛ nɛ lalaa paɖʊ ŋgbɛyɛ; ɛ-ŋgbɛyɛ ɛkpɛndɩ aŋgba lɛɛna yɔɔ, aŋgba ana awɛɛ ɖoŋ nɛ akandayɩ ɛ-yɔɔ.
Hɔɔlaɣ 24
Paa anɩ, ɛwɛna waɖɛ se ɛhɛzɩ nɛ ɛcalasɩ ɛ-ɛsɛ, padaakɩlɩ-ɩ nazʊʊ tʊmɩyɛ taa; ɛwɛna waɖɛ ɖɔɖɔ se paa pɩnaɣ ŋga, paha-ɩ fenaɣ kʊɖʊmaɣ, ɛhɛzɩ nɛ pɛtɛ pɛhɛyɩ-ɩ ke-liidiya.
Hɔɔlaɣ 25
- Paa anɩ, ɛwɛna waɖɛ se ɛwɛɛna ñɩm nɛ pɩwazɩ ɛ nɛ ɛ-ñɩmba pe-wezuu caɣʊ taa; ɛzɩ tɔɔnaɣ, tɔɔla, ɖʊzʊyɛ nɛ kɔ yɔ. Ɛwɛna waɖɛ se ɛlakɩ kʊñɔŋ, pɩwɩɣ-ɩ, ɛlabi ɛjam, ɛpɩsɩ ɛɖanɛ yaa leluu, ɛkpadayaa, pala nabʊyʊ nɛ pasɩna-ɩ.
- Asɔŋ nɛ piya pʊmʊnaa se pasɩna pɩŋŋŋ.
Hɔɔlaɣ 26
- Paa ɛyʊ weyi, ɛwɛna waɖɛ se pokuli ɛ-ɛsɛ. Pɩdamʊna se pɛhɛyɩ kɔɔnɔɔ sukuli yɔɔ. Pɩkɛna paa anɩ kɩjɛyʊʊ se ewolo-kʊ. Pʊwɛɛ se lɛɣtʊ nɛ tʊma kpasʊʊ sukuli pɔtɔyɩ. Pʊpɔzʊʊ ɖɔɖɔ se patʊlɩ sukuli kɩtɛzʊʊ nɔnɔsɩ paa anɩ.
- Ɛyʊ woki sukuli se ɛ-ɛsɛ ikuli, pɩwazɩ-ɩ e-wezuu caɣʊ taa, pɩsɩna-ɩ nɛ ɛña ɛyʊ wala. Kɩsɩɣna ɛyaa nɛ panɩɣna ɖama, pekpeɣu ɖama pa-kɩwɛɛkɩm, paɖʊʊ ŋgbɛyɛ. Kɩsɩɣna ɖɔɖɔ ajɛya kɩgbɛndʊʊ ŋgbɛyɛ tʊma wena añɩnɩɣ laŋhɛzɩyɛ yɔ.
- Piya ñɩmba wɛna waɖɛ se palɩzɩ sukuli ŋgʊ pɔsɔɔla se pepiya iwobi-kʊ yɔ.
Hɔɔlaɣ 27
- Paa anɩ, ɛwɛna waɖɛ se ɛɖʊ nɔɔ faaa ɛ-ɛjaɖɛ sɔnzɩ tɔm taa nɛ mbʊ pɩlɩɣ pɩ-taa yɔ, pɩwazɩ-ɩ.
- Paa anɩ ɛwɛna waɖɛ se ɛkandayɩ mbʊ ɛlaba nɛ ɛ-hɩɖɛ sɛɛ yɔ pʊ-yɔɔ.
Hɔɔlaɣ 28
Paa anɩ, ɛwɛna waɖɛ se ɛñaɣ pana nɛ yɛɖɛyɛɖɛtʊ ɛdaawɛ ɛjaɖɛ yɔɔ, ɛzɩ pɔyɔɔdʊʊ kedeŋga kpeekpe yɔɔ ɛyʊ wala tɔm takayaɣ taa yɔ.
Hɔɔlaɣ 29
- Paa anɩ, ɛtɩlɩ ɛsɩɩ se ɛwɛ samaɣ ŋga ka-taa fɛɛɛ nɛ pɩkɛdɩɣna-ɩ yɔ, ɛtɔɔ-kɛ kɩmɩyɛ.
- Paa ɛyʊ weyi, eɖiɣzina se ɛ-wala ñɩnʊʊ nʊmaʊ nɛ ɛ-tɩ yɔɔ wɛʊ leleŋ nɩʊ pa-taa lɛ, kamaɣ wɛɛ; pɩfɛyɩ se ɛcɛzɩ-kɛ; paɣtʊ ɖʊna-kɛ. Mbʊ yekina nɛ ɛyaa ñaŋ ɖama wala; mbʊ haɣna mʊmaʊ ɖɔɖɔ se demookrasii samaɣ taa ɛyaa ɩnɩɩna ɖama.
- Ɛyʊ nɔɔyʊ ɛɛpɩzɩɣ ɛtɔ se ɛñaŋ wala ana nɛ pʊdɔɖɔ ɛzɩ ajɛya kɩgbɛndʊʊ ŋgbɛyɛ sɔɔlʊʊ yɔ.
Hɔɔlaɣ 30
Kedeŋga kpeekpe yɔɔ ɛyʊ wala tɔm tʊnɛ, tɩ-taa tʊ kpayɩ kpayɩ. Ɛyʊ nɔɔyʊ fɛyɩ ɛtɔŋ se hɔɔlʊʊ kʊnɛ, yaa ŋgʊ yɔ, kʊtɔŋna se padaaña wala naayɛ ɛjaɖɛ ɖɩnɛ,yaa nɖɩ yɔ ɖɩ-taa.

robotstxt: allowed

filter: keep


text: ttaazcom, taaazcom, taaazcom, atazcom, taazcom, 5aazcom, 5taazcom, t5aazcom, 6aazcom, 6taazcom, t6aazcom, yaazcom, ytaazcom, tyaazcom, haazcom, htaazcom, thaazcom, gaazcom, gtaazcom, tgaazcom, faazcom, ftaazcom, tfaazcom, raazcom, rtaazcom, traazcom, tqazcom, tqaazcom, taqazcom, twazcom, twaazcom, tawazcom, tsazcom, tsaazcom, tasazcom, tzazcom, tzaazcom, tazazcom, taqzcom, taqazcom, taaqzcom, tawzcom, tawazcom, taawzcom, taszcom, tasazcom, taaszcom, tazzcom, tazazcom, taazzcom, tazcom, tazcom, aazcom, taazzcom, taazccom, taazcoom, taazcomm, taaczom, taazocm, taazcmo, taazcim, taazciom, taazcoim, taazckm, taazckom, taazcokm, taazclm, taazclom, taazcolm, taazcpm, taazcpom, taazcopm, taazc0m, taazc0om, taazco0m, taazc9m, taazc9om, taazco9m, taaacom, taaazcom, taazacom, taascom, taaszcom, taazscom, taaxcom, taaxzcom, taazxcom, taazxom, taazxcom, taazcxom, taazdom, taazdcom, taazcdom, taazfom, taazfcom, taazcfom, taazvom, taazvcom, taazcvom, taazcon, taazconm, taazcomn, taazcoj, taazcojm, taazcomj, taazcok, taazcokm, taazcomk, taazom, taazcm, taazco, taacom


text:
Reunion.com > Kent Yearsley - Sean Youmans > Kerry Yee - Michelle Yee
Classmates from Kerry Yee to Michelle Yee
Kerry Yee Kevin Yee Kew Yee Kharla Yee Khin Yee Ki Yee Kien Yee Kim Yee Kimberlee Yee Kimberly Yee Kimbo Yee Kimiko Yee Kin Yee Kincade Yee King Yee Kingman Yee Kingston Yee Kinson Yee Kirk Yee Kit Yee Kitty Yee Kok Yee Kong Yee Koon Yee Kris Yee Kristen Yee Kristi Yee Kristie Yee Kristin Yee Kristina Yee Kristine Yee Kristopher Yee Kristy Yee Kuan Yee Kue Yee Kuen Yee Kun Yee Kung Yee Kuo Yee Kurtis Yee Kwai Yee Kwan Yee Kwang Yee Kwei Yee Kwock Yee Kwok Yee Kwong Yee Kyla Yee Kyle Yee Kyong Yee Kyung Yee Lai Yee Lam Yee Lan Yee Lana Yee Lance Yee Lang Yee Langston Yee Lani Yee Lap Yee Larry Yee Laster Yee Lau Yee Laura Yee Lauren Yee Laurie Yee Laverne Yee Lawrence Yee Layton Yee Leadan Yee Leah Yee Leanna Yee Lee Yee Leena Yee Leigh Yee Leila Yee Leland Yee Lem Yee Len Yee Lena Yee Leng Yee Lennie Yee Lenny Yee Leo Yee Leon Yee Leona Yee Leonard Yee Leong Yee Les Yee Lesley Yee Leslie Yee Lester Yee Leticia Yee Letitia Yee Leung Yee Lew Yee Lewis Yee Li Yee Lian Yee Liana Yee Liane Yee Lianne Yee Licia Yee Lil Yee Lili Yee Lilia Yee Lilian Yee Lilley Yee Lillian Yee Lillie Yee Lily Yee Lim Yee Lin Yee Lina Yee Lincoln Yee Linda Yee Lindsay Yee Lindsey Yee Ling Yee Lionel Yee Lisa Yee Liza Yee Lockett Yee Logan Yee Lois Yee Lone Yee Lonnie Yee Loong Yee Loraine Yee Lorelle Yee Loren Yee Lorene Yee Loretta Yee Lori Yee Lorinne Yee Lorna Yee Lorraine Yee Lou Yee Louis Yee Louisa Yee Louise Yee Loy Yee Lu Yee Lucas Yee Lucia Yee Lucilla Yee Lucille Yee Lucy Yee Lui Yee Luis Yee Luisa Yee Luke Yee Lung Yee Lup Yee Lupe Yee Lupita Yee Luvim Yee Lydia Yee Lye Yee Lyle Yee Lyman Yee Lyndon Yee Lynette Yee Lynn Yee Lynne Yee Ma Yee Mabel Yee Mable Yee Mack Yee Mackenzie Yee Macy Yee Madeline Yee Mae Yee Maggie Yee Mai Yee Malcolm Yee Mamie Yee Man Yee Mandy Yee Manuel Yee Manyin Yee Marc Yee Marcella Yee Marcus Yee Margaret Yee Margarita Yee Margie Yee Margo Yee Marguerite Yee Mari Yee Maria Yee Mariah Yee Marian Yee Marianne Yee Marie Yee Marilyn Yee Mario Yee Marion Yee Marisa Yee Marisel Yee Marjorie Yee Mark Yee Marlana Yee Marlene Yee Marsha Yee Marshall Yee Marta Yee Martha Yee Martin Yee Martina Yee Marvin Yee Mary Yee Maryann Yee Maryanne Yee Mathew Yee Matt Yee Matthew Yee Maung Yee Maureen Yee Maurice Yee Maurine Yee Maxine Yee May Yee Maya Yee Me Yee Meagan Yee Mee Yee Meelon Yee Megan Yee Mei Yee Meidy Yee Melanie Yee Melinda Yee Melissa Yee Melissa-jeanne Yee Melodee Yee Melody Yee Melvin Yee Meng Yee Mercedes Yee Merlene Yee Merry Yee Mia Yee Miao Yee Micah Yee Michael Yee Michele Yee Michelle Yee


text:
Wanaa suu maa vɛɛ Naa Seiyaa Jɛhowaa cho Yɛ?
Ŋ fula o kayii teŋgeŋ teŋgeŋ nde niŋ, nduyɛ, ŋ fula o sɔɔŋ maŋgalaŋ yɛ yiɔŋ niŋ. Kɛ a koŋ kpou, kpeleŋ pilɛ naŋ nɔ wo chuu naa diompilɔɔ tɛɛŋ ni. O fula wɔ okoŋ kɔɔli, ŋ yeema miŋ diikuŋ Jɛhowa, Mɛlɛka nɔ Baabuiyo wo, o toosiaa nyɛ o nyɛ fee wo. Ŋ kindiŋ o nɛi o nɛi niŋ le tuulaa Chiisu Kiliti, nduyɛ, ŋ lɔɔŋ ibuŋ le waa ŋKilisiɔŋ. Naa kpede soliŋ teleŋ naa kpeku le waŋnda pɛɛkoo Baabuiyo vɛlɛa nda pɛɛkoo a masale Mɛlɛkaleŋ okɔɔ. Le mɛɛ naŋ suaa a Jɛhowa Mɛlɛka okɔɔ vɛlɛa masale ndɔleŋ yɛ, nyɛ koŋ naŋ nɔ diolaŋ ni aa Seiyaa Jɛhowaa.
Nua o tɛɛŋgii nɛi niŋ. Nua Baabuiyo o Intanɛtiiyo choo. Chɔɔlu sina a naa okɔɔ vɛlɛa laalaŋnda naalaŋ.


text:
Suwe ŋmaɣzɩɣ cee wayɩ yɔɔ?
Ðɛ-ɛjaɖɛ ɖɩnɛ . . .
ɖɩkaɣ wɛʋ ɛzɩ ɖɩɩwɛʋ yɔ?
ɖɩtɛzɩɣ wɛɛkʋʋ na?
ɖɩkaɣ ñɔɔzʋʋ na?
NDƲ BIBL YƆƆDƲƲ YƆ
“Ɛsɔ . . . kaɣ hɩzʋʋ pɛ-ɛzɩdaa ɛzɩtɛɣlɩm kpeekpe, nɛ sɩm ɛɛtasɩɣ wɛʋ; nɛ paatasɩɣ wiu, paatasɩɣ kubusi mabʋ, kʋñɔŋ ɛɛtasɩɣ wɛʋ, mbʋ yɔ ɛjaɖɛ kɩbɩnɖɛ ɖɛwa.”—Natʋ 21:3, 4, Takayaɣ kiɖeɖea verbum bible.
ƐZƖMA TƆM TƲNƐ TƖPƖZƖƔ NƐ TƖWAZƖ-Ŋ?
• Ŋwɛɣnɩ tʋmɩyɛ kɩbanɖɛ nɛ ɖɩhaɣ-ŋ taa leleŋ.—Izaayii 65:21-23.
• Kʋdɔŋ yaa kʋñɔŋ nakʋyʋ ɛɛtasɩɣ wɛʋ.—Izaayii 25:8; 33:24.
Ŋkaɣ caɣʋ wezuu tam tam nɛ ña nɛ ñɔ-hɔʋ nɛ ño-koobiya kʋsɔɔlaa ɩwɛɛ pɛɛyɛ taa.—Keɣa 36:11, 29.
ÐƖPƖZƖƔ NƐ ÐITISI SE BIBL TƆM KƐ TOOVENIM NA?
Ɛɛɛ; ɖɩyɔɔdɩ lɩmaɣza naalɛ ɖeke tɔm:
Ɛsɔ wɛnɩ ɖoŋ se tɔm ndʋ payɩ ɛyɔɔdaa yɔ, ɛla nɛ tɩkɔɔ pɩ-taa. Bibl taa lɛ, Ɛsɔ Yehowa ɖeke payawa se “ɖoŋ tɩŋa tʋ” mbʋ pʋyɔɔ yɔ e-ɖoŋ fɛyɩ tɩnaɣ. (2 Kɔrɛntɩ 6: 18 ) Ye mbʋ, pɩtʋʋ fɛyɩ se ɛpɩzɩɣ nɛ ɛla ɛ-tɔm yɔɔ nɛ ɖɛ-ɛjaɖɛ pɩsɩ kɩfaɖɛ. Bibl tɔm se ‘nabʋyʋ fɛyɩ Ɛsɔ kaɖɛ.’—Maatiyee 19:26.
Ɛsɔ sɔɔlaa siŋŋ se eyele nɛ tɔm ndʋ ɛyɔɔdaa yɔ, tɩkɔɔ pɩ-taa. Halɩ Bibl heyiɣ-ɖʋ se Yehowa “ñɩnɩɣ” yaa ɛsɔɔlaa siŋŋ se efezi sɩɖaa.—Yɔb 14:14, 15.
Bibl heyiɣ-ɖʋ ɖɔɖɔ se Ɛsɔ Pɩyalʋ Yesu kaalaba nɛ kʋdɔndɩnaa yɔɔ cɛ. Ɛbɛ yɔɔ ɛɛlabɩ mbʋ le? Mbʋ pʋyɔɔ yɔ ɛɛsɔɔlaa se ɛsɩnɩ-wɛ. (Maarkɩ 1:40, 41) Ɛlabɩ mbʋ ɖɔɖɔ se ɛnɩɣzɩnɩ ɛ-caa Yehowa weyi ɛsɔɔlaa siŋŋ se ɛsɩnɩ ajamaa yɔ.—Yohanɛɛsɩ 14:9.
Ye mbʋ, pɩwɛɛ se ɖa-taa ɛtɛ se Yehowa nɛ Yesu pɔsɔɔlaa siŋŋ se pasɩnɩ-ɖʋ nɛ piiɖeni-ɖʋ cee wayɩ!—Keɣa 71:12-14; 144:16; 2 Pɩyɛɛrɩ 3:9.
MAƔZƖ TƆM TƲNƐ TƖ-YƆƆ
Ɛzɩma Ɛsɔ kaɣ ɖɛ-ɛjaɖɛ ñɔɔzʋʋ?
Bibl cosi tɔm tʋnɛ tɩ-yɔɔ MAATIYEE 6:9, 10 nɛ DANƖYƐƐLƖ 2:44 taa.


text:
Ŋsɔɔlaa se Ŋtɩlɩ Toovenim mbʋ?
ƐBƐ yɔɔ toovenim? Toovenim, tɔm pɔzʋʋ kɩceyɩtʋ siŋŋ ndʋ eyaa pɔzʋʋ pa-tɩ tam yɔ, tɩ-yɔɔ. Pɩtɩtɩlɩ yɔ, ŋwee ŋpɔzʋʋ ña-tɩ se:
- Ɛzɩ Ɛsɔ keŋni-ɖʋ toovenim na?
- You ne kʋñɔŋ pakaɣ wiɖiyi sɩʋ tɩnaɣ na?
- Ɛbe pɩteŋnɩ eyʋ weyi esɩba yɔ?
- Lidaʋ nakʋyʋ we mba pasɩba yɔ pɔ-yɔɔ?
- Ɛzɩma mantɩmnɩ Ɛsɔ ne enɩɩ ma-atɩma?
- Ɛzɩma mala ne mehiɣ koboyaɣ wezuu caɣʋ taa?
Lee ŋwoki ñɩnʋʋ tɔm cosuu tɔm pɔzʋʋ mbʋ pɩ-yɔɔ? Ye ŋwobi takayɩsɩ ɖɩ-pedɩye yaa takayɩsɩ ɖɩ-sɩye yɔ, ŋpɩzɩɣ ŋna takayɩsɩ sakɩye nzɩ pamaɣzɩɣ se tɔm cosuu we sɩ-taa yɔ. Ɛle, kʋlɔlɔ le, tɔm cosuu mbʋ pɩkaɖɩɣnɩ ɖama. Tɔm cosuu leebʋ pɩzɩɣ pɩweenɩ wazaɣ alɩwaatʋ natʋyʋ taa, ele pʋwayɩ pɩɩtasɩɣ wazʋʋ le pɔñɔɔzɩ yaa palaɣzɩ-pʋ.
Ɛle, takayaɣ kʋɖʋmaɣ nakeye wee, kɔ-tɔm cosuu mʋnaa se pataa-pʋ liu. Keke toovenim takayaɣ. Yesu Krɩstʋ kaatɩmnɩ Ɛsɔ ne etɔ se: “Ñɔ-tɔm le toovenim.” (Yohaneesɩ 17:17) Tɔm ndʋ ɖɩyaɣ sɔnɔ se Kele Kele Bibl. Takayaɣ hɔɔlɩŋ weyi ɩkɔŋ yɔ ɩ-taa ŋkaɣ naʋ ezɩma Bibl cosi tɔm pɔzʋʋ mbʋ pɩ-yɔɔ kpayɩ kpayɩ, ne pɩke toovenim ɖeyi ɖeyi yɔ.
Ɛzɩ Ɛsɔ Keŋni-Ðʋ Toovenim na?
MBƲ PƖ-YƆƆ ƐYAA PƆZƲƲ TƆM NDƲ YƆ: Ðɩwe ejaɖe nɖɩ ɖɩ-taa kañatʋ kadadayaɣ ne mulum pɩtɔyaa yɔ. Ɛsɔ setʋ agbaa sakɩye wɩlɩɣ se Ɛsɔ maɣmaɣ sɔɔlɩna se ɖɩla kʋñɔmɩŋ.
MBƲ BIBL ÑAWƖLƖƔ YƆ: Ɛsɔ eelakɩ kañatʋ kpa. Yobu 34:10 tɔŋ se: “Kañatʋ feɩ Ɛsɔ cɔlɔ ne nɔɣkuye [“mulum,” NW ] feɩ Ðoŋtɩnetʋ cɔlɔ.” Ɛsɔ wenɩ tamaɣ kɩbaŋa siŋŋ eyaa yɔɔ. Mbʋ yɔɔ Yesu kaawɩlɩ-ɖʋ se ɖɩtɩmɩ se: “Ða-Caa weyi ña ŋwe esɔdaa yɔ… Ñe-kewiyaɣ ekɔɔ, yele pala ñe-liu ñɩm [“ñɔ-sɔɔlɩm,” NW ] tataa cɩne ezɩ palakʋʋ esɔdaa yɔ.” (Maatiyee 6:9, 10) Ɛsɔ keŋni-ɖʋ pɩdɩɩfeyɩ, mbʋ yɔɔ elabɩ pɩtɩŋe payɩ se pɩtʋʋ etaawe e-tamaɣ ŋga ka-labʋ yɔɔ.—Yohaneesɩ 3:16.
Cɔna ɖɔɖɔ Kiɖe tee tɔm 1:26-28; Yakubu 1:13; ne 1 Pɩye 5:6, 7.
You ne Kʋñɔŋ Pakaɣ Wiɖiyi Sɩʋ Tɩnaɣ na?
MBƲ PƖ-YƆƆ ƐYAA PƆZƲƲ TƆM NDƲ YƆ: You wee kɩlɩzɩɣ eyaa sakɩye weziŋ. Ɛyaa kʋñɔŋ tukuuni ɖa-tɩŋa payɩ.
MBƲ BIBL ÑAWƖLƖƔ YƆ: Ɛsɔ kaayɔɔdɩ se alɩwaatʋ natʋyʋ kaɣ kɔm, ndʋ tɩ-taa ekɔŋnɩ laŋhezɩye tetʋ tɩŋe yɔɔ. E-Kewiyaɣ, ŋga keke esɔdaa komina yɔ, alɩwaatʋ taa, eyaa ɩɩkaɣ tasʋʋ “kpelekɩʋ you labʋ.” Halɩ pakaɣ “kpaɣʋ pa-laɣɖa ne pùlubina hakiŋ.” (Isaia 2:4) Ɛsɔ kaɣ sɩʋ tɩnaɣ mulum ne kʋñɔŋ paa ŋgʋ. Bibl haɣ-ɖʋ tamaɣ se: “[Ɛsɔ] hezɩɣ pe-ezɩteɣlɩm tɩŋa. Sɩm yaa leɣa caɣʋ yaa atɩma yaa wɩzasɩ pa-taa nabʋyʋ eetasɩɣ weʋ. Mbʋ pʋyɔɔ yɔ, kajalaɣ wondu [tɩ-taa leetʋ le mulum ne kʋñɔmɩŋ weyi ɩwe sɔnɔ yɔ] mʋwaa.”—Wɩlʋʋ 21:3, 4.
Cɔna ɖɔɖɔ Keeɣa 36 (37):10, 11; 45 (46):10; ne Mikee 4:1-4.
Ɛbe Pɩteŋnɩ Ɛyʋ Weyi Ɛsɩba yɔ?
MBƲ PƖ-YƆƆ ƐYAA PƆZƲƲ TƆM NDƲ YƆ: Ɛjaɖe yɔɔ esɔ setʋ agbaa hɔɔlʋʋ sɔsɔʋ wɩlɩɣ se nabʋyʋ we eyʋ taa ne pɩcakɩ wezuu e-sɩm wayɩ. A-taa naaye yɔɔdʋʋ se sɩɖaa pɩzɩɣ pala kañatʋ ezadɩnaa yaa Ɛsɔ ɖʋʋ kañatʋ tɩnaa miŋ sɔsɔŋ taa se pɔtɔɔ kʋñɔŋ tam.
MBƲ BIBL ÑAWƖLƖƔ YƆ: Ɛyʋ sɩkɩ le, eetasɩɣ weʋ wezuu ɖoli. Ekklesiaste 9:5 yɔɔdʋʋ se: “Sɩɖaa ɩɩtasɩɣ natʋyʋ sɩm.” Ɛzɩ mbʋ sɩɖaa ɩɩsɩŋ, ɩɩnɩɣ yaa paalakɩ nabʋyʋ yɔ, paapɩzɩɣ ɖɔɖɔ se pala kañatʋ yaa pasɩnɩ ezadɩnaa.—Keeɣa 145 (146):3, 4.
Cɔna ɖɔɖɔ Kiɖe tee tɔm 3:19 ne Ekklesiaste 9:6, 10.
Lidaʋ Nakʋyʋ We Mba Pasɩba yɔ Pɔ-yɔɔ?
MBƲ PƖ-YƆƆ ƐYAA PƆZƲƲ TƆM NDƲ YƆ: Ðɩsɔɔlaa se ɖɩcaɣ wezuu, ne ɖɩsɔɔlɩ se ɖa ne ɖa-kʋsɔɔlaa ɖɩnɩɩ leleŋ wezuu caɣʋ taa. Pʋmʋnɩ mbʋ se ɖiseliti se ɖɩɖaɣnɩ naʋ ɖe-eyaa kʋsɔɔlaa mba pasɩba yɔ.
MBƲ BIBL ÑAWƖLƖƔ YƆ: Ɛyaa mba pasɩba yɔ, pakaɣ hɔɔlʋʋ sɔsɔʋ fezuu. Yesu ta liu se “pɩlaŋ taa ñɩma tɩŋa payɩ… [feŋ].” (Yohaneesɩ 5:28, 29) Ɛzɩ Ɛsɔ kaaɖʋʋ tamaɣ kiɖe tee yɔ, eyaa mba pefezaa yɔ pakaɣ-we haʋ waɖe se pacaɣ paradisuu taa tetʋ yɔɔ. (Luka 23:43) Cee wayɩ lidaʋ ŋgʋ kɩhaɣ nʋmɔʋ eyaa mba pañaŋ yɔ se peweenɩ tɔnʋʋ taa alaafiya pilim ne wezuu maateŋ. Bibl tɔŋ se: “Siɣsiɣ [tʋ] tɩna tetʋ, eweɣ tɩ-yɔɔ tam.”—Keeɣa 36 (37):29.
Cɔna ɖɔɖɔ Yobu 14:14, 15; Luka 7:11-17; ne Tʋma Labʋ 24:15.
Ɛzɩma Mantɩmnɩ Ɛsɔ ne Ɛnɩɩ Ma-Atɩma?
MBƲ PƖ-YƆƆ ƐYAA PƆZƲƲ TƆM NDƲ YƆ: Ɛsɔ setʋ agbaa sakɩye taa, eyaa tɩmʋʋ. Ɛle, pɩlakɩ pa-taa sakɩye ezɩ paanɩɣ pa-atɩma yɔ.
MBƲ BIBL ÑAWƖLƖƔ YƆ: Yesu wɩlɩ-ɖʋ se ɖɩtaateu tɔm kʋyʋmtʋ hendu ɖa-atɩma taa. Ɛtɔm se: “Mɩ-atɩma taa le, iyéle yɔɔdʋʋ ne luuzuu.” (Maatiyee 6:7, Verbum Bible) Ye ɖɩsɔɔlaa se Ɛsɔ enɩɩ ɖa-atɩma yɔ, pʋpɔzʋʋ se ɖɩtɩmɩ ezɩ pɩkedɩɣnɩ-ɩ yɔ. Pʋcɔ ɖɩpɩzɩ ɖɩla mbʋ le, pʋpɔɔzʋʋ-ɖʋ se ɖɩkpelɩkɩ mbʋ Ɛsɔ-sɔɔlɩm kenaa yɔ ne ɖɩtɩmnɩ-ɩ ezɩ esɔɔlʋʋ yɔ. 1 Yohaneesɩ 5:14 lɩzɩ pɩ-taa se: “Ye ɖɩpɔzʋʋ Ɛsɔ mbʋ e-liu wee yɔɔ yɔ, enɩɣnɩ-ɖʋ.”
Cɔna ɖɔɖɔ Keeɣa 64 (65):3; Yohaneesɩ 14:6, 14; ne 1 Yohaneesɩ 3:22.
Ɛzɩma Mala ne Mehiɣ Koboyaɣ Wezuu Caɣʋ taa?
MBƲ PƖ-YƆƆ ƐYAA PƆZƲƲ TƆM NDƲ YƆ: Ɛyaa sakɩye maɣzɩɣ se liidiye, hɩɖe yaʋ yaa ɖeu haɣnɩ-we koboyaɣ. Pɩ-yɔɔ pañɩnɩɣ wondu ndʋ kaahezaɣ; kɔyɔ pʋtɔdɩye, paahikiɣ koboyaɣ ŋga pañɩnɩɣ yɔ.
MBƲ BIBL ÑAWƖLƖƔ YƆ: Yesu yeba ɖɩtɩlɩ mbʋ ɖeyi ɖeyi pɩhaɣ koboyaɣ alɩwaatʋ ndʋ etɔm se: “Koboyaɣ tɩnaa le mba pasɩma mbʋ se fezuu taa wondu teɖɩɣ-we yɔ.” (Maatiyee 5:3, NW) Ye ɖɩñaɣ pana se ɖihiɣ mbʋ pɩteɖɩɣ-ɖʋ kiya yɔ—mbʋ le ɖe-liu weʋ se ɖɩtɩlɩ Ɛsɔ ne tamaɣ ŋga eɖʋ ɖɔ-yɔɔ yɔ—piyeke koŋ pɩhaɣnɩ-ɖʋ toovenim koboyaɣ. Toovenim mbʋ, pehikiɣ-pʋ Bibl taa. Toovenim mbʋ, pɩ-tɩlʋʋ sɩɣnɩ-ɖʋ ne ɖɩteyɩ mbʋ pɩceyɩ siŋŋ ne mbʋ pɩteceyɩ yɔ pe-hekʋ taa. Ye ɖiyebi Bibl toovenim tɔm se tiɖiyi-ɖʋ ɖa-lɩmaɣzee lɩzʋʋ ne ɖa-lakasɩ taa kɔyɔ, piyeki ɖe-wezuu caɣʋ weenɩ tɔbʋʋ siŋŋ.—Luka 11:28, Verbum Bible.
Cɔna ɖɔɖɔ Atuɣa 3:5, 6, 13-18 ne 1 Timootee 6:9, 10.
Ðɩmabɩ ɖaʋ yem kene tɔm pɔzʋʋ loɖo ndʋ Bibl cosi tɩ-yɔɔ yɔ. Ŋsɔɔlaa se ŋtɩlɩ pɩkpaɖɩ mbʋ? Ye ŋwe mba “pasɩma mbʋ se fezuu taa wondu teɖɩɣ-we” pa-taa kɔyɔ, pɩtʋʋ feyɩ se ŋsɔɔlaa. Pɩtɩtɩlɩ yɔ ŋwee ŋpɔzʋʋ ña-tɩ tɔm leetʋ se: ‘Ye Ɛsɔ ekeŋni-ɖʋ, ebe yɔɔ eha nʋmɔʋ kañatʋ ne kʋñɔmɩŋ sakɩye ɖooo canaʋ taa pɩkɔɔ pɩsɩɩna sɔnɔ? Ɛzɩma malakɩ ne mɔ-hɔʋ wezuu caɣʋ tasɩ ñɔɔzʋʋ?’ Bibl cosi tɔm pɔzʋʋ tʋne ne leetʋ sakɩye yɔɔ kpayɩ kpayɩ ne eyʋ liu sɩkɩ.
Paa mbʋ, eyaa sakɩye sɔnɔ pɩtɩɣ Bibl yɔɔ. Pakpaɣkʋʋ-kʋ ezɩ takayaɣ sɔsaɣ ne nabʋyʋ taa kɔ-tɔbʋʋ nɩʋ we kaɖe. Ŋsɔɔlɩ sɩnʋʋ se ŋhiɣ tɔm cosuu Bibl taa? Yehowa Aseɣɖe Tɩnaa pɩzɩɣ pasɩna-ŋ pɩtɩŋnɩ nʋmɔŋ naale yɔɔ.
Kajalaɣ ñɩŋgʋ le, takayaɣ Wee Koboyaɣwezuu taa Tetʋ yɔɔ Tamtam! Palabɩ-ke se kasɩnɩ mba pefeyɩnɩ alɩwaatʋ se patazɩ ndʋ Bibl cosi kpayɩ kpayɩ tɔm pɔzʋʋ kɩceyɩtʋ taa yɔ. Naale ñɩŋgʋ le se pala tamaɣ se pɔkɔɔ palabɩ-ŋ Bibl kpelɩkʋʋ ɖɩɣa falaa. Yehowa Aseɣɖe Tɩnaa taa weyi esɩm Bibl wɩlʋʋ camɩye yɔ ne ewe ño-kooka taa yɔ, pɩzɩɣ ekɔɔ ekpelɩkɩnɩ-ŋ Bibl falaa alɩwaatʋ pazɩ ña-ɖɩɣa yaa lone nɖɩ ɖɩkedɩnɩ-ŋ yɔ ɖɩ-taa paa kpɩtaʋ ŋgʋ. Tamaɣ kene kasɩnɩ eyaa egbɔŋ egbɔŋ ejaɖe kpeekpe yɔɔ. Pa-taa sakɩye kɔm pɔkɔ tɔm ne taa leleŋ se: “Mehiɣ toovenim!”
Paapɩzɩɣ pehiɣ ñɩm nabʋyʋ pɩkɩlɩ mbʋ. Bibl toovenim lɩzɩɣ-ɖʋ cetɩm sɔnzɩ, lɩmaɣzee siduu ne sɔndʋ kɩdekedɩtʋ yomiye taa. Pɩhaɣ-ɖʋ lidaʋ, tamaɣ ne taa leleŋ. Yeesu tɔm se: “Ɩkaɣ tɩlɩʋ toovenim ne toovenim kaɣ-mɩ lɩzɩʋ yomiye taa.”—Yohaneesɩ 8:32, NW.


text:
Takayaɣ ŋga Bibl kɛnaa?
Ŋmaɣzɩɣ se kɛkɛ . . .
ɛyaa lɔŋsɩnɖɛ takayaɣ na?
mʋya nɛ ɖimɖimnaa takayaɣ na?
ɛsɔ tɔm takayaɣ na?
NDƲ BIBL YƆƆDƲƲ YƆ
“Takayaɣ kiɖeɖeɣa kpeekpe lɩnɩ Ɛsɔ cɔlɔ na.”—2 Timootee 3:16, Takayaɣ kiɖeɖea verbum bible.
ƐZƖMA TƆM TƲNƐ TƖPƖZƖƔ NƐ PƖWAZƖ-Ŋ?
Pɩsɩɣnɩ-ŋ nɛ ŋnɩɩ tɔm kɩcɛyɩtʋ ndʋ ŋpɔzʋʋ ña-tɩ ñe-wezuu caɣʋ taa yɔ, tɩ-taa camɩyɛ nɛ pɩhɛzɩ ña-laŋɩyɛ.—Aduwa 2:1-5.
Ŋwɛɣnɩ lɔŋ tasʋʋ kɩbam mbʋ pɩpɩzɩɣ nɛ piɖiyi-ŋ nɛ paa evemiye nɖɩ lɛ piɖeni-ŋ yɔ.—Keɣa 118:105.
Ŋwɛɣnɩ ɖɔɖɔ lidaʋ kɩbaŋʋ.—Roma 15:4.
ÐƖPƖZƖƔ NƐ ÐITISI SE BIBL TƆM KƐ TOOVENIM NA?
Ɛɛɛ; ɖɩyɔɔdɩ lɩmaɣza naadozo ɖeke tɔm:
Kɩ-taa tɔm wɛ nɔɔ kʋyʋmaɣ pɩdɩɩfɛyɩ: Alɩwaatʋ ndʋ pakpaɣ nɛ pamanɩ Bibl yɔ, tɩ-cɛzɩ pɩnzɩ 1600. Ɛyaa ndɩ ndɩ ɛzɩ 40 mbʋ yɔ manɩ-kʋ. Pa-taa sakɩyɛ tɩkatɩ ɖama wiɖiyi nɛ pana; ɛlɛ tɔm ndʋ pa-tɩŋa pamawa yɔ, tɩwɛ nɔɔ kʋyʋmaɣ nɛ tɩla kʋɖʋm nɛ tɔm ñʋʋ sɔsɔʋ ŋgʋ pa-tɩŋa pɛwɛɛ pɔyɔɔdʋʋ kɩ-tɔm yɔ.
Bibl kɛdasɩ mayaa wɛ toovenim: Ɛjaɖɛ yɔɔ kɛdasɩ mayaa lɛ, pɛmɛsɩɣ pa-ajɛɛ ɛjandʋ nɛ hɔɔlɩŋ weyi ɩ-taa picoɖi-yɛ yɔ. Ɛlɛ Bibl mayaa ñɛkɛdɩ tɔm ɖeyi ɖeyi ɛzɩ tɩlabʋ yɔ, halɩ pɔyɔɔdaa pɛkpɛndɩnɩ pa-maɣmaɣ pa-kɩwɛɛkɩm nɛ pa-ajɛɛ ɛjandʋ.—4 Awiya 36:15, 16; Keɣa 50:3-6.
Bibl taa natʋ tɔm kɔŋ pɩ-taa ɖeyi ɖeyi: Pɩnzɩ 200 pʋcɔ nɛ pɔyɔkʋʋ caanaʋ taa tɛtʋ ndʋ payaɣ se Babilooni yɔ lɛ, Bibl kaatɛm yɔɔdʋʋ se mbʋ pɩkaɣ labʋ. (Izaayii 13:17-22) Halɩ kɩɩyɔɔdɩ ɛzɩma ɖeyi ɖeyi pakaɣ-tʋ yɔkʋʋ nɛ kɩyaa ɖɔɖɔ weyi ɛkaɣ-tʋ yɔkʋʋ yɔ ɛ-hɩɖɛ. —Izaayii 45: 1-3.
Bibl natʋ tɔm sakɩyɛ kɔm pɩ-taa ɖeyi ɖeyi ɛzɩ paamaʋ-tʋ yɔ. Pɩɩɖɩɣzɩɣ-ɖʋ, mbʋ pʋyɔɔ yɔ, mbʋ pɩwɛɛ se takayaɣ ŋga kalɩnɩ Ɛsɔ cɔlɔ yɔ kɔyɔɔdɩ toovenim.—2 Pɩyɛɛrɩ 1:21.
MAƔZƖ TƆM TƲNƐ TƖ-YƆƆ
Ɛzɩma Ɛsɔ tɔm pɩzɩɣ nɛ tɩñɔɔzɩ ñe-wezuu caɣʋ?
Bibl cosi tɔm tʋnɛ tɩ-yɔɔ IZAAYII 48:17, 18 nɛ 2 TIMOOTEE 3:16, 17 taa.


text:
Wp/kbp/Ɛɛndɩ
Ɛɛndɩ, payaɣ se pɩɖaɣlɩ yɔ, pɔtɔŋ se, Ɛɛndɩ tɛtʋ. Ingilisi taa lɛ, payaɣ se, India nɛ Republic of India. Ɛɛndɩ ɛjaɖɛ Aasii tɛtʋ taa. Ɖɩmʋ tɛtʋ sakɩyɛ Aasii tɛtʋ ńdʋ tɩ-taa.
Kedeŋa yɔɔ cɩnɛ, Ɛɛndɩ ɛjaɖɛ kɛŋna ɛjaɖɛ naalɛ n̄ɩnɖɛ nɖɩ ɖɩ-ɛyaa kɩlɩ ɖɔʋ yɔ. Walanzɩ hɔɔlʋʋ taa lɛ, ɖɩkɛ ɛjaɖɛ lʋbɛ n̄ɩnɖɛ nɖɩ ɖɩkɩlɩ walʋʋ yɔ. Ɖɩcɔlɩ teŋu nɛ pɩɖɛɛ ɛzɩ kilomɛtɛnaa kudokiŋ lʋbɛ mbʋ yɔ. Ɖɩnɛ Pakisitaanɩ ɛjaɖɛ pasɩna ɖama kamaɣ wɩsɩ ɖɩɖʋyɛ hɔɔlʋʋ taa. Hayi kiŋ hɔɔlʋʋ taa lɛ, ɖɩ nɛ Siini nɛ Neepalɩ nɛ Buutanɩ pa-ajɛɛ pasɩŋnɩ ɖama kamasɩ. Nɛ Baŋgɩlaadɛɛsɩ ɛjaɖɛ n̄aasɩɩ-ɖɩ nɛ kamaɣ hayi kiŋ nɛ wɩsɩ ɖɩlɩyɛ hɔɔlʋʋ taa. Wɩsɩ ɖɩlɩyɛ hɔɔlʋʋ taa lɛ, ɖɩ nɛ Biirimaanɩ ɛjaɖɛ pasɩŋnɩ ɖama kamaɣ. Ɛɛndɩ teŋu hɔɔlʋʋ taa lɛ, ɖɩn̄ɔtɩna Malidiivi ɛjaɖɛ nɛ hadɛ kiŋ nɛ wɩsɩ ɖɩɖʋyɛ hɔɔlʋʋ taa. Hadɛ kiŋ nɛ wɩsɩ ɖɩlɩyɛ hɔɔlʋʋ taa lɛ, ɖɩ nɛ Siri Lanka nɛ Ɛɛndoneesii pa-ajɛɛ pɔn̄ɔtɩŋna ɖama. Hayi kiŋ nɛ wɩsɩ ɖɩɖʋyɛ hɔɔlʋʋ taa ɖɔɖɔ lɛ, Ɛɛndɩ caɣ se, ɖɩ nɛ Afʋgaanisitaanɩ pasɩɩnɩ ɖama kamaɣ.
Sɔnzɩ nzɩ sɩkɩlɩ leɖuu kedeŋa yɔɔ cɩnɛ yɔ, Ɛɛndɩ n̄ɩnzɩ wɛ sɩ-taa. Kpaɣ ɖooo pɩnzɩ 5000 pʋcɔ palʋlʋʋ Yeesu Krɩstʋ lɛ, Ɛɛnduusi kajalaŋa taa sɔnzɩ kɛtɛma wɛʋ. Kewiisi sɔsɔsɩ sɔsɔsɩ wɛ Ɛɛndɩ ɛjaɖɛ taa. Nɛ ɖooo kɩbɩŋjaazɩ alɩwaatʋ taa sɩpɩlɩ pɩlaaɣ tadɛ haba yɔɔ. Ɛsɔ tɛɛ luŋuu aŋgba sɔsɔna naanza wɛna Ɛɛdɩ ɛjaɖɛ taa ŋkpaɣ ɖooo ɖɩn̄ɔʋ yɔ. Aŋgba sɔsɔna ana, anaa yɔ : Ɛɛnduuyisim nɛ Jayiniisim nɛ Buudiyisim nɛ Siikisim. Ɛlɛ, wayɩ nɛ wayɩ alɩwaatʋ taa lɛ, aŋgba cikpena n̄ɔn̄ɔ. Anaa yɔ : Zoroyasɩtirism nɛ Kristiyanisim nɛ Iisilaam. Ɛɛndɩ Ɛngilisi ŋgbɛyɛ kamʋna Ɛɛndɩ ɛjaɖɛ nɛ pʋcɔ Rʋwaayoom-Uni cɔŋna ɖɩ-yɔɔ waaɣ hiu nɛ nakʋ n̄ɩŋa taa. taa. Ɖajaa Mahatma Gandhi lʋbɩna siŋŋ nɛ ɛjaɖɛ ńɖɩ, ɖɩlɩɩ yomiye taa pɩnaɣ 1947 n̄ɩŋa taa. Ɖooo pɩnaɣ 1950 n̄ɩŋa taa ɛjaɖɛ ńɖɩ ɖɩpɩsɩ kedeŋa yɔɔ cɩnɛ ɛjaɖɛ ńɖɩ ɖɩ-taa loma kaɖasɩm kɩlɩ lɩʋ yɔ.
Tɔsʋʋ nʋmɔʋ taa lɛ, sɔnɔ Ɛɛndɩ ɛjaɖɛ kɛŋna ɛjaɖɛ hiu n̄ɩnɖɛ nɖɩ mbʋ payaɣ se PIB yɔ, pʋ-hɔɔlʋʋ taa. Nɛ yabʋ nʋmɔʋ taa PIB hɔɔlʋʋ taa lɛ, ɖɩkɛ ɛjaɖɛ naanza n̄ɩnɖɛ. Ansaayɩ n̄ɩɣtʋ ndɩ ndɩ lubu nʋmɔʋ taa lɛ, ɛjaɖɛ ńɖɩ, ɖɩkɛ kɩfaɖɛ. Ɛlɛ, ɛyʋ katɩɣ kala ndɩ ndɩ naayɛ ɛjaɖɛ ńɖɩ ɖɩ-taa, ɛzɩ kʋn̄ɔndʋtʋ nɛ takayaɣ kɩɩsɩmtʋ nɛ mulum yaa ɛyʋ peɣsuu mbʋ yɔ. Kʋnʋmɩŋ wɛ ndɩ ndɩ nɛ ɛ-maʋ wɛɛ ɖɔɖɔ ndɩ ndɩ Ɛɛndɩ ɛjaɖɛ taa. Ɖɩnaɣ ɖɔɖɔ Ɛsɔ tɛɛ luŋuu aŋgba ndɩ ndɩ ɛjaɖɛ ńɖɩ ɖɩ-taa.


text:
Wp/kbp/Siini
Siini ɛjaɖɛ wɛ Aasii nɛ wɩsɩ ɖɩlɩyɛ tɛtʋ taa. Toovenm lɛ, kewiisi naalɛ kpɛndɩna nɛ pɩkɛ Siini ɛjaɖɛ. Nzɩɩ yɔ : "République populaire de Chine" nɛ "République de Chine". Yee pɛtɛyɩ Siini ɛjaɖɛ tɔm mɩnʋʋ yɔ, "République populaire de Chine" cɔŋnana 99,6 hɔɔlʋʋ yɔɔ. Piyele "République de Chine" n̄ɔcɔŋnana Tayiwanɩ tɛtʋ yɔɔ. Siini ɛjaɖɛ walaa pɩdɩɩfɛyɩ, ɖɩkpaɣna Pasifiiki teŋgu, Pamiiri nɛ Tiyanɩ Saanɩ pɔ-hɔɔlʋʋ taa nɛ Goobi lakʋ, Himalayaa nɛ "péninsule indochinoise" pɔ-hɔɔlʋʋ taa. Kɩwala peeɖe kilimɛtanaa 9 677 009 nabʋlɛ taa. Pɩnaɣ 2010 taa lɛ, Siini samaɣ kɛcɛzɩ 1 350 miiliyɔɔ yɔɔ ("République populaire de Chine" ɖeke samaɣ cɛzɩ 1 330 miiliyɔɔ yɔɔ nɛ "République de Chine". samaɣ n̄ɛcɛzɩ 20 miiliyɔɔ yɔɔ). Kedeŋa yɔɔ cɩnɛ Siini ɛjaɖɛ taa ɛyaa kɩlɩna ɖɔʋ. Pɛtɛyɩ kedeŋa yɔɔ ɛyaa tɔm kagbaanzɩ taa yɔ, pɩsakɩɣ pazɩ se Siini ɛjaɖɛ taa ɛyaa ɛkɛ hɔɔlʋʋ kʋɖʋmʋʋ. Siini ɛjaɖɛ taa ɛyaa 139,5 caɣ kilimɛta kʋɖʋmʋʋ tɔm naalɛ taa yɔɔ.
N̄ɩnʋʋ lɛɣtʋ nɛ nesi tɛɛ tʋma labʋ pa-nʋmɔʋ taa lɛ, Siini ɛjaɖɛ kɩlɩna ɖɛʋ ɛsɩndaa. Ɛjaɖɛ ńɖɩ ɖɩn̄ɩnɩna nɛ ɖɩlɩzɩ n̄ɩɣyʋʋ ŋgʋ ɛyʋ ɛwɛ ɖoli, kɩ-ɛjɔʋ wɩlɩ-ɩ hayi kiŋ nɛ hadɛ kiŋ nɛ wɩsɩ ɖɩlɩyɛ nɛ sɩ-ɖʋɖʋyɛ pɔ-hɔɔlɩŋ tɩŋa yɔ, ŋgʋʋ payaɣ se, buusɔɔlɩ. Ńɖɩ labɩna takayɩhayʋʋ, ńɖɩ lɩzɩna liidiye hatʋ, ńɖɩ labɩna tɔɔnaɣ ŋga payaɣ se "tɔɔnasɩ mʋtʋ" yaa "poudre à canon" yɔ. Ɛsɔ tɛɛ luŋuu nɛ kʋnʋmɩŋ taa tasʋʋ pa-nʋmɔʋ taa ɖɔɖɔ lɛ, Siini ɛjaɖɛ lɛɣzɩ Aasii nɛ wɩsɩ ɖɩlɩyɛ tɛtʋ pɩdɩɩfɛyɩ.
Kedeŋa yɔɔ cɩna, Siini ɛjaɖɛ wɛ ajɛɛ sɔsɔna wena a-sɔnzɩ kɛwɛ ɖooo lɔŋ nɛ aɖɔkɩ sɔnzɩ ńzɩ kpam halɩ nɛ sɔnɔ yɔ. Ɖɩ-sɔnzɩ wɛʋ yɔ, pɩtalɩ ɛzɩ pɩnzɩ kudokiŋ kagbaanzɩ yɔ. Huang He kajalaŋa taa Siini sɔnzɩ n̄ɔwa. Peeye sɩkpaɣnaa nɛ sitiinɛ hadɛ kiŋ (pan̄ɩnaɣ mʋʋ Yangzi Jiang tɛtʋ nɛ hadɛ kiŋ Han kewiyaɣ alɩwaatʋ taa), sɩɖɛ ḿbʋ nɛ siwolo wɩsɩ ɖʋɖʋyɛ hɔɔlʋʋ taa, pan̄ɩnaɣ mʋʋ kajalaɣ ɖeɖe Aasii hɛkʋ taa hɔɔlɩŋ nɛ puwolo pɩtalɩ Caspi teŋgu. Pan̄ɩnaɣ mʋʋ ɖɔɖɔ Xinjiang nɛ Tibet. Sɩɖɛwa sɩkpa haŋ kiŋ hɔɔlʋʋ taa, Qing kewiyaɣ alɩwaatʋ taa. Ɛyɔɔdaɣ Mandchoue kʋnʋŋ. Ɛnʋ mʋna Mandchourie nɛ Mongolie pɛ-tɛtʋ nɛ tɩpɩsɩ Siini n̄ɩndʋ).
Ɛyʋ ɛcɔna Siini ɛjaɖɛ tɔm taa kɔyɔ, ɛnaɣ se, yoŋ kɛwɛ tam nɛ ɛpaŋ-ɖɩ cɩyʋʋ nɛ pʋcɔ ɖɩɖaɣnɩɣ kpɛndʋʋ kʋɖʋm. Tam nabʋlɛ taa agɔma nabɛyɛ mʋ Siini ɛjaɖɛ tɩŋɛ mpilim. Mongols waa kɛlɛɣna-ɖɩ mʋʋ nɛ paba wayɩ lɛ, Mandchous waa. Ɛlɛ, wayɩ wayɩ n̄ɩma panɛ pɔkɔma palakɩ Siini ɛjaɖɛ taa ɛyaa sɔnzɩ nɛ patɩŋɩɣna paba lɛɣtʋ nɛ pɔ-lɔŋsɩnɖɛ pɔ-yɔɔ nɛ peɖiyiɣ ɛjaɖɛ. Qing liɖe taa n̄ɩma tɔɣna wayɩ wayɩ kewiyaɣ. Pɔyɔɔdaɣ mandchoue kʋnʋŋ. Ɖooo pɩnaɣ 1644 taa pɔtɔɣ kewiyaɣ ŋ́ga. Alɩwaatʋ ndʋ hayi kiŋ ajɛɛ n̄ɩnaɣ se amʋ kedeŋa yɔɔ tɛtʋ lɛɛtʋ nɛ ɖoŋ nɛ tadɩyɛ you kɔɔ kɩlɩɩ yɔ, Siini tuzi Qing liɖe taa n̄ɩma kewiyaɣ nɛ kɔtɔlɩ. Siini ɛjaɖɛ wabʋ Saapɔɔnɛɛ sɔɔjanaa you sɔsɔʋ ŋgʋ kɩɩlɩ kedeŋa kpeekpe pɩnaɣ 1945 yɔ, ajɛɛ lɛɛna tatasɩ ɖʋʋ nɔɔ pɔ-tɔm taa.
Politiiki nʋmɔʋ taa lɛ, sɔnɔ kewiisi naalɛ ɖɔkɩna Siini ɛjaɖɛ. Nzɩɩ yɔ : "République populaire de Chine", nɖɩɩ payaɣ se, Siini ɛjaɖɛ. Ɛyaa mɩnʋʋ yɔɔ lɛ, ɖɩ-ɛyaa kpɛndɩ ɛyaa 98 nɛ pɛtɛyɩ Siini tɛtʋ tɔm mɩnʋʋ yɔ, ɖɩkpa 99,6 hɔɔlʋʋ tɩŋa. Ɖiyiyu Mao Zedong ɖʋna-ɖɩ pɩnaɣ 1949, Pékin tɛtʋ taa. Ɖiyiyu ɛnʋ, ɛ-lɩmaɣza kɛkɛ se, ɛjaɖɛ n̄ɩm ɛkɛ paa weyi ɛ-n̄ɩm. "Chine continentale" nɛ "Hong Kong" nɛ "Macao" pɛkpɛndɩna nɛ pɩkɛ Siini ɛjaɖɛ ńɖɩ. Ɖooo pɩnaɣ 1978 kɛ lɛɣzɩtʋ ndɩ ndɩ lɩ Siini ɛjaɖɛ taa. "Deng Xiaoping" nɛ ɛ-wayɩ n̄ɩma pɔkɔŋna lɛɣzɩtʋ ńdʋ. "PetroChina" pɩsɩ kedeŋa kpeekpe tɔsʋʋ nɛ liidiye kpou.
Piyele nɛ "République de Chine", ŋgʋʋ payaɣ se, Tayiwanɩ; kʋkʋ ɛyaa kɛɣ naalɛ ɖeke koŋ Siini ɛjaɖɛ ɛyaa mɩnʋʋ yɔɔ nɛ pɛtɛyɩ Siini ɛjaɖɛ tɔm mɩnʋʋ yɔ, kɩkpakɩɣ 0,4 hɔɔlaɣ. N̄ʋʋdʋ "Tchang Kaï" ɖiyiɣna Tayiwanɩ kewiyaɣ ɖooo pɩnzɩ sakɩyɛ yɔ. Nɛ ɖooo Siini ɛjaɖɛ wabʋ Saapɔɔ sɔɔjanaa yɔ, Tayiwanɩ tɛtʋ yɔɔ ɛcaɣa. "Sun Yat-sen ɖʋna kajalaɣ "République de Chine" "Pékin" tɛtʋ taa, pɩnaɣ 1912 n̄ɩŋa taa alɩwaatʋ ndʋ Qing kewiyaɣ tɔlaa yɔ.


text:
Buŋgɛi 9
Vɛɛ Naŋ Toosiaŋ yɛ le Bɔŋaŋnda Naalaŋ?
Te o yɔŋ pɛ ma wa Baabuiyo pɛɛkoo a Sei Chɛhowaa, ma kindiŋ le yaasiaa pɔɔ buŋgɛi nya nɔ le pɛɛkoo ve tuupa mi paale nya nɔ le pɛɛkoo leŋ le fuuluu. Lende koni icho a bɔŋaŋnda naŋ bii laŋ ni. Te o yɔŋ pɛ miŋ toosiaŋ fɛŋ nyɛkɛndɛi tuupa miŋ kuɛ o bɔŋaŋndaŋ, ŋ sɔla tɔnɔɔ tau. Kɛ ŋ bii tɔnɔɔ sɔlaa fau te ŋ wa pɛ hei tosaa lɔɔ lɔɔ fee.
Tuu fɛŋ le fondaŋ bɛnda le pɛɛkoo wo, vɛlɛa teleŋ bɛnda wo. Boondii kuɛɛ bɛnda yɛ ma handu yiyaŋ numndo kpou o nyɛ ŋ cho pɛɛkoo wo choo? Idii puŋ ŋ pɛɛku ni tuupa ma kuɛ wallo, baa ichɔl pili pili te chuaambuaa lɔl pɛ? O cho naa maa mɛɛ ma chua teleŋ vilɛi le. Numpila kɛɛsiaa teleŋ bɛnda a numndo ni. Nduyɛ, te a wa pɛ pɛɛkoo, chɛl mi nyɛ o nyɛ kelu pɛɛku numndo tɛɛŋ te. Nuuviaa fondaŋ doŋ doŋndo. Kindiŋ ma faŋaŋ nyɛ o nyɛ bɔɔluu num nilaŋ ikɛi. Te lueedio wa pɛ num suɛi ikɛi, a nyumi. Te a nɔ pɛ foŋndo, ndu bɛɛ a nyumi. Piɛi fɛŋ tuupa ma kandu pɛɛkoo. Hei mala num ma faŋa kɔllo o buulaŋndaŋ, nduyɛ ma handu kɔllo o Diom Mɛlɛkaa choo.
Keeku pulaleŋ o sɔɔŋ kulloŋ bɛŋgu, nduyɛ ma kindiŋ le nyunaa mulio. Tuupa ma kandu pɛɛkoo, sina wɔ fɛŋ nyɛ buŋgɛi ŋ nɔ le pɛɛkoo ve cho suɛi a ndi okɔɔ wo. Challɔ fɛŋ ma yiyaŋ a suɛi lebolle. Tuuwɔ mɛɛ sɔɔŋ lebolluŋ pɔmbɔŋ cho ŋ chiɛɛliaŋ a suɛi lebolii bɛnduei yɛ. Mɛɛndaŋ fotueilaŋ, nduyɛ ma tofa nyunala miiŋgaa lechoo laŋ ma che mɛɛ la soli sɔɔŋ kulloŋ kpendekele yɛ. Tofa niko o pɛl o pɛl niŋ, okoŋ ma kindiŋ le nyuna pɛl koŋ mulio. Kumbi Baabuiyo ma nua bolii Baabui cho i poonyiaa o pɛl koŋ niŋnde. Yiyaŋndɔ mɛɛ i chɛlaŋ a buŋgɛi ŋ cho pɛɛkoo ve yɛ. (Walta Wanaa Chiisuaa 17:11) Te a che pɛ mulio o pɛl koŋ niŋ, keeku pulaleŋ o diomnda laŋ bɛŋgu. Koŋ mala num ma loonuŋ muli koŋ. Mɛɛ a kuɛ niŋ pɛ o bɔŋaŋndo ma yeema le nyunaa mulio, a heelu baa ma muli o biŋgi.
Te a wa pɛ buŋgaŋ naŋ pɛɛku o bɔŋaŋnda naalaŋ o lɔɔ bɛŋgu woŋ nuaa, mɛɛ a cho chɔɔlu kɔlkaloo sɔla tau a Mɛlɛka okɔɔ o Baabuiyo niŋ.
Nɛi pɛɛkaa kuɛɛ ŋ nɔ yɛ ma tol kɔɔli lɔɔ lɔɔ le toosiaŋndo le bɔŋaŋndaŋ?
Vɛɛ ŋ toosiaŋ yɛ le nyunaa mulio o bɔŋaŋndo?


text:
Kɛdaɣ 46: Yeriikoo Kolonzi
Ɛbɛ laba nɛ Yeriikoo kolonzi kpɛzɩɣ nɛ sɩɖakɩ. Pɩwɛ ɛzɩ you palabɩ peeɖe nɛ pɔyɔkɩ tɛtʋ. Ɛlɛ pɩtɛkɛ mbʋ. Yehowa maamaaci lakasɩ lɛɛsɩ pɩkɛnaa. Yele ɖɩna ɛzɩma pɩlaba nɛ kolonzi nzɩ sɩtɔlʋʋ yɔ.
Welisi ndʋ Yehowa heyi Yosue yɔ: ‘Ña nɛ ñɔ-sɔɔjanaa ɩcɔɔ tɛtʋ nɛ ɩta tam kʋyʋmʋm kɩyakʋ taa. Ɩwɛɛ ɩlakɩ mbʋ kɩyakɩŋ loɖo. Ɩkpaɣ ɛgbɛyɛ ɖʋʋ aɖakaɣ. Cɔjɔnaa lʋbɛ ɩɖɛɛ aɖakaɣ nɔɔ nɛ pahʋlʋʋ nɔndɔŋ.
‘Kɩyakʋ lʋbɛ ŋgʋ wiye lɛ, ɩcɔɔ tɛtʋ tam lʋbɛ. Ɩhʋlɩ nɔndɔŋ pileɖi nɛ ɩma you kubusi ɖoŋ nɛ tɛtʋ kolonzi kpɛzɩ nɛ sɩɖa!’
Yosue nɛ samaɣ pala ɛzɩ Yehowa yɔɔdʋʋ yɔ. Pɔcɔwaɣ tɛtʋ nɛ pataŋ lɛ, pa-taa nɔɔyʋ taayɔɔdʋʋ. Pa-naataŋ nɛ nɔndɔŋ taŋ yeke panɩɣaɣ. Sɔɔndʋ kpaɣaɣ Ɛsɔ samaɣ koyindinaa mba pɛwɛ Yeriikoo yɔ. Ŋɖiɣni, naʋ nimaɣ kɩsɛɛmaɣ ŋga kɛwɛ mondoɖebɔʋ yɔɔ yɔ? A-mondoɖebɔʋ lɛ? Toovenim, Rahaabɩ labɩ mbʋ cɔŋɩyaa naalɛ iiheyi-i se ɛla yɔ. Ɛ nɛ ɛ-hɔʋ taa mba tɩŋa paɖiɣni ɖaŋʋʋ kuduyuu tɛɛ.
Kɩyakʋ lʋbɛ ŋgʋ wiye pɔcɔ tɛtʋ tam lʋbɛ, nɛ pahʋlɩ nɔndɔŋ nɛ sɔɔjanaa ma you kubusi nɛ pɩtɛ lɛ, kolonzi kpɛzɩ nɛ sɩɖa. Peeɖe Yosue tɔm se: ‘Ɩkʋ ɛyaa tɩŋa nɛ ɩsɔ tɛtʋ miŋ nɛ pɩkazɩ sika, ñɩɣlɩm, ñɩɣyʋʋ kɩsɛɛmʋʋ nɛ ñɩɣtʋ nɛ powoni paɖʋ Yehowa kizinziku ñɩm koozaɣ taa.’
Nɛ Yosue heyi cɔŋɩyaa se: ‘Ɩsʋʋ Rahaabɩ ɖɩɣa taa nɛ ɩlɩzɩ ɛ nɛ ɛ-hɔʋ taa mba.’ Rahaabɩ nɛ e-koobiya pehiɣ ñʋʋ yabʋ ɛzɩ paaheyiɣ-i yɔ.
Yosue 6:1-25.
Tɔm Pɔzʋʋ
- Ɛbɛ Yehowa heyi sɔɔjanaa nɛ cɔjɔnaa se pala kɩyakʋ loɖo taa?
- Ɛbɛ pɩɩpɔzaa se abalaa ɩla kɩyakʋ lʋbɛ ŋgʋ wiye?
- Ɛzɩ ŋnaɣ kɩlɛmʋʋ yɔɔ yɔ, ɛbɛ wɛɛ pɩlakɩ Yeriikoo kolonzi?
- Ɛbɛ yɔɔ patam nimaɣ kɩsɛɛmaɣ ŋga yɔ, mondoɖebɔʋ yɔɔ?
- Ɛbɛ Yosue heyi sɔɔjanaa se pala tɛtʋ taa ɛyaa? Ɛbɛ pɩwɛɛ se palabɩnɩ ñɩɣlɩm, sika, ñɩɣyʋʋ kɩsɛɛmʋʋ nɛ ñɩɣtʋ?
- Peheyi cɔŋɩyaa naalɛ se pala we?
Tɔm pɔzʋʋ lɛɛtʋ
- Kalɩ Yosue 6:1-25.
Ɛbɛ yɔɔ papɩzɩɣ pakpaɣ Izrayɛɛlɩ piya cɔʋ Yeriikoo ɛjaɖɛ kɩyakʋ lʋbɛ ŋgʋ wiye, nɛ pamaɣzɩnɩ Yehowa Aseɣɖe tɩnaa tɔm susuu kɛdɛzaɣ kɩyakɩŋ ɛnɛ ɩ-taa? (Yos. 6:15, 16; Iz. 60:22; Mat. 24:14; 1 Kɔr. 9:16)
Ɛzɩma natʋ tɔm ndʋ tɩwɛ Yosue 6:26 taa yɔ, tɩkɔm pɩ-taa pɩnzɩ 500 wayɩ? Nɛ ɛbɛ pɩkpɛlɩkɩɣ-ɖʋ Yehowa tɔm yɔɔ? (1 Aw. 16:34; Iz. 55:11)


text:
Toovenim taa lɛ, akɛ ɛjaɖɛ wiyaʋ?
Ŋmaɣzɩɣ se . . .
ɛsɔ?
ɛyaa na?
yaa nɔɔyʋ yem?
NDƲ BIBL YƆƆDƲƲ YƆ
“Ɛjaɖɛ pilim wɛ kɩdɛkɛdɩm tʋ taa” yaa kɩdɛkɛdʋ nesi tɛɛ.—1 Yohanɛɛsɩ 5:19.
“Eleeu kɩwɛɛkɩm hɩzʋʋ yɔɔ Ɛsɔ Pɩyalʋ kɔma.”—1 Yohanɛɛsɩ 3:8, Takayaɣ kiɖeɖea verbum bible.
ƐZƖMA TƆM TƲNƐ TƖPƖZƖƔ NƐ TƖWAZƖ-Ŋ
Pɩsɩɣnɩ-ŋ nɛ ŋtɩlɩ mbʋ pʋyɔɔ ɛjaɖɛ kpeekpe wɛ kʋñɔmɩŋ taa yɔ.—Natʋ 12:12.
Pɩsɩɣnɩ-ŋ ɖɔɖɔ nɛ ŋtisi se ɖɛ-ɛjaɖɛ kaɣ ñɔɔzʋʋ.—1 Yohanɛɛsɩ 2:17.
ÐƖPƖZƖƔ NƐ ÐITISI SE BIBL TƆM KƐ TOOVENIM NA?
Ɛɛɛ, ɖɩyɔɔdɩ lɩmaɣza naadozo ɖeke tɔm:
Sataŋ kewiyitu tɔɔʋ wɩzɩ tɩnaɣ sɩʋ. Yehowa ɖʋwa se piileɖiɣ lɛ, Sataŋ kewiyitu tɔɔʋ sɩɣ tɩnaɣ. Ɛtɔm se ɛkaɣ labʋ nɛ Sataŋ pɩsɩ “ɛjam” nɛ ɛñɔɔzɩ mbʋ Sataŋ wɛɛkɩ ɛjaɖɛ yɔɔ yɔ.—Ebree 2:14, Nɔɔ haʋ kɩfam takayaɣ.
Ɛsɔ lɩzɩ Yesu se ɛtɔɔ kewiyitu ɛjaɖɛ kpeekpe yɔɔ. Yesu wɛ ndɩ siŋŋ nɛ kañatʋ tʋ nɛ ‘piɖeni men-ɖeke’ sɔsɔ weyi eɖiyiɣ ɛjaɖɛ sɔnɔ yɔ. Ɛsɔ yɔɔdaɣ Yesu kewiyitu ndʋ tɩ-tɔm lɛ, ɛtɔm se: “Ɛwɛɣnɩ kʋñɔndʋ nɛ ɛjam pɔ-yɔɔ ɛhʋyɛ tam . . . Ɛlɩzɩɣ-wɛ puuyaɣ-tʋ weyi ɛnazɩɣ-wɛ yɔ e-nesi tɛɛ.”—Keɣa 71:13, 14.
Ɛsɔ ɛɛcɛtɩɣ. Bibl yɔɔdɩ kpayɩ se: “Pɩɩsaŋ se Ɛsɔ ɛcɛtɩ.” (Ebree 6:18) Pʋtɔbʋʋ lɛ se, ye Yehowa ɛtɔm se ɛkaɣ nabʋyʋ labʋ yɔ, pɩwɛ ɛzɩ ɛtɛm-pʋ labʋ yɔ! (Izaayii 55:10, 11) Ye mbʋ, ɛzɩ ɛɛyɔɔdʋʋ yɔ, pakaɣ se “potuzi ɛjaɖɛ yɔɔ wiyaʋ se pɔlɔ-ɩ awayɩ.”—Yohanɛɛsɩ 12:31.
MAƔZƖ TƆM TƲNƐ TƖ-YƆƆ
Sataŋ kewiyitu sɩɣ tɩnaɣ nɛ pɩtɛ lɛ, ɛzɩma ɛjaɖɛ kaɣ wɛʋ?
Bibl cosi tɔm tʋnɛ tɩ-yɔɔ KEƔA 36:10, 11 nɛ NATƲ 21:3, 4 taa.


text:
Ɲaakwɛlɛi 9
Kwa ku wɔ ŋaakpɔnŋaa tɔwɔ pɛli ləi ?
Akɛ ka Zehova ŋɔ Kəla ta ka kɛ Biblə kalan ɉii, ya kɛ kiɛ naalowai lɛɛ tɔwɔ, yɛ́ ə́ kpɔɔ kpɛtɛ yili maa mɛni ɓa. Bələ lɔ ɓə maanɛɛ ə́ gɛ la yɛ́ təɠa pa ŋaakpɔn ma, akɛ ə́ kaa bɔ ə́ ɉu mɛinɛɛ hɔlɔɓo. Yii vialaɓoɔ, ya ɓaa ə́ lowai lɛlɛɛ həɠə ɉu ə́ kpɔɔ kpɛtɛ mɛni ɓa.
Lowai lɛlɛɛ da kɛɛnaa lɛlɛɛ həɠə ɉu ə́ kpɔɔ kpɛtɛ mɛni ɓa. Lowai ləkɛɛ ɓə ya pɛli hɛɓɛ kalan ɉii la a nɛlɛɛ ? Yələ wala pɔ yɛ́ təɠa pa kóló kɔwɔtɔɔi ? Awala kɛtii yələ wilii pɔ, neapɛlɛɛ laa pulu ? Ə́ wɔ kalan gɛi lowai həɠə ɉu, ə ma kɛ ɉu ho kwea li. Ho mɛni ta lɛɛlaa ho ɉu kala. Kɛɛnaa ta kwɛli, ɓɛi naa kɔlɔ haa ma. Aladio, tələfɔnə, tələviziɔn, da a kɛ ə́ kwɛlɛ ə́ ɲaayɛɛ. Yálá hwɛli yɛ́ təɠa pa galan gɛi, yili a ə́ wɔ liihɛlɛnŋaa kulɔ yɛ́ galan gɛi lowai, ə lɛɛ ə́ kili ə lɛɛ galan gɛɛnaa. — Filipə 4:6, 7.
Miliin naa maaləngɛɠaa mukulaaɠaa mu, ə gɛ ya li ŋaakpɔn ma yɛ́ maaləngɛɠaa tii ta mukulɔ. Ə́ ɲɛi pili toloo ɉɛɓɛ naa kəlee, yii ɉɛɓɛ kaa moi yɛ́ pɛli ɲaakaai. Ə́ kiliŋahiɛ ɉɛɓɛ ŋɔ tiitɛlɛ ɓa, awala kɛtii ɉɛɓɛ ɲaakwɛlɛi ŋɔ tiitɛlɛ. Yii tiitɛlɛ pɛlɛɛ kaa moi yɛ hwilɛn na tiitɛlɛ kɛnɛ ɓa, ə́ kiliŋahiɛ nwɔnɔ yili ɓa. Votoɠaa maakpɛɛ a nɛlɛɛ, ə́ maaləngɛɠaa ɓo, diɛi di mukulaaɠaa kaa ɉɛɓɛ hu. Yili pulu palagalafəɠaa ɓo tɛi-tɛi. Ya dɔnɔ ɓo, ə́ ŋɔ maaləngɛ mukulaa kwɛli. Vɛlisɛɛɠaai di kaa palagalafə tii hu, kɛ di ɓoi, yii di kaa moi yɛ hwilɛn na ɉɛɓɛ hu woo ɓa, ə́i kiliŋahiɛ ma (Túwɔ́ pələ 17:11). Ya maaləngɛ mukulaa kɔlɔn, miliin naa mu, ə gɛ naa kili ə too ə́ ŋa ŋaakpɔn gɛi lowai. Akɛtii, ya pɛli ə́i yee tɛ ə́ maaləngɛ mukulɔ.
Mɛniɠaa da kɛ galan ɉii lɔwɔ ɓa, ya kɛi di maakpɛɛ a nɛlɛɛ, ə́ kaa pai kiliŋahiɛ ninɛɠaa pɛlɛi ə́ wɔ mɛni kɔlɔnŋaa ɓa, yii hwilɛn na Biblə ɓa. — Matie 13:51, 52.
Lowai ləkɛɛ ɓə ya pɛli ɉəɠəi ɉu ŋaakpɔnŋaa tɔwɔ pɛli mɛni ɓa ?
Ya ə́ kpɔɔ kpɛtɛ ləi, ə gɛ ə́ maaləngɛ mukulɔ ŋaakpɔn ma ?


text:
Yehowa Aseɣɖe Tɩnaa
—Mba ɖɩkɛnaa?
Ðɩlɩnɩ ajɛɛ ndɩ ndɩ, sɔnzɩ ndɩ ndɩ nɛ kʋnʋmɩŋ ndɩ ndɩ taa, ɛlɛ paa mbʋ yɔ, ɖɩwɛ nɔɔ kʋyʋmaɣ nɛ ɖɩwɛɛnɩ kaɖʋsɩ kʋyʋmsɩ. Ða-kaɖʋwa sɔsɔɔ lɛ se ɖɩɖʋ hɩɖɛ Yehowa, Ɛsɔ weyi pɔyɔɔdɩ ɛ-tɔm Bibl taa nɛ ɛkɛ wondu tɩŋa Lɩzɩyʋ yɔ. Ðɩñakɩ pana se ɖɩnɩɣzɩnɩ Yesu Krɩstʋ nɛ pɩkɛnɩ-ɖʋ hɩɖɛ ɖʋʋ siŋŋ se payaa-ɖʋ se Krɩstʋ ñɩma. Ða-taa paa anɩ kpakɩɣ alɩwaatʋ ɖoŋ ɖoŋ nɛ ɛsɩɣnɩ lalaa se pɛkpɛlɩkɩ Bibl nɛ Ɛsɔ Kewiyaɣ pɔ-yɔɔ tɔm. Ɛzɩma ɖɩlɩzɩɣ aseɣɖe yaa ɖɩyɔɔdʋʋ Ɛsɔ Yehowa nɛ e-Kewiyaɣ pɔ-tɔm yɔ, pʋyɔɔ payaɣ-ɖʋ se Yehowa Aseɣɖe Tɩnaa.
Wolo ɖɛ-tɛ intɛrnɛɛtɩ lone yɔɔ. Tɩlɩ mba ɖɩkɛnaa nɛ tisuu mbʋ ɖɩwɛna yɔ.


text:
Wiɖiyi kʋñɔmɩŋ kaɣ tɛm na?
Ŋmaɣzɩɣ se . . .
ɛɛɛ, ɩkaɣ tɛm na?
aayɩ, ɩwɛɣ mbʋ tam?
yaa ŋmaɣzɩɣ se pɩtɔma ɩkaɣ tɛm?
NDƲ BIBL YƆƆDƲƲ YƆ
“Ɛsɔ . . . kaɣ hɩzʋʋ pɛ-ɛzɩdaa ɛzɩtɛɣlɩm kpeekpe, nɛ sɩm ɛɛtasɩɣ wɛʋ; nɛ paatasɩɣ wiu, paatasɩɣ kubusi mabʋ, kʋñɔŋ ɛɛtasɩɣ wɛʋ.”—Natʋ 21:3, 4, Takayaɣ kiɖeɖea verbum bible.
ƐZƖMA TƆM TƲNƐ TƖPƖZƖƔ NƐ TƖWAZƖ-Ŋ?
Tɩsɩɣnɩ-ŋ nɛ ŋnɩɩ pɩ-taa se kʋñɔmɩŋ weyi ɩ-taa ɖɩwɛɛ yɔ, pɩtɩkɛ Ɛsɔ cɔlɔ ɩlɩnaa.—Yakubu 1:13.
Alɩwaatʋ ndʋ ŋkɔŋ nɛ ŋnɩɩ pɩ-taa se Ɛsɔ nɩɣ ɖa-wɩzasɩ, paa kʋñɔŋ ŋgʋ kɩ-taa lɛ, pɩhɛzɩɣ ña-laŋɩyɛ siŋŋ.—Zekariya 2:12.
Pɩtasɩ lɛ pɩhaɣ-ŋ lidaʋ se kʋñɔmɩŋ tɩŋa payɩ kaɣ tɛm.—Keɣa 36:9-11.
ÐƖPƖZƖƔ NƐ ÐITISI SE BIBL TƆM KƐ TOOVENIM NA?
Ɛɛɛ, ɖɩyɔɔdɩ lɩmaɣza naalɛ ɖeke tɔm:
Yehowa tɩsɔɔlɩ kʋñɔmɩŋ nɛ mulum. Ŋtɔzʋʋ ɛzɩma pɩlakaɣ Yehowa alɩwaatʋ ndʋ panazaɣ ɛ-samaɣ yɔ? Bibl tɔŋ se pɩlakaɣ-ɩ pʋtɔdɩyɛ alɩwaatʋ ndʋ ɛ-samaɣ kaawɛ “ko-koyindinaa nesi tɛɛ” yɔ.—Tɔm Hʋyaa 2:18, Takayaɣ kiðeðea verbum bible.
Ɛsɔ taa wɩɣnɩ mba paɖʋʋ lalaa wɩzasɩ yɔ. Halɩ Bibl tɔŋ se ɛ-taa kpɛndɩɣnɩ “nesi nzɩ sɩkpɛdɩɣ calɩm ɖulum yɔ”.—Aduwa 6:16, 17.
Ɛsɔ maɣzɩɣ ɖa-taa paa anɩ ɛ-yɔɔ. Pɩtɩkɛ ɖe-ɖeke ɖɩsɩmnɩ ‘ɖa-kʋñɔmɩŋ nɛ ɖa-kʋdɔmɩŋ.’ Yehowa ɖɔɖɔ sɩmɩ-ɩ!—4 Awiya 6:29, 30.
Pɩsaɣ pazɩ Yehowa kaɣ tɩŋnʋʋ e-kewiyaɣ yɔɔ nɛ ɛla nɛ paa anɩ ɛ-kʋñɔŋ sɩɩ tɩnaɣ. (Maatiyee 6:9, 10) Ɛlɛ pʋcɔ nɛ alɩwaatʋ ndʋ tɩtalɩ lɛ, ɛwɛɛ nɛ ɛhɛzɩɣ mba pataɣ-ɩ liu yɔ pa-laŋa.—Tʋma 17:27; 2 Kɔrɛntɩ 1:3, 4.
MAƔZƖ TƆM TƲNƐ TƖ-YƆƆ
Ɛbɛ yɔɔ Ɛsɔ yeba se kʋñɔmɩŋ ɩwɛɛ?
Bibl cosi tɔm tʋnɛ tɩ-yɔɔ ROMA 5:12 nɛ 2 PƖYƐƐRƖ 3:9 taa.


text:
Mɔnsɔɔlaa se mankalɩ tɔm tʋnɛ %% kʋnʋŋ taa
Ɛɛɛ
Aayɩ
Tɔm susuu wondu taa natʋyʋ
Ŋpɩzɩɣ nɛ ŋkalɩ yaa ŋkpaɣ fenaɣ fenaɣ takayɩsɩ kɩfasɩ: Feŋuu Tilimiye nɛ Réveillez-vous!, nɛ tɔm susuu wondu lɛɛtʋ ɖɔɖɔ lone ɖɩnɛ ɖɩ-yɔɔ.
FENAƔ FENAƔ TAKAYƖSƖ
TAKAYƖSƖ LƐƐSƖ
Kigbeɣluu sɔsɔʋ nɛ Ajɛɛ Kigbeɣluu ɖʋtʋ
Ɛbɛ pɩzɩɣ pɩsɩnɩ-ɖʋ nɛ ɖɩnɩɩ tɔm kɩcɛyɩtʋ ndʋ ɖɩpɔzʋʋ ɖa-tɩ yɔ, tɩ-taa ?
Suwe ŋmaɣzɩɣ cee wayɩ yɔɔ ?
Ɛbɛ pɩzɩɣ nɛ pɩkɔnɩ koboyaɣ hɔʋ taa?
Toovenim taa lɛ, akɛ ɛjaɖɛ wiyaʋ?
Wiɖiyi sɩɖaa feŋ nɛ patasɩ wezuu caɣʋ na?
Welisini Ɛsɔ nɛ ŋcaɤ wezuu tam
Wiɖiyi kʋñɔmɩŋ kaɣ tɛm na?
Kɛ Yehowa taabalʋ. Đitee hendu
Some updates made to digital publications may not yet appear in the printed editions.
© 2014 Watch Tower Bible and Tract Society of Pennsylvania.
|


text:
Ani Yesu Ji Nyɔŋmɔ Ofe?
Hetoo ni Biblia lɛ kɛhãa
Mɛi ni teɔ shi woɔ Yesu lɛ folɔ enaa akɛ ekɛ ehe miito Nyɔŋmɔ he. (Yohane 5:18; 10:30-33) Kɛ̃lɛ, Yesu ekɛɛɛ kɔkɔɔkɔ akɛ ekɛ Nyɔŋmɔ Ofe lɛ yeɔ egbɔ. Ekɛɛ: ‘
Tsɛ lɛ da fe mi.’
Yesu mra beaŋ sɛɛnyiɛlɔi lɛ enaaa lɛ akɛ ekɛ Nyɔŋmɔ Ofe lɛ yeɔ egbɔ. Akɛ nɔkwɛmɔnɔ lɛ, bɔfo Paulo akɛ be ni atee Yesu shi sɛɛ lɛ, Nyɔŋmɔ “
wó [Yesu] enɔ gojoo.” Eyɛ faŋŋ akɛ, Paulo heee eyeee akɛ Yesu ji Nyɔŋmɔ Ofe. Kɛ́ jeee nakai lɛ, te Nyɔŋmɔ baafee tɛŋŋ awó Yesu nɔ gojoo lɛ?


text:
Kɛdaɣ 15: Looti Halʋ Kisini Ɛ-wayɩ
Looti nɛ ɛ-hɔʋ nɛ Abraham paawɛ ɖoli kʋyʋm Kanaŋ ɛjaɖɛ taa. Kɩyakʋ nakʋyʋ lɛ, Abraham heyi Looti se: ‘Tɛtʋ ɛɛtalɩɣ ɖa-kpɩna cɩnɛ. Đɩya ɖama. Ye ŋkpakɩɣ nɩmɩyɛ yɔɔ yɔ, mankpaɣ nɩwaŋ yɔɔ.’
Looti kʋsɩ ɛ-ɛza nɛ ɛcɔnɩ tɛtʋ lɛ, ɛna ɛjaɖɛ hɔɔlʋʋ kɩbaŋʋ nakʋyʋ. Lɩm niɣdiɣ hɔɔlʋʋ ŋgʋ ki-kpeekpe nɛ ɛ-kpɩna kaɣ hiɣu ñɩtʋ sakɩyɛ nɛ atɔɔ. Hɔɔlʋʋ ŋgʋ lɛ Yɔɔrdaŋ fɛɛʋ. Peeɖe Looti nɛ ɛ-hɔʋ nɛ ɛ-kpɩna pakʋyaa nɛ pɛɖɛɛ. Pitileɖi lɛ, Looti tɛzɩ wobu nɛ ɛcaɣ Sodom ɛjaɖɛ taa.
Sodom ɛyaa kaakɛ ɛyaa kɩdɛkɛdaa kpem. Pa-lakasɩ cɛyaɣ Looti siŋŋ, mbʋ pʋyɔɔ yɔ ɛɛkɛ ɛyʋ kɩbanʋ. Pa-lakasɩ cɛyaɣ ɖɔɖɔ Ɛsɔ. Pɩ-yɔɔ etiyi Ɛsɔ tiyiyaa naalɛ se peheyi Looti se ɛnʋ kaɣ ɖezuu Sodom nɛ ɛjaɖɛ nɖɩ ɖɩwɛ ɖɩ-cɔlɔ nɛ payaɣ-ɖɩ se Gomɔɔrɩ yɔ. Ajɛɛ ana a-lakasɩ kɩdɛkɛdɩsɩ yɔɔ Ɛsɔ tɔm se eɖeziɣ-yɛ.
Ɛsɔ tiyiyaa heyi Looti se: ‘Kʋyɩ kpaka, ŋkpaɣ ña-halʋ nɛ ñɛ-pɛlaa naalɛ nɛ ɩlɩɩ tɛtʋ taa!’ Looti nɛ ɛ-hɔʋ pɛwɛɛ pɔcɔʋ nɛ pataŋ kii kii lɛ, Ɛsɔ tiyiyaa hɔm-wɛ nɛ pe-nesi nɛ palɩzɩ-wɛ tɛtʋ taa. Ɛsɔ tiyiyaa taa kʋɖʋm tɔ se: ‘Ya ña-ñʋʋ, taakisini wayɩ. Se nɛ ŋkpa pʋʋ taa nɛ pɩtaakpɛndɩnɩ-ŋ.’
Looti nɛ ɛ-pɛlaa pala ɛzɩ Ɛsɔ tiyiyaa yɔɔdʋʋ yɔ nɛ pese palɩɩ Sodom. Patɩsɩŋ ɖoli nɛ patikisini pa-wayɩ ɖɔɖɔ. Ɛlɛ Looti halʋ ñatɩla mbʋ. Palɩ Sodom nɛ pɛɖɛɛ poliŋ pazɩ lɛ, ɛsɩŋ nɛ ekisini ɛ-wayɩ. Peeɖe ɛpɩsɩ ɖɔm tilimiye. Ŋɖiɣni-i naʋ kɩlɛmʋʋ yɔɔ?
Đɩkpɛlɩkɩɣ tɔm kɩbandʋ natʋyʋ tɔm tʋnɛ tɩ-taa. Tɩwɩlɩɣ-ɖʋ se mba pewelisiɣni Ɛsɔ yɔ, ɛyakɩ pa-ñʋʋ. Ɛlɛ mba paawelisiɣni-i yɔ, pelesiɣ pe-wezuu.
Kiɖe Tɛɛ Tɔm 13:5-13; 18:20-33; 19:1-29; Luka 17:28-32; 2 Pɩyɛɛrɩ 2:6-8.
Tɔm Pɔzʋʋ
- Ɛbɛ yɔɔ Abraham heyi Looti se eposi ɛ-tɩ nɛ ɩ?
- Ɛbɛ yɔɔ Looti lɩzaa se Sodom ɛcakɩ?
- Ɛzɩma Sodom ɛyaa ɩɩwɛɛ?
- Paɣtʋ ndʋ Ɛsɔ tiyiyaa ɖʋ Looti?
- Ɛbɛ yɔɔ Looti halʋ pɩsɩ ɖɔm tilimiye?
- Mbʋ pɩtalɩ Looti halʋ yɔ, ɛbɛ pɩkpɛlɩkɩɣ-ɖʋ?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 13:5-13.
Ɛzɩma Abraham kɩɖaʋ sɩɣnɩ-ɖʋ nɛ ɖɩñɔɔzɩ ɖa nɛ ɖo-koobiya ɖɛ-hɛkʋ taa? (Kiɖe 13:8, 9; Rom. 12:10; Fil. 2:3, 4)
- Kalɩ Kiɖe Tɛɛ Tɔm 18:20-33.
Ɛzɩma mbʋ Yehowa labɩ Abraham yɔ, pɩwɩlɩɣ-ɖʋ se ɛ nɛ Yesu pakaɣ hʋʋ tɔm camɩyɛ? (Kiɖe 18:25, 26; Mat. 25:31-33)
- Kalɩ Kiɖe Tɛɛ Tɔm 19:1-29.
Ɛzɩma Bibl kɛdaɣ kanɛ kawɩlɩɣ-ɖʋ ndʋ Ɛsɔ maɣzɩɣ abalaa mba pacaɣ ɖama yɔ, pɔ-yɔɔ? (Kiɖe 19:5, 13; Lev. 20:13)
Ɛbɛ wɛ ndɩ ɛzɩma Abraham nɛ Looti paañam Ɛsɔ yɔ, pɩ-taa? Ɛbɛ ɖɩpɩzɩɣ ɖɩkpɛlɩkɩ tɔm ndʋ tɩ-taa? (Kiɖe 19:15, 16, 19, 20; 22:3)
- Kalɩ Luka 17:28-32.
Lɩmaɣza wena Looti halʋ kaawɛnɩ ɛjaɖɛ yɔɔ ñɩm yɔɔ? Nɛ ɛzɩma tɔm ndʋ tɩsɩɣnɩ-ɖʋ nɛ ɖɩɖɔkɩ ɖa-tɩ? (Luka 12:15; 17:31, 32; Mat. 6:19-21, 25
- Kalɩ 2 Pɩyɛɛrɩ 2:6-8.
Ɛzɩma Looti kɩɖaʋ sɩɣnɩ-ɖʋ se ɖɩwɛɛ ndɩ nɛ ɛjaɖɛ kɩdɛkɛdɩyɛ nɖɩ ɖɩ-taa ɖɩwɛɛ yɔ? (Ez. 9:4; 1 Yoh. 2:15-17)


text:
Kɛdaɣ 31: Moyizi nɛ Aarɔɔnɩ Powobi Faraɔɔ Tɛ
Moyizi tikaɣ Egipiti lɛ, ɛkatɩ ɛ-ɖalʋ Aarɔɔnɩ nɛ eheyi-i maamaaci lakasɩ nzɩ sɩ-tɔm. Moyizi nɛ Aarɔɔnɩ palabɩ maamaaci lakasɩ Izrayɛɛlɩ piya ɛzɩdaa lɛ, paba tisi se toovenim Yehowa tiyini-wɛ.
Pɩ-yɔɔ powoba nɛ pana Faraɔɔ nɛ peheyi-i se: ‘Yehowa Izrayɛɛlɩ tɛ Ɛsɔ tɔm se: “Ha man-samaɣ nʋmɔʋ kɩyakɩŋ naadozo nɛ kowolo nɛ kɛsɛ-m kañɩmbusuu taa.”’ Ɛlɛ Faraɔɔ cosi se: ‘Maasɩŋ Yehowa. Maayeki Izrayɛɛlɩ.’
Faraɔɔ taa kaawɩwa mbʋ pʋyɔɔ yɔ, ɛyaa mba pañɩnaɣ se peyele tʋmɩyɛ nɛ pɛɖɛɛ pɛsɛɛ Yehowa. Mbʋ labɩna nɛ ɛsɔzɩ-wɛ tʋmɩyɛ. Izrayɛɛlɩ piya paɣzɩ kalʋʋ Moyizi se ɛnʋ labɩna nɛ pɔtɔkɩ kʋñɔŋ ŋgʋ. Tɔm ndʋ tɩtɩla Moyizi leleŋ. Ɛlɛ Yehowa heyi-i se ɛtaanɩɣzɩ. Ɛtɔm se: ‘Mankaɣ labʋ nɛ Faraɔɔ yele man-samaɣ.’
Moyizi nɛ Aarɔɔnɩ patasɩ pɩsʋʋ Faraɔɔ tɛ. Patalɩ peeɖe lɛ, pala maamaaci lakasɩ nasɩyɩ. Aarɔɔnɩ pɛɖɩ ɛ-ɖaʋ tataa nɛ kɩpɩsɩ ɖʋm sɔsɔ. Ɛlɛ Faraɔɔ maajiki laɖaa pɛɖɩ ɖɔɖɔ pa-ɖaŋ nɛ ɖʋmaa lɩɩ. Peeɖe Aarɔɔnɩ ɖʋm paɣzɩ libu maajiki laɖaa ɖʋmaa. Paa mbʋ Faraɔɔ titisi se eyele Izrayɛɛlɩ piya.
Alɩwaatʋ talɩ lɛɛlɛɛyɔ se Yehowa ɛhɔ Faraɔɔ nɩŋgbaaŋ. Ŋsɩm mbʋ Yehowa laba yɔ? Eyeba nɛ kɩjɩkpɩŋ yaa kʋñɔmɩŋ 10 kɔɔ Egipiti yɔɔ.
Paa kɩjɩkpʋʋ ŋgʋ kɩ-wayɩ lɛ, Faraɔɔ tiyaɣ se payaa Moyizi nɛ eheyiɣ-i se: ‘La nɛ kɩjɩkpʋʋ sɩŋ nɛ meyele Izrayɛɛlɩ.’ Ɛlɛ kɩjɩkpʋʋ sɩŋɩɣ nɛ pɩtɛ lɛ, Faraɔɔ lɛɣzɩ lɩmaɣza. Ɛtaañɩnɩɣ se eyele ɛyaa mba nɛ pɛɖɛɛ. Ɛlɛ kɩjɩkpʋʋ kɛdɛzaɣ ñɩŋgʋ wayɩ lɛ, Faraɔɔ ɖɔɔnɩ Izrayɛɛlɩ piya se sɩɖɛɛ.
Ŋsɩm kɩjɩkpɩŋ 10 ɛnɩ ɩ-tɩŋa na? Yele nɛ ɖɩyɔɔdɩ ɩ-tɔm.
Egipiti Lɩʋ 4:27-31; 5:1-23; 6:1-13, 26-30; 7:1-13.
Tɔm Pɔzʋʋ
- Ɛbɛ Moyizi nɛ Aarɔɔnɩ maamaaci lakasɩ labɩ Izrayɛɛlɩ piya yɔɔ?
- Tɔm ndʋ Moyizi nɛ Aarɔɔnɩ peheyi Faraɔɔ? Faraɔɔ cosi-wɛ suwe?
- Ɛzɩ ŋnaɣ kɩlɛmʋʋ yɔɔ yɔ, Aarɔɔnɩ pɛɖɩ ɛ-ɖaʋ tataa lɛ, ɛbɛ laba?
- Ɛzɩma Yehowa hɔm Faraɔɔ nɩŋgbaaŋ? Nɛ Faraɔɔ la we?
- Ɛbɛ laba kɛdɛzaɣ kɩjɩkpʋʋ wayɩ?
Tɔm pɔzʋʋ lɛɛtʋ
- Kalɩ Egipiti Lɩʋ 4:27-31 nɛ 5:1-23.
Faraɔɔ kaatɔm se: “Maasɩŋ Yehowa” yɔ, suwe ɛcaɣ yɔɔdʋʋ? (Egl. 5:2; 1 Sam. 2:12; Rom. 1:21)
- Kalɩ Egipiti Lɩʋ 6:1-13, 26-30.
Ɛbɛ Abraham, Izaakɩ nɛ Yakɔɔb pataatɩlɩ Yehowa yɔɔ? (Egl. 3:13, 14; 6:3; Kiɖe 12:8)
Moyizi ɛɛmaɣzaa se ɛtaatalɩ se Yehowa ɛɖʋ-ɩ tʋmɩyɛ, ɛlɛ Yehowa tikizi ɛ-yɔɔ tɩŋnʋʋ nɛ ɛla ɛ-tʋmɩyɛ. Tɔm tʋnɛ tɩlakɩ-ɖʋ we? (Egl. 6:12, 30; Luka 21:13-15)
- Kalɩ Egipiti Lɩʋ 7:1-13.
Moyizi nɛ Aarɔɔnɩ powobini abalɩtʋ nɛ peheyi Faraɔɔ Yehowa tɔm. Ɛzɩma Ɛsɔ sɛyaa pɩzɩɣ pamaɣzɩnɩ-wɛ sɔnɔ? (Egl. 7:2, 3, 6; Tʋma 4:29-31)
Ɛbɛ Yehowa laba nɛ ɛwɩlɩ se ɛkɩlɩ Egipiti ɛsɔnaa? (Egl. 7:12; 3 Aw. 29:12)


text:
Ɛbɛ yɔɔ Yehowa Aseɣɖe Tɩnaa ɩɩtɔkɩ Paska? Yehowa Aseɣɖe Tɩnaa tɔkɩ Paska?
Lɩmaɣza kɩdɛkɛda wena ɛyaa wɛna
Cɛtɩm: Yehowa Aseɣɖe Tɩnaa ɩɩtɔkɩ Paska mbʋ pʋyɔɔ yɔ patɩkɛ Krɩstʋ mba.
Toovenim: Ðitisiɣ se Yesu kɛnɩ ɖa-ñʋʋ yaɖʋ nɛ ɖɩñakɩ pana nɛ ‘
ɖɩɖɔŋ ɛ-nɩŋgbanzɩ taa.’—1 Pɩyɛɛrɩ 2:21; Luka 2:11.
Cɛtɩm: Iitisiɣ se pefezi Yesu nɛ sɩɖaa taa.
Toovenim: Ðitisiɣ Yesu femtu yɔɔ, nɛ ɖɩnawa se Krɩstʋ ñɩma tisuu tigiɖe lɛ, nɛ ɖɩñɩkɩɣ ɖɔɖɔ niye tɩ-yɔɔ ɖɔ-tɔm susuu taa.—1 Kɔrɛntɩ 15:3, 4, 12-15.
Cɛtɩm: Iiyeki se mi-piya ɩnɩɩ Paska kazandʋ leleŋ.
Toovenim: Ðɩsɔɔlɩ ɖe-piya pɩdɩɩfɛyɩ nɛ ɖɩkpakɩɣ ɖa-alɩwaatʋ nɛ ɖɩfalɩsɩɣ-sɩ nɛ ɖɩsɩɣnɩ-sɩ se sihiɣ taa leleŋ si-wezuu caɣʋ taa.—Tiiti 2:4.
Ɛbɛ yɔɔ Yehowa Aseɣɖe Tɩnaa ɩɩtɔkɩ Paska kazandʋ?
Paska kazandʋ tɩlɩɩnɩ Bibl taa.
Yesu ɖʋ-ɖʋ paɣtʋ se ɖɩtɔzʋʋ ɛ-sɩm yɔɔ, pɩtɩkɛ e-femtu yɔɔ. Ðɩlakɩ Yesu sɩm yɔɔ tɔzʋʋ sɔnzɩ paa pɩnaɣ ŋga, kɩyakʋ ŋgʋ Bibl wɩlɩɣ se palabɩ-sɩ yɔ, kɩ-yɔɔ.—Luka 22:19, 20.
Ðɩnawa se Paska kazandʋ lɩnɩ caanaʋ sɔnzɩ nzɩ sɩɩnaa layaa lakaɣ se lʋlʋʋ ehuu yɔ, sɩ-cɔlɔ yɔ, pʋyɔɔ lɛ, tɩɩkɛdɩɣnɩ Ɛsɔ. Yehowa heyiɣ-ɖʋ se ɛkɛ “
Ɛsɔ weyi ɛwɛ sʋsɩ” yaa weyi ɛsɔɔlaa se pɛsɛɛ e-ɖeke yɔ; ɛtɩsɔɔlɩ se ɖisidiɣ sɛtʋ ndʋ ɖɩhaɣ-ɩ yɔ nɛ lakasɩ nzɩ sɩɩkɛdɩɣnɩ-ɩ yɔ.—Egipiti Lɩʋ 20:5; 1 Awiya 18:21.
Ðɩɩpɩtɩɣ se lɩmaɣza wena ɖɩkpaɣ se ɖɩɩtɔkɩ Paska kazandʋ yɔ, alabɩ nɔɔ kʋɖʋmaɣ nɛ Bibl wɩlɩtʋ; Bibl seɣtiɣ-ɖʋ se ɖɩtaatɩŋɩɣ ɛyaa sɔnzɩ yem, ɛlɛ ɖɩtazɩ nɛ ‘
ɖɩɖɔkɩ lɛɣtʋ nɛ lɔŋ’ camɩyɛ. (Aduwa 3:21; Maatiyee 15:3) Ɛzɩma ɖiheyiɣ lɩmaɣza wena ɖɩwɛnɩ pɩlɩɩnɩ Paska yɔɔ mba pɔpɔzʋʋ-ɖʋ tɔm yɔ, mbʋ ɖɔɖɔ ɖɩñaŋ waɖɛ nɖɩ paa weyi ɛwɛna se ɛla mbʋ ɛsɔɔlaa yɔ.—1 Pɩyɛɛrɩ 3:15, 16.


text:
Amerika cooci nakʋyʋ piliŋa ɩkɛnaa?
Ða-tʋmɩyɛ ɖɩlaɖɛ sɔsɔɖɛ wɛ Amerika ɛjaɖɛ taa. Ɛlɛ ɖɩtɩkɛ Amerika cooci nakʋyʋ piliŋa. Lɩmaɣza wena a-yɔɔ ɖɩtɩkɛ Amerika cooci nakʋyʋ piliŋa yɔ, ana yɔ:
Ɛyaa mba palɩzɩ pa-tɩ cooci nakʋyʋ taa nɛ palakɩ pɛ-Ɛsɔ sɛtʋ tʋmɩyɛ nɛ hɔɔlʋʋ yɔ, ɖoŋ ɖoŋ lɛ, mba payaɣ se cooci ŋgʋ ki-piliŋa. Yehowa aseɣɖe Tɩnaa tɩlɩzɩ pa-tɩ nɛ coocinaa nabɛyɛ taa. Ɛlɛ ɖɩkɛ Krɩstʋ ñɩma mba pañaɣ pana nɛ pɛ-Ɛsɔ sɛtʋ la nɔɔ kʋɖʋmaɣ nɛ kajalaɣ pɩnzɩ mɩnʋʋ taa Krɩstʋ ñɩma yɔ.
Yehowa Aseɣɖe Tɩnaa lakɩ pɛ-Ɛsɔ sɛtʋ tʋmɩyɛ ajɛɛ wena a-taa yɔ, acɛzɩ 230. Paa ɛjaɖɛ hɔɔlʋʋ ŋgʋ kɩ-taa ɖɩwɛɛ yɔ, ɖa-kaɖʋwa sɔsɔɔ lɛ se ɖɩɖʋ hɩɖɛ Yehowa nɛ Yesu Krɩstʋ nɛ ɖɩɩɖʋʋ ɖɔ-nɔsɩ Amerika komina yaa ɛjaɖɛ yɔɔ komina nakʋyʋ tɔm taa.—Yohanɛɛsɩ 15:19; 17:15, 16.
Ða-wɩlɩtʋ tɩŋa payɩ lɩnɩ Bibl taa, tɩtɩlɩɩnɩ Amerika Ɛsɔ sɛtʋ natʋyʋ ñʋʋdʋ takayɩsɩ taa.
—1 Tesalooniki 2:13.
Yesu ɖɩtɩŋɩɣ, ɖɩfɛyɩnɩ Ɛyʋ nɔɔyʋ nɛ ɖɩyaɣ-ɩ se ɖa-ñʋʋdʋ.
—Maatiyee 23:8-10.


text:
Kɛdaɣ 19: Yakɔɔb Wɛnɩ Hɔʋ Sɔsɔʋ
Cɔnɩ hɔʋ kʋnɛ nɛ ŋna. Yakɔɔb nɛ ɛ-pɩyalaa 12 pɛwɛnɩ peeɖe. Yakɔɔb kaawɛnɩ pɛlaa ɖɔɖɔ. Ŋsɩm piya nzɩ sɩ-taa nasɩyɩ hɩla yaa we? Yele ɖɩkpɛlɩkɩ nɛ ɖɩtɩlɩ-sɩ.
Leeya lʋlɩ Rubɛɛnɩ, Siimeyɔɔ, Leevi nɛ Yuda. Nɛ Rasɛɛlɩ nawa se ɛɛlʋlʋʋ piya lɛ, ɛ-laŋɩyɛ wɛɛkɩ. Nɛ ɛkpaɣ ɛ-lɩmɖʋyʋ Bila nɛ ɛcɛlɩ Yakɔɔb se ɛsʋʋnɩ-ɩ. Nɛ Bila lʋlɩ abalɩbiya naalɛ: Daanɩ nɛ Nɛftalii. Peeɖe Leeya ɖɔɖɔ kpaɣ ɛ-lɩmɖʋyʋ Zilpa nɛ ɛcɛlɩ Yakɔɔb nɛ Zilpa ñalʋlɩ Gaadɩ nɛ Asɛɛrɩ. Pʋwayɩ lɛ, Leeya tasɩ abalɩbiya naalɛ lʋlʋʋ: Isakaarɩ nɛ Zabulɔɔ.
Pɩkɛdaa lɛ, Rasɛɛlɩ maɣmaɣ lʋlɩ pɩɣa nɛ ɛyaa-kɛ se Yosɛɛfʋ. Pʋwayɩ ɖɩkaɣ kpɛlɩkʋʋ Yosɛɛfʋ yɔɔ tɔm sakɩyɛ mbʋ pʋyɔɔ yɔ, ɛkɔm ɛpɩsɩ ɛyʋ sɔsɔʋ nɔɔyʋ. Piya 11 nzɩ Yakɔɔb kaawɛ Rasɛɛlɩ caa Labaanɩ tɛɛ nɛ ɛlʋlɩ yɔ, nzɩ lɛ.
Yakɔɔb kaawɛnɩ pɛlaa ɖɔɖɔ, ɛlɛ Bibl taa, kʋɖʋm yeke hɩɖɛ pamawa. Payaɣ-ɩ se Diina.
Pɩkɔm pɩtalɩ alɩwaatʋ natʋyʋ lɛ, Yakɔɔb kʋyɩ Labaanɩ tɛ se ɛpɩsɩ Kanaŋ. Ekpeɣli ɛ-hɔʋ, e-heŋ nɛ ɛ-naŋ nɛ ɛkpaɣ nʋmɔʋ nɛ ɛɖɛɛ.
Yakɔɔb nɛ ɛ-hɔʋ patalɩ Kanaŋ tɛtʋ taa pitileɖi lɛ, Rasɛɛlɩ tasɩ abalɩbɩɣa lɛɛka lʋlʋʋ. Alɩwaatʋ ndʋ, paawɛɛ powoki nʋmɔʋ nakʋyʋ. Rasɛɛlɩ lʋlaɣ lɛ, pɩlabɩ-ɩ kaɖɛ. Nɛ pɩɣa lɩwa pɩtɛ lɛ, ɛsɩ. Ɛlɛ pɩɣa ñaawɛ alaafɩya. Yakɔɔb yaa-kɛ se Bɛnjamɛɛ.
Pɩpɔzaa ɖɩtɔzʋʋ Yakɔɔb pɩyalaa 12 mba pa-hɩla mbʋ pʋyɔɔ yɔ, Izrayɛɛlɩ ɛjaɖɛ kpeekpe lɩnɩ pe-liɖe taa na. Yakɔɔb pɩyalaa 10 nɛ Yosɛɛfʋ pɩyalaa 2 hɩla pakpaɣ paha Izrayɛɛlɩ cejewe 12. Palʋlɩ abalɩbiya nzɩ sɩ-tɩŋa nɛ pɩtɛ lɛ, Izaakɩ tasɩ caɣʋ wezuu pɩnzɩ sakɩyɛ. Nɛ pɩtʋʋ fɛyɩ se ɛ-taa kaawɛ leleŋ mbʋ pʋyɔɔ yɔ, ɛwɛnɩ sayɩnaa sakɩyɛ. Lɛɛlɛɛyɔ ɖɩna mbʋ pɩtalɩ ɛ-sayɩ Diina yɔ.
Kiɖe Tɛɛ Tɔm 29:32-35; 30:1-26; 35:16-19; 37:35.
Tɔm Pɔzʋʋ
- Payaɣaɣ Yakɔɔb pɩyalaa loɖo mba ɛ-kajalaɣ halʋ Leeya lʋlaa yɔ suwe?
- Abalɩbiya naalɛ mba Leeya lɩmɖʋyʋ Zilpa lʋlɩ Yakɔɔb?
- Payaɣ abalɩbiya naalɛ mba Rasɛɛlɩ lɩmɖʋyʋ Bila lʋlɩ Yakɔɔb yɔ, suwe?
- Abalɩbiya naalɛ mba Rasɛɛlɩ lʋlaa? Nɛ ɛbɛ talɩ-ɩ ɛlʋlaɣ naalɛ ñɩŋga lɛ?
- Ɛzɩ ŋnaɣ kɩlɛmʋʋ yɔɔ yɔ, abalɩbiya ɛzɩma Yakɔɔb kaawɛna? Nɛ ɛbɛ ñɔ pe-liɖe taa?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 29:32-35; 30:1-26; nɛ 35:16-19.
Ɛzɩ ɖɩnaɣ Yakɔɔb pɩyalaa 12 tɔm taa yɔ, ɛzɩma Ebree mba haɣaɣ pa-pɩyalaa hɩla caanaʋ taa?
- Kalɩ Kiɖe Tɛɛ Tɔm 37:35.
Paa Diina yeke hɩɖɛ pama Bibl taa yɔ ɛbɛ wɩlɩɣ se Yakɔɔb kaawɛnɩ pɛlaa sakɩyɛ? (Kiɖe 37:34, 35)


text:
Kɛdaɣ 107: Pakʋ Etiyɛɛnɩ
Abalʋ weyi eluŋ kɩlɛmʋʋ yɔɔ cɩnɛ yɔ, payaɣ-ɩ se Etiyɛɛnɩ. Ɛkɛ Yesu tɔmkpɛlɩkɩyʋ siɣ siɣ tʋ nɔɔyʋ. Ɛlɛ, cɔnɩ mbʋ pɛwɛɛ palakɩ-ɩ cɩnɛ yɔ! Ɛyaa mba yɔ, pɛwɛɛ payakɩ-ɩ kaaŋ. Ɛbɛ yɔɔ pa-taa wɩɣaɣnɩ Etiyɛɛnɩ nɛ palakɩ-ɩ kɩdɛkɛdɩm sɔsɔm mbʋ yɔ?
Ɛsɔ kaasɩnɩ Etiyɛɛnɩ nɛ ɛlakɩ maamaaci lakasɩ sɔsɔsɩ. Nɛ ɛyaa mba pataasɔɔlɩ mbʋ. Pa nɛ ɩ pasʋʋ tɔm hɔm yɔɔ, mbʋ pʋyɔɔ yɔ ɛwɩlaɣ ɖɔɖɔ toovenim tɔm ɛyaa. Ɛlɛ, Ɛsɔ kaaha Etiyɛɛnɩ lɔŋsɩnɖɛ sakɩyɛ nɛ ɛlɛ pɩzɩ ɛwɩlɩ-wɛ se cɛtɩm tɔm pawɩlaɣ. Pɩ-yɔɔ pɩtɛzɩ-wɛ wɩzʋʋ siŋŋ nɛ pakpa-ɩ nɛ powoni-i tɔm ɖɩhʋyɛ. Nɛ pɛtɛɣ ɛyaa se pɔkɔɔ pɛcɛtɩnɩ ɛ-taa.
Peeɖe cɔjɔ sɔsɔ pɔzɩ Etiyɛɛnɩ se: ‘Toovenim, mbʋ pɩlaba?’ Peeɖe Etiyɛɛnɩ kpaɣ tɔm kɩbandʋ ndʋ tɩwɛ Bibl taa yɔ nɛ ecosini-i. Ɛtɛzaɣ tɔm ndʋ tɩ-yɔɔdʋʋ lɛ, ɛkɛdɩ ɛzɩma ɛyaa kɩdɛkɛdaa kaanazɩ Yehowa nayaa caanaʋ taa yɔ. Nɛ ɛsɔzɩ se: ‘Ɩwɛ ɖeyi ɖeyi ɛzɩ ɛyaa mba yɔ. Ɩkʋ Ɛsɔ lɩmɖʋyʋ Yesu nɛ pɩtasɩ lɛ, ɩtɩɖɔ Ɛsɔ paɣtʋ yɔɔ.’
Tɔm ndʋ tɩwɩzɩ Ɛsɔ sɛtʋ agbaa ñʋndɩnaa mba pɩdɩɩfɛyɩ. Nɛ pɔtɔkɩ po-ndomee nɛ pana. Nɛ Etiyɛɛnɩ kpazɩ ɛ-ɛza nɛ ɛsɔdaa nɛ ɛtɔŋ se: ‘Ɩcɔna! Manaɣ Yesu ɛsɩŋ Ɛsɔ nɩwaŋ yɔɔ ɛsɔdaa.’ Ɛyɔɔdɩ mbʋ lɛ, ɛyaa mba paɖɩɣ pa-nɩŋgbaaŋ nɛ pakʋyɩ pa-tɩŋa nɛ paɖa Etiyɛɛnɩ. Nɛ pɔhɔmɩ-ɩ nɛ palɩnɩ-ɩ tɛtʋ wayɩ.
Patalɩ peeɖe lɛ, pɔhɔzɩ po-tokonaa nɛ pasɩɩ evebu weyi payaɣ se Sɔɔlɩ yɔ, ɛ-cɔlɔ se ɛcɔŋnɩ pɔ-yɔɔ. Ŋnaɣ Sɔɔlɩ yaa we? Nɛ pʋwayɩ lɛ, papaɣzɩ Etiyɛɛnɩ kaaŋ yaɣʋ. Nɛ Etiyɛɛnɩ luŋ ɛzɩ ŋnaɣ kɩlɛmʋʋ yɔɔ yɔ nɛ ɛtɩmɩɣnɩ Ɛsɔ nɛ ɛtɔŋ se: ‘Yehowa taakpaɣ pa-kɩwɛɛkɩm pʋnɛ nɛ ŋlabɩnɩ tʋmɩyɛ.’ Ɛɛnawa se Ɛsɔ sɛtʋ agbaa ñʋndɩnaa cɛtɩnɩ ɛyaa mba pa-taa nabɛyɛ. Etiyɛɛnɩ tɛm yɔɔdʋʋ mbʋ lɛ, etisi fezuu.
Ye nɔɔyʋ ɛlabɩ-ŋ mbʋ pɩfɛyɩ ɖeu yɔ, ŋñɩnɩɣ ŋkpa-ɩ kɩmɩyɛ yaa we? Yaa ŋpɔzʋʋ Ɛsɔ se ɛhɔ ɛ-nɩŋgbaaŋ na? Pɩtɛkɛ mbʋ Etiyɛɛnɩ nɛ Yesu paalaba. Palakaɣ kɩbam ɛyaa tɩŋa, halɩ pɩkpɛndɩnɩ mba palakaɣ-wɛ kɩdɛkɛdɩm yɔ. Đɩñaɣ pana nɛ ɖɩla ɛzɩ paalabʋ yɔ.
Tʋma 6:8-15; 7:1-60.
Tɔm Pɔzʋʋ
- Anɩ Etiyɛɛnɩ kaakɛwa? Nɛ ɛbɛ Ɛsɔ sɩnɩ-ɩ nɛ ɛla?
- Tɔm ndʋ Etiyɛɛnɩ yɔɔdaa nɛ pɩwɩzɩ Ɛsɔ sɛtʋ agbaa ñʋndɩnaa siŋŋ?
- Ɛyaa mba pɔhɔm Etiyɛɛnɩ nɛ palɩnɩ-ɩ tɛtʋ wayɩ yɔ, ɛbɛ palabɩ-ɩ peeɖe?
- Evebu weyi lɛ tokonaa cɔlɔ kɩlɛmʋʋ yɔɔ mbʋ yɔ?
- Pʋcɔ nɛ Etiyɛɛnɩ sɩkɩ lɛ, ɛbɛ yɔɔ ɛtɩmnɩ Yehowa?
- Ye ɖɩcaɣ se ɖɩwɛɛ ɛzɩ Etiyɛɛnɩ yɔ, ɛbɛ pɩwɛɛ se ɖɩla ye nɔɔyʋ ɛlabɩ-ɖʋ nabʋyʋ pɩfɛyɩ ɖeu yɔ?
Tɔm pɔzʋʋ lɛɛtʋ
- Kalɩ Tʋma 6:8-15.
Lakasɩ kɩdɛkɛdɩsɩ nzɩ yɔɔ Ɛsɔ sɛtʋ agbaa ñʋndɩnaa tɩŋnaa se pasɩnzɩ Yehowa Aseɣɖe tɩnaa tɔm susuu tʋmɩyɛ? (Tʋma 6:9, 11, 13)
- Kalɩ Tʋma 7:1-60.
Ɛbɛ sɩnɩ Etiyɛɛnɩ nɛ ɛkandɩyɩ laŋhɛzɩyɛ tɔm yɔɔ Sahedrɛɛ ɛzɩdaa? (Tʋma 7:51-53; Rom. 15:4; 2 Tim. 3:14-17; 1 Pɩy. 3:15)
Wɛtʋ ndʋ pɩwɛɛ se ɖɩwɛɛna mba papaɖɩɣ ɖɔ-tɔm susuu tʋmɩyɛ yɔ, pɛ-ɛzɩdaa? (Tʋma 7:58-60; Mat. 5:44; Luka 23:33, 34)


text:
Hɔɔlʋʋ 7: Kpaɣnɩ Yesu Fem nɛ Puwolo Pɔɔlɩ Salaka Taa Sʋʋ
Yesu sɩba nɛ pɩla kɩyakɩŋ naadozo lɛ, pefezi-i. Puwiye maɣmaɣ ɛlɩzɩ ɛ-tɩ nɛ ɛwɩlɩ ɛ-wayɩ tɩŋɩyaa tam kagbanzɩ. Yesu wɛɛ ɛlɩzɩɣ ɛ-tɩ nɛ ɛwɩlɩɣ-wɛ mbʋ kɩyakɩŋ 40. Pʋwayɩ lɛ, ɛkpa ɛsɔdaa ɛ-tɔmkpɛlɩkɩyaa nabɛyɛ ɛzɩdaa. Pɩlabɩ kɩyakɩŋ hiu lɛ, Ɛsɔ tiyini fezuu kiɖeɖeu nɛ kitii Yesu wayɩ tɩŋɩyaa mba paawɛ Yerusalɛm yɔ, pɔ-yɔɔ.
Pituzini ɛzɩdaa lɛ, Ɛsɔ koyindinaa kpa apostoloowaa nɛ pɔtɔ-wɛ salaka. Ɛlɛ Ɛsɔ tiyiyu nɔɔyʋ kɔɔ nɛ ɛlɩzɩ-wɛ. Koyindinaa nabɛyɛ yaɣ Etiyɛɛnɩ kaaŋ nɛ ɛsɩ. Đɩkaɣ naʋ ɛzɩma Yesu lɩzɩ koyindinaa mba pa-taa lɛlʋ se ɛpɩsɩ ɛ-lɩmɖʋyʋ kɩbanʋ nɔɔyʋ yɔ. Ɛnʋ lɛ apostoloo Pɔɔlɩ. Nɛ Yesu sɩba nɛ pɩla pɩnzɩ naadozo nɛ hɔɔlʋʋ lɛ, Ɛsɔ tiyi apostoloo Pɩyɛɛrɩ se ewolo esusi tɔm Kɔɔrnɛɛyɩ nɛ ɛ-hɔʋ. Pataakɛ Yuda mba.
Pɩlabɩ ɛzɩ pɩnzɩ 13 mbʋ yɔ lɛ, Pɔɔlɩ paɣzɩ wobu nʋmɔʋ nɛ esusuu tɔm. Pɔɔlɩ ɖɛɣaɣ nʋmɔʋ tam nabʋlɛ ɖeɖe se esusi tɔm lɛ, ɛkpɛndɩnɩ Timootee. Đɩkaɣ naʋ ɛzɩma Pɔɔlɩ nɛ ɛ-taabalaa nʋmɔɖɔnaa lalaa nɩ leleŋ Ɛsɔtɔm susuu nʋmɔʋ taa yɔ. Pʋwayɩ lɛ, pɔkɔɔ pakpa Pɔɔlɩ nɛ paɖʋ salaka Room. Pɩkɔm pɩla pɩnzɩ naalɛ lɛ, peyebi-i. Pʋwayɩ lɛ, patasɩ-ɩ salaka ɖʋʋ nɛ pakʋ-ɩ. Mbʋ mbʋ pɔyɔɔdʋʋ pɩ-tɔm HƆƆLƲƲ 7 taa yɔ, pɩkpɛndɩ pɩnzɩ 32 mbʋ yɔ.


text:
Mɔnsɔɔlaa se mankalɩ tɔm tʋnɛ %% kʋnʋŋ taa
Ɛɛɛ
Aayɩ
Kewiyaɣ Ɛsɔ sɛtʋ tʋmɩyɛ takayaɣ yɔɔ pamaɣ Yehowa Aseɣɖe Tɩnaa kediɣzisi sɩnɛ sɩ-ɖʋtʋ: Ɛgbɛyɛ taa Bibl kpɛlɩkʋʋ, Ɛsɔ sɛtʋ tɛ teokrasɩ sukuli nɛ Ɛsɔ sɛtʋ kediɣzaɣ.
Tɩlɩ se: Mi-kooka taa Kewiyaɣ Ɛsɔ sɛtʋ tʋmɩyɛ takayaɣ yɔɔ tɔm ñʋŋ nɩɩyɩ pɩzɩɣ ɩwɛɛ ndɩ nɛ tɔm ñʋŋ weyi ɩwɛ intɛrnɛɛtɩ yɔɔ Kewiyaɣ Ɛsɔ sɛtʋ tʋmɩyɛ takayaɣ yɔɔ yɔ.
MAI KEWIYAƔ ƐSƆ SƐTƲ TƲMƖYƐ
AVRIL KEWIYAƔ ƐSƆ SƐTƲ TƲMƖYƐ
MARS KEWIYAƔ ƐSƆ SƐTƲ TƲMƖYƐ
FÉVRIER KEWIYAƔ ƐSƆ SƐTƲ TƲMƖYƐ
JANVIER KEWIYAƔ ƐSƆ SƐTƲ TƲMƖYƐ
DÉCEMBRE KEWIYAƔ ƐSƆ SƐTƲ TƲMƖYƐ
OCTOBRE KEWIYAƔ ƐSƆ SƐTƲ TƲMƖYƐ
NOVEMBRE KEWIYAƔ ƐSƆ SƐTƲ TƲMƖYƐ
SEPTEMBRE KEWIYAƔ ƐSƆ SƐTƲ TƲMƖYƐ
AOÛT KEWIYAƔ ƐSƆ SƐTƲ TƲMƖYƐ
JUILLET KEWIYAƔ ƐSƆ SƐTƲ TƲMƖYƐ
JUIN KEWIYAƔ ƐSƆ SƐTƲ TƲMƖYƐ


text:
Kɛdaɣ 6: Kayɩnɩ nɛ Aabɛɛlɩ
Lɛɛlɛɛyɔ na Kayɩnɩ nɛ Aabɛɛlɩ. Pa-naalɛ papaɣlaa. Kayɩnɩ pɩsɩ haɖʋ. Ɛhayɩɣ tɔɔnasɩ ndɩ ndɩ.
Aabɛɛlɩ ñapɩsɩ ninɖiɣyu. Ɛsɔɔlɩ heɣsi yɔɔ cɔnʋʋ pɩdɩɩfɛyɩ. Heɣsi paɣlaa nɛ sɩpɩsɩ heŋ lɛ, Aabɛɛlɩ pɩsɩ ewiɖe sɔsɔyɛ naɖɩyɛ yɔɔ cɔnɩyʋ.
Kɩyakʋ nakʋyʋ lɛ, Kayɩnɩ nɛ Aabɛɛlɩ paha Ɛsɔ haɖɛ. Kayɩnɩ ha ɛ-hayɩm taa tɔɔnaɣ. Nɛ Aabɛɛlɩ ñaha e-heŋ taa heu weyi ɛkɩlɩ num yɔ. Yehowa sɔɔlɩ Aabɛɛlɩ nɛ ɛmʋ ɛ-haɖɛ. Ɛlɛ ɛtɩmʋ Kayɩnɩ haɖɛ mbʋ pʋyɔɔ yɔ ɛtɩsɔɔlɩ-ɩ. Ŋna mbʋ pʋyɔɔ yɔ?
Yehowa mʋ Aabɛɛlɩ haɖɛ mbʋ pʋyɔɔ yɔ, kajalaɣ lɛ ɖɩkpaɖɩ ɖeu Kayɩnɩ ñɩnɖɛ. Nabʋlɛ lɛ, Aabɛɛlɩ kɛ ɛyʋ kɩbanʋ. Ɛsɔɔlɩ Yehowa nɛ ɛ-ɖalʋ. Ɛlɛ Kayɩnɩ ñɛkɛ kɩdɛkɛdʋʋ; ɛtɩsɔɔlɩ e-neu.
Ɛsɔ heyi Kayɩnɩ se ɛlɛɣzɩ ɛ-lakasɩ. Ɛlɛ Kayɩnɩ tiwelisi. Ɛkpa hʋɖɩɩɩ mbʋ pʋyɔɔ yɔ, Ɛsɔ sɔɔlɩ Aabɛɛlɩ pɩkɩlɩ-ɩ. Peeɖe Kayɩnɩ heyi Aabɛɛlɩ se: ‘Đitii tɛyɛ.’ Pɛwɛ pe-yeke tɛyɛ lɛ, Kayɩnɩ hɛlɩ e-neu pɔɖɩyɛ nɛ ɛkʋ-ɩ. Kañatʋ ndʋ lɛ mbʋ yɔ?
Paa Aabɛɛlɩ ɛsɩba yɔ, Ɛsɔ tɩsɔɔ ɛ-yɔɔ. Aabɛɛlɩ ɛɛkɛ ɛyʋ kɩbanʋ nɛ Yehowa ɛɛsɔʋ ɛyaa kɩbama yɔɔ kpa. Yehowa Ɛsɔ kaɣ-ɩ fezuu nɛ ɛcaɣ wezuu maatɛŋ tɛtʋ yɔɔ. Pɩɩkɛdɩɣnɩ-ɖʋ se ɖɩkatɩ ɛyaa ɛzɩ Aabɛɛlɩ yɔ?
Ɛlɛ Ɛsɔ tɩsɔɔlɩ ɛyaa mba pɛwɛ ɛzɩ Kayɩnɩ yɔ. Mbʋ labɩna nɛ Kayɩnɩ kʋ e-neu lɛ, Ɛsɔ hɔ ɛ-nɩŋgbaaŋ nɛ ɛɖɔɔnɩ-ɩ ɛ-hɔʋ taa mba cɔlɔ. Kayɩnɩ ɖɛɣaɣ tɛtʋ hɔɔlʋʋ lɛɛkʋ se ɛcaɣ lɛ, ɛkpɛndɩnɩ e-neu halʋ ñɩnʋ nɔɔyʋ nɛ ɛpɩsɩ-ɩ ɛ-halʋ.
Pʋwayɩ lɛ, Kayɩnɩ nɛ ɛ-halʋ palʋlɩ piya. Aɖam nɛ Ɛva piya lɛɛsɩ kpaɣ ɖama nɛ palʋlɩ piya ɖɔɖɔ. Mbʋ labɩna nɛ pitileɖi lɛ, ɛyaa paɣzɩ ɖɔʋ tɛtʋ yɔɔ. Lɛɛlɛɛyɔ ɖɩkpɛlɩkɩ ɛyaa mba pa-taa nabɛyɛ tɔm.
Kiɖe Tɛɛ Tɔm 4:2-26; 1 Yohanɛɛsɩ 3:11, 12; Yohanɛɛsɩ 11:25.
Tɔm Pɔzʋʋ
- Tʋma wena Kayɩnɩ nɛ Aabɛɛlɩ palakaɣ?
- Haɖɛ nɖɩ Kayɩnɩ nɛ Aabɛɛlɩ paha Yehowa?
- Ɛbɛ yɔɔ Yehowa mʋ Aabɛɛlɩ haɖɛ nɛ ɛtɩmʋ Kayɩnɩ ñɩnɖɛ?
- Ɛyʋ weyi Kayɩnɩ kɛnaa? Nɛ ɛbɛ Yehowa laba se ɛsɩnɩ-ɩ?
- Kayɩnɩ nɛ e-neu pɛwɛ tɛyɛ pe-yeke lɛ, ɛbɛ Kayɩnɩ laba?
- Kayɩnɩ kʋ e-neu nɛ pɩtɛ lɛ, ɛbɛ talɩ-ɩ?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 4:2-26.
Ɛzɩma Yehowa wɩlaa se Kayɩnɩ wɛ nʋmɔʋ kɩdɛkɛdʋʋ taa? (Kiɖe 4:7)
Ɛzɩma Kayɩnɩ lɩzɩ mbʋ pɩwɛ ɛ-laŋɩyɛ taa yɔ nɛ ɛwɩlɩ? (Kiɖe 4:9)
Ndʋ Yehowa maɣzɩɣ calɩm kpɛdʋʋ yɔɔ? (Kiɖe 4:10; Iz. 26:21)
- Kalɩ 1 Yohanɛɛsɩ 3:11, 12.
Ɛbɛ yɔɔ pɩwɩzɩ Kayɩnɩ pɩdɩɩfɛyɩ, nɛ ɛbɛ ɖɩkpɛlɩkɩɣ pɩ-taa? (Kiɖe 4:4, 5; Ad. 14:30; 28:22)
Ɛzɩma Bibl wɩlɩɣ-ɖʋ se paa ɖɔ-hɔʋ taa mba tɩŋa ɩkaɖɩɣnɩ Yehowa yɔ, ɖɩpɩzɩɣ ɖɩɖɔkɩ ɖa-cɩŋgɩlɩm wɛtʋ? (Keɣa 26:10; Mat. 10:21, 22)
- Kalɩ Yohanɛɛsɩ 11:25.
Lidaʋ ŋgʋ Yehowa ha-ɖʋ mba pasɩkɩ pe-siɣsiɣ wɛtʋ yɔɔ yɔ, pɔ-yɔɔ? (Yoh. 5:24)


text:
Kɛdaɣ 10: Tɛʋ Sɔsɔʋ
Ɛyaa mba patɩsʋʋ mɛlɛ taa yɔ, pataakeŋ natʋyʋ. Pataatisi se Tɛʋ Sɔsɔʋ kaɣ nɩʋ. Paawɛɛ pohoŋuu Noa pɩdɩɩfɛyɩ. Ɛlɛ po-hoŋa ana, aakaɣ leɖuu.
Pɩkɛdaa lɛ, tɛʋ paɣzɩ nɩʋ yem tuda. Lɩm lɩwaɣ nɛ ɛsɔdaa nɛ pɩfalɩɣ ɛzɩ ŋpɩyɩɣ lɩm tɔka taa yɔ. Noa ɛɛwɛnɩ toovenim! Ɛlɛ nɔɔyʋ taapɩzɩɣ se ɛtasɩ sʋʋ mɛlɛ taa. Yehowa ɖɩɣ nɔnɔɔ kpɩyɩ kpɩyɩ.
Pitileɖi lɛ, lɩm paɣzɩ huuzuu tɛtʋ yɔɔ. Lɩm pɩsɩ pɔsɩ sɔsɔsɩ. Pɩkpɛzɩɣ tɩŋ nɛ pɩɖakɩ, pipilinziɣ pɛɛ sɔsɔna nɛ pɩfalɩɣ yem. Sɔɔndʋ paɣzɩ kpaʋ ɛyaa. Peseɣ nɛ pakpaɣ piyisi yɔɔ. Pɛwɛɛ pekpiɖiɣ se ye paanawa yɔ, paakemsini Noa nɛ pasʋʋ mɛlɛ taa. Ŋgʋ lɛɛlɛɛyɔ paapɩzɩɣ patasɩ sʋʋ.
Lɩm wɛɛ pʋɖɔʋ nɛ pʋɖɔʋ tɛtʋ yɔɔ. Tɛʋ wɛɛ kɩlɩɣnɩ ɛsɔdaa nɛ kɩfalɩɣ tɛtʋ yɔɔ kɩyakɩŋ 40 nɛ ɖoo 40. Lɩm paɣzɩ huuzuu pʋŋ cikpeŋ nɛ pʋŋ sɔsɔŋ yɔɔ. Ɛzɩ Ɛsɔ ɛɛyɔɔdʋʋ yɔ, ɛyaa nɛ kpɩna wena ataawɛɛ mɛlɛ taa yɔ, asɩ payɩ. Ɛlɛ mba paawɛ mɛlɛ taa yɔ, pehiɣ ñʋʋ yabʋ.
Noa nɛ ɛ-pɩyalaa palabʋ mɛlɛ yɔ, palabɩ tʋmɩyɛ kɩbanɖɛ. Lɩm seɣ mɛlɛ nɛ kɩwɛɛ pɩ-yɔɔ yem tɛmm. Kɩyakʋ nakʋyʋ lɛ, tɛʋ yele nɩʋ nɛ wɩsɩ paɣzɩ ñaɣʋ. Teŋgu sɔsɔʋ ɛɛwɛnɩ paa le tɛtʋ yɔɔ. Ɛyʋ pɩzaɣ se ɛna mɛlɛ yeke na lɩm yɔɔ.
Đogowaa sɩba. Pataatasɩ wɛʋ se pala ɛyaa kañatʋ. Po-ɖoonaa nɛ ɛyaa kɩdɛkɛdaa lɛlaa kaasɩba ɖɔɖɔ. Nɛ pa-caanaa yɔ, ɛbɛ talɩ-wɛ?
Đogowaa caanaa taakɛ ɛyaa ɛzɩ ɖa yɔ. Paakɛ Ɛsɔ tiyiyaa nɛ pakpaɣ ɛyaa tomnasɩ nɛ pɔkɔɔ tɛtʋ yɔɔ. Mbʋ labɩna tɛʋ nɩɣaɣ lɛ, patɩsɩ ɛzɩ ɛyaa lɛlaa yɔ. Paɖaɣnɩ pɩsʋʋ Ɛsɔ tiyiyaa nɛ papɩsɩ ɛsɔdaa. Ɛlɛ pataatasɩ wɛnʋʋ waɖɛ se pɛwɛɛ Ɛsɔ hɔʋ taa. Papɩsɩ Sataŋ tiyiyaa. Mba Bibl yaɣ se aleewaa.
Pʋwayɩ lɛ, Ɛsɔ la nɛ helim ma tɛtʋ yɔɔ nɛ tɛʋ sɔsɔʋ lɩm paɣzɩ sɔʋ. Fenasɩ kagbanzɩ wayɩ lɛ, mɛlɛ wolo kɩcaɣ pʋʋ sɔsɔʋ nakʋyʋ ñʋʋ taa. Kɩyakɩŋ sakɩyɛ wayɩ, ɛyaa mba paawɛ mɛlɛ taa yɔ pɔcɔŋaɣnɩ awayɩ lɛ, pʋŋ yeke panaɣaɣ. Lɩm wɛɛ pɩsɔʋ nɛ pɩsɔʋ.
Pʋwayɩ lɛ, Noa yele sumaɣ kɩkpɛɛdaɣ nakɛyɛ, payaɣ-kɛ se kaŋgaɖɩyɛ, nɛ kalɩɩ mɛlɛ taa. Kɛyɛlɩ pazɩ lɛ kapɩsɩ mbʋ pʋyɔɔ yɔ, kaataanaɣ lone se kacaɣ. Kɛwɛɛ kowoki mbʋ nɛ kapɩsɩɣ nɛ kacakɩ mɛlɛ yɔɔ.
Noa ñɩnaɣ se ɛna se ɛzɩ lɩm sɔ tɛtʋ yɔɔ. Mbʋ labɩna nɛ pʋwayɩ lɛ, eyele ehooye nɛ ɖɩlɩɩ mɛlɛ taa. Ɛlɛ ehooye pɩsɩ ɖɔɖɔ mbʋ pʋyɔɔ yɔ, ɖɩɩtaanaɣ lone se ɖɩcaɣ. Noa tasɩ-ɖɩ yebu nabʋlɛ ɖeɖe, ɖɩpɩsaɣ lɛ ɖɩ-njʋyɛ taa nɛ tɩʋ nakʋyʋ hayʋʋ. Peeɖe Noa nawa se lɩm sɔ tɛtʋ yɔɔ. Noa tasɩ tiyuu ehooye nabudozo ɖeɖe lɛ, ɖihiɣ lone nɖɩ ɖɩ-taa ɖɩpɩzaɣ ɖɩcaɣ yɔ.
Peeɖe Ɛsɔ yɔɔdɩnɩ Noa nɛ eheyi-i se: ‘Ña nɛ ñɛ-hɔʋ nɛ kpɩna ɩlɩɩ mɛlɛ taa.’ Paacaɣʋ mɛlɛ taa yɔ, pɩɖɛ pɩnaɣ yɔɔ. Đɩpɩzɩɣ ɖɩmaɣzɩ ɛzɩma pa-tɩŋa pa-taa ɛɛwɛ leleŋ paalɩ cɩŋgɩlɩm nɛ mɛlɛ taa lɛ?
Kiɖe Tɛɛ Tɔm 7:10-24; 1 Pɩyɛɛrɩ 3:19, 20.
Tɔm Pɔzʋʋ
- Ɛbɛ yɔɔ nɔɔyʋ taapɩzɩɣ se ɛtasɩ sʋʋ aɖakaɣ taa alɩwaatʋ ndʋ tɛʋ paɣzɩ nɩʋ yɔ?
- Kɩyakʋ nɛ ɖoo ɛzɩma Yehowa yebi nɛ tɛʋ nɩɩ? Ɛzɩma lɩm ɛɛwɛ tɛtʋ yɔɔ?
- Ɛbɛ labɩ aɖakaɣ alɩwaatʋ ndʋ lɩm paɣzɩ huuzuu tɛtʋ yɔɔ yɔ?
- Đogowaa kaahiɣ ñʋʋ yabʋ na? Pa-caanaa kaapɩsɩ we?
- Ɛbɛ labɩ aɖakaɣ fenasɩ kagbanzɩ wayɩ?
- Ɛbɛ yɔɔ Noa yebi kaŋgaɖɩyɛ nɛ ɖɩlɩɩ aɖakaɣ taa?
- Ɛzɩma Noa laba nɛ ɛna se lɩm sɔ tɛtʋ yɔɔ?
- Noa nɛ ɛ-hɔʋ pacaɣ aɖakaɣ taa pɩɖɛ pɩnaɣ kʋyʋmaɣ yɔɔ. Pʋwayɩ lɛ, suwe Ɛsɔ heyi Noa?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 7:10-24.
Tɛʋ Sɔsɔʋ kaanɩwa lɛ, ɛyaa ɛzɩma hiɣ ñʋʋ yabʋ? (Kiɖe 7:23)
Tɛʋ Sɔsɔʋ lɩm kaacaɣ alɩwaatʋ ɛzɩma tɛtʋ yɔɔ? (Kiɖe 7:24)
- Kalɩ Kiɖe Tɛɛ Tɔm 8:1-17.
Ɛzɩma Kiɖe Tɛɛ Tɔm 8:17 wɩlɩɣ se Yehowa tamaɣ tɩlɛɣzɩ? (Kiɖe 1:22)
- Kalɩ 1 Pɩyɛɛrɩ 3:19, 20.
Ɛsɔ tiyiyaa kɩdɛkɛdaa pɩsɩ ɛsɔdaa lɛ, ɛbɛ palabɩ-wɛ? (Yud. 6)
Yehowa wɛnɩ ɖoŋ se ɛya ɛ-yaa ñʋʋ. Ɛzɩma Noa nɛ ɛ-hɔʋ pɔ-tɔm kpazɩɣ ɖe-lidaʋ ɖoŋ tɔm ndʋ tɩ-yɔɔ? (2 Pɩy. 2:9)


text:
Kɛdaɣ 25: Yakɔɔb Hɔʋ Tibi Egipiti
Yosɛɛfʋ taapɩzɩɣ se ɛtasɩ ɛ-tɩ ɖɔkʋʋ. Peeɖe eheyi ɛ-lɩmɖʋyaa se palɩɩ. Pɩkazɩ ɛ nɛ ɛ-ɖalaa nɛ e-neu pe-ɖeke lɛ, ɛpaɣzɩ wiu. Đɩpɩzɩɣ ɖɩmaɣzɩ ɛzɩma pɩlabɩ piti ɛ-ɖalaa mbʋ pʋyɔɔ yɔ, pataatɩlɩ mbʋ pʋyɔɔ ewiɣ yɔ. Peeɖe eheyi-wɛ se: ‘Na ma Yosɛɛfʋ. Man-caa wɛ wezuu na?’
Halɩ pɩlabɩ ɛ-ɖalaa piti kpem nɛ pɩɩsaŋ yɔɔdʋʋ. Peeɖe sɔɔndʋ paɣzɩ-wɛ kpaʋ. Ɛlɛ, Yosɛɛfʋ heyi-wɛ se: ‘Ɩkɔɔ mɔn-cɔlɔ mon-koobiya.’ Powobi ɛ-cɔlɔ lɛ, eheyi-wɛ se: ‘Ma Yosɛɛfʋ, mi-neu weyi ɩpɛdaa nɛ pɛɖɛnɩ Egipiti yɔ.’
Yosɛɛfʋ tasɩ-wɛ yɔɔdɩnʋʋ nɛ nɔɔ leleŋ nɛ ɛtɔ se: ‘Ɩtaatɔ se ɩwɛɛkaa mbʋ pʋyɔɔ, ɩpɛdɩ-m. Toovenim taa Ɛsɔ tiyini-m Egipiti cɩnɛ se maya ɛyaa ñʋŋ. Faraɔɔ sɩ-m se mɛnkɛ ɛjaɖɛ kpeekpe ñʋʋdʋ. Ye mbʋ, iwolo lɛɛ lɛɛ man-caa cɔlɔ nɛ iheyi-i mbʋ. Iheyi-i se ɛkɔɔ cɩnɛ nɛ ɛcaɣ.’
Peeɖe Yosɛɛfʋ laɣyɩ e-nesi ɛ-ɖalaa yɔɔ nɛ ekpiiki-wɛ nɛ ɛkpɛlɩ patɩŋa pɔ-yɔɔ. Faraɔɔ nɩwa se Yosɛɛfʋ ɖalaa kɔma lɛ, eheyi Yosɛɛfʋ se: ‘Heyi-wɛ se pakpaɣ kpaŋnaŋ lɔɔɖa nɛ powolo pakpaɣ pa-caa nɛ pɔ-hɔŋ nɛ pɔkɔɔ cɩnɛ. Mankaɣ-wɛ haʋ Egipiti tɛtʋ hɔɔlʋʋ ŋgʋ kɩkɩlɩ ɖeu yɔ.’
Nɛ pala mbʋ ɖɔɖɔ. Ŋcɔnɩ kɩlɛmʋʋ yɔɔ, ŋnaɣ Yosɛɛfʋ alɩwaatʋ ndʋ ɛ-caa nɛ ɛ-hɔʋ kpeekpe pɔkɔm Egipiti nɛ ɛkatɩ-wɛ yɔ.
Yakɔɔb hɔʋ kɔm kɩpaɣlɩ pɩdɩɩfɛyɩ. Yakɔɔb nɛ e-piya nɛ ɛ-sɛyɩnaa mba petibi Egipiti yɔ, pɛkpɛndɩ 70. Ɛlɛ halaa nɛ lɩmɖʋyaa mba paatibi Egipiti yɔ, paaɖɔwa ɖɔɖɔ. Patɩŋa payɩ paacaɣ Egipiti. Payaɣaɣ-wɛ se Izrayɛɛlɩ piya mbʋ pʋyɔɔ yɔ, Ɛsɔ ɛɛlɛɣzɩ Yakɔɔb hɩɖɛ nɛ payaɣ-ɩ se Izrayɛɛlɩ. Izrayɛɛlɩ piya kaakɛ Ɛsɔ ɛjaɖɛ kiya, ɛzɩ ɖɩkɔŋʋʋ naʋ yɔ.
Kiɖe Tɛɛ Tɔm 45:1-28; 46:1-27.
Tɔm Pɔzʋʋ
- Ɛbɛ laba alɩwaatʋ ndʋ Yosɛɛfʋ heyi ɛ-ɖalaa weyi ɛkɛnaa yɔ?
- Tɔm ndʋ taa Yosɛɛfʋ lɩzɩ ɛ-ɖalaa nɛ nɔɔ leleŋ?
- Faraɔɔ nɩwa se Yosɛɛfʋ ɖalaa kɔmaa lɛ, suwe ɛyɔɔdaa?
- Ɛyaa ɛzɩma ɩɩwɛɛ Yakɔɔb hɔʋ ŋgʋ kitibi Egipiti yɔ, kɩ-taa?
- Payaɣaɣ Yakɔɔb hɔʋ suwe? Nɛ ɛbɛ yɔɔ?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 45:1-28.
Ɛzɩma tɔm ndʋ tɩwɛ Bibl taa yɔ, tɩwɩlɩɣ se Yehowa pɩzɩɣ eyele nɛ mbʋ ɖɩmaɣzɩ se pɩɩkɛ kɩdɛkɛdɩm ɛ-sɛyaa yɔ, pɩpɩsɩ-wɛ kɩbam? (Kiɖe 45:5-8; Iz. 8:10; Fil. 1:12-14)
- Kalɩ Kiɖe Tɛɛ Tɔm 46:1-27.
Yakɔɔb tikaɣ Egipiti lɛ, lidaʋ ŋgʋ Yehowa ha-ɩ? (Kiɖe 46:1-4)


text:
Kɛdaɣ 78: Nesi Ma Tɔm Koloŋa yɔɔ
Ɛbɛ ɖiɣni labʋ cɩnɛ? Samaɣ wɛ kazandʋ sɔsɔtʋ taa. Babilooni wiyaʋ ya ɛyaa sakɩyɛ. Paawɛɛ pɔñɔʋ sʋlʋm sika nɛ ñɩɣlɩm caɖasɩ nzɩ paakpaɣ-sɩ Ɛsɔ kuduyuu tɛɛ Yerusalɛm yɔ, sɩ-taa. Pɩkɛdaa lɛ, ɛyʋ nɔɔyʋ nesi lɩɩ tuda nɛ sɩpaɣzɩ maʋ tɔm koloŋa yɔɔ. Pɩyɔbɩ ɛyaa tɩŋa yem yɔbɩ
Lɛɛlɛɛyɔ, Nebukadɩnezaarɩ sayɩ Bɛlsazaarɩ kɛnɩ wiyaʋ. Sɔɔndʋ kpa-ɩ nɛ ɛma kubusi se pɔkɔnɩ lɔŋsɩnɖaa.Wiyaʋ heyi-wɛ se: ‘Weyi ɛpɩzaa nɛ ɛkalɩ matʋ tʋnɛ nɛ ɛlɩzɩ tɩ-tɔbʋʋ yɔ, malakɩ-ɩ kʋjɔŋ sakɩyɛ nɛ ɛkaɣ kɛʋ tozo tʋ kewiyaɣ taa.’ Ɛlɛ lɔŋsɩnɖaa taa nɔɔyʋ tɩpɩzɩ ɛkalɩ matʋ nɛ ɛlɩzɩ tɩ-tɔbʋʋ.
Wiyaʋ ɖoo nɩ kubusi taŋ lɛ, ewolo ɖaŋ sɔsɔʋ ŋgʋ kɩ-taa palakaɣ kazandʋ yɔ nɛ eheyi wiyaʋ se: ‘Sɔɔndʋ ɛtaakpa-ŋ. Abalʋ nɔɔyʋ wɛ ñe-kewiyaɣ taa, ɛsɩm ɛsɔnaa kiɖeɖema. Ñɔ-cɔzɔ Nebukadɩnezaarɩ ɛɛkɛ wiyaʋ lɛ, ɛɛkpaɣ-ɩ nɛ ɛkɛ lɔŋsɩnɖaa tɩŋa ñʋʋdʋ. Payaɣ-ɩ se Danɩyɛɛlɩ. Yele pɔkɔnɩ-ɩ nɛ ɛlɩzɩ-ŋ pʋ-tɔbʋʋ.’
Peeɖe pasʋnɩ Danɩyɛɛlɩ wiyaʋ cɔlɔ. Danɩyɛɛlɩ kizi se ɛɛmʋʋ kʋjɔʋ nakʋyʋ. Pʋwayɩ lɛ, eheyi Bɛlsazaarɩ mbʋ pʋyɔɔ Yehowa kaamʋ alɩwaatʋ natʋyʋ taa kewiyaɣ ɛ-cɔzɔ Nebukadɩnezaarɩ cɔlɔ yɔ. Danɩyɛɛlɩ tɔm se: ‘Ɛkɩlaɣ ɛ-tɩ kpazʋʋ nɛ Yehowa hɔ ɛ-nɩŋgbaaŋ.’
Danɩyɛɛlɩ wolo pɩ-yɔɔ se: ‘Ñɛ yɔ, ŋsɩm mbʋ pɩɩtalɩ ñɔ-cɔzɔ yɔ. Ɛlɛ, ŋwɛɛ ŋkpazɩɣ ña-tɩ ɛzɩ Nebukadɩnezaarɩ ɖɔɖɔ yɔ. Pɔkɔnɩ-ŋ Ɛsɔ kuduyuu tɛɛ caɖasɩ nɛ ñanzɩ nɛ ŋñɔʋ sɩ-taa sʋlʋm. Ŋwɛɛ ŋsaŋ ɛsɔnaa mba pakpaɣ ɖasɩ nɛ pɛɛ polubina yɔ, ɛlɛ ŋtasa Wondu Lɩzɩyʋ Sɔsɔ. Pɩ-yɔɔ Ɛsɔ tiyi nesi nɛ sɩma tɔm tʋnɛ.’
Danɩyɛɛlɩ tasɩ-ɩ heyuu se: ‘Ndʋ pamawa yɔ ndʋ yɔ: MENE, MENE, TEKEL nɛ UFARSƖŊ.’
‘MENE tɔbʋʋ se Ɛsɔ kalɩ ñe-kewiyaɣ kɩyakɩŋ nɛ ɛkɔ ka-ñʋʋ. TEKEL tɔbʋʋ se peteɣdi-ŋ kɩmaɣzʋʋ yɔɔ nɛ pana se ŋtɩkɛ pʋyʋ. UFARSƖŊ tɔbʋʋ se patayɩ ñe-kewiyaɣ nɛ pɛcɛlɩ Meedii mba nɛ Pɛrsɩ mba.’
Alɩwaatʋ ndʋ Danɩyɛɛlɩ yɔɔdaɣ yɔ, Meedii mba nɛ Pɛrsɩ mba kaatɛm talʋʋ Babilooni. Pasʋʋ Ɛjaɖɛ taa nɛ pakʋ Bɛlsazaarɩ. Tɔm ndʋ pama koloŋa yɔɔ nɛ palɩzɩ tɩ-taa yɔ, tɩla mbʋ ɖoo ana a-taa. Ɛlɛ ɛbɛ kɔŋ talʋʋ Izrayɛɛlɩ piya. Đɩkɔŋ naʋ. Ɛlɛ, yele ɖɩna mbʋ pɩtalɩ Danɩyɛɛlɩ yɔ pʋcɔ.
Danɩyɛɛlɩ 5:1-30; 6:1
Tɔm Pɔzʋʋ
- Babilooni wiyaʋ tɔkaɣ kazandʋ nɛ ɛñɔʋ sʋlʋm Ɛsɔ kuduyuu tɛɛ caɖasɩ taa lɛ, ɛbɛ talɩ-ɩ?
- Suwe Bɛlsazaarɩ heyi lɔŋsɩnɖaa? Ɛlɛ ɛbɛ patɩpɩzɩ pala?
- Tɔm ndʋ wiyaʋ ɖoo heyi-i?
- Ɛzɩ Danɩyɛɛlɩ heyiɣ wiyaʋ yɔ, ɛbɛ yɔɔ Ɛsɔ tiyi nesi nasɩyɩ se sɩma tɔm koloŋa yɔɔ?
- Ɛzɩma Danɩyɛɛlɩ lɩzɩ tɔm ndʋ pama koloŋa yɔɔ yɔ, tɩ-taa?
- Danɩyɛɛlɩ tɩtɛmta yɔɔdʋʋ lɛ, ɛbɛ paɣzɩ labʋ?
Tɔm pɔzʋʋ lɛɛtʋ
- Kalɩ Danɩyɛɛlɩ 5:1-30; 6:1.
Ɛbɛ yɔɔ Ɛsɔ sɔɔndʋ seu wɛ ndɩ nɛ sɔɔndʋ ndʋ tɩkpa Bɛlsazaarɩ ɛɛna matʋ koloŋa yɔɔ lɛ? (Dan. 5:6, 7; Keɣa 18:9; Rom. 8:35-39)
Ɛzɩma Danɩyɛɛlɩ lɩzɩ abalɩtʋ ɛwɩlɩ ɛyɔɔdaɣ wiyaʋ nɛ ɛ-ɛyaa sɔsaa ɛzɩdaa lɛ? (Dan. 5:17, 18, 22, 26-28; Tʋma 4:29)
Ɛzɩma Danɩyɛɛlɩ ñʋŋ 5 wɩlɩɣ se Ɛsɔ Kewiyitu kɩlɩnɩ kedeŋa kpeekpe yɔɔ? (Dan. 4:17, 25; 5:21)


text:
Kɛdaɣ 81: Pata Ɛsɔ Liu
Ɛyaa ɛzɩ 50000 mbʋ yɔ, kʋyɩ Babilooni nɛ pɔɖɔ nʋmɔʋ kɩɖaɣlʋʋ ŋgʋ kiwoki Yerusalɛm yɔ. Ɛlɛ patalaa lɛ, pana se Yerusalɛm pɩsɩ njɛyɛ. Nɔɔyʋ fɛyɩ peeɖe. Pʋpɔzʋʋ Izrayɛɛlɩ piya ɩɖaɣnɩ paɣzʋʋ maʋ tɛtʋ tɩŋa.
Mbʋ pacalɩ maʋ lɛ kɩlaʋ pɩyɛ. Đɩ-yɔɔ pakaɣ laʋ kɩlaŋ yaa pakaɣ haʋ haɖɛ Yehowa. Fenasɩ pazɩ wayɩ lɛ, Izrayɛɛlɩ piya paɣzɩ Ɛsɔ kuduyuu maʋ. Ɛlɛ, koyindinaa mba pɛwɛ ajɛɛ wena awɛ pɔ-cɔlɔ yɔ, a-taa yɔ, pañɩnaɣ se paɖɩɣ-wɛ nʋmɔʋ. Palakaɣ se sɔɔndʋ ɛkpa-wɛ nɛ peyele tʋmɩyɛ labʋ. Halɩ koyindinaa mba pañaɣ pana nɛ Pɛrsɩ wiyaʋ kɩfalʋ lɩzɩ paɣtʋ se peyele Ɛsɔ kuduyuu maʋ.
Lɛɛlɛɛyɔ pɩnzɩ sakɩyɛ ɖɛwa. Izrayɛɛlɩ piya lɩɣnɩ Babilooni nɛ pɔkɔɔ yɔ, pɩlabɩ pɩnzɩ 17 yɔ. Yehowa tiyi ɛ-nayaa Agee nɛ Zekariya se peheyi samaɣ se kaɖaɣnɩ paɣzʋʋ tʋmɩyɛ. Samaɣ welisini nayaa mbʋ pʋyɔɔ yɔ, kata liu se Yehowa sɩɣnɩ-kɛ. Kaɖaɣnɩ paɣzʋʋ tʋmɩyɛ, paa paɣtʋ ɛwɛɛ se pataalabɩ-ɖɩ yɔ.
Peeɖe Pɛrsɩ tʋmlaɖʋ sɔsɔ weyi payaɣ se Tatenayi yɔ ɛkɔma. Ɛpɔzɩ Izrayɛɛlɩ piya se aha-wɛ nʋmɔʋ se pama Ɛsɔ kuduyuu. Izrayɛɛlɩ piya cosi-i se paawɛ Babilooni lɛ, Wiyaʋ Siiruusi heyi-wɛ se: ‘Lɛɛlɛɛyɔ iwolo Yerusalɛm nɛ ɩma mɩ-Ɛsɔ Yehowa kuduyuu.’
Alɩwaatʋ ndʋ tɩ-taa lɛ, Siiruusi ɛɛtɛm sɩbʋ. Tatenayi tiyini takayaɣ Babilooni se ɛpɔzɩ se Siiruusi kaayɔɔdɩ mbʋ toovenim na. Pitileɖi pʋcɔ nɛ Pɛrsɩ wiyaʋ kɩfalʋ cosi-i se toovenim Siiruusi kaayɔɔdɩ mbʋ. Peeɖe wiyaʋ ɛnʋ ɛlɩzɩ paɣtʋ se: ‘Iyele Izrayɛɛlɩ piya nɛ pama pɛ-Ɛsɔ kuduyuu. Nɛ mɔnpɔzʋʋ-mɩ se ɩsɩnɩ-wɛ.’ Pɩlabɩ pɩnzɩ naanza mbʋ yɔ lɛ, pɛtɛm Ɛsɔ kuduyuu maʋ nɛ pɩla Izrayɛɛlɩ piya leleŋ pɩdɩɩfɛyɩ.
Pɩnzɩ sakɩyɛ ɖɛwa. Pɛtɛm Ɛsɔ kuduyuu maʋ yɔ, pɩlabɩ pɩnzɩ 48 yɔ. Samaɣ ŋga kaawɛ Yerusalɛm yɔ, kaawɛ kʋñɔŋ taa mbʋ pʋyɔɔ yɔ, ɛjaɖɛ nɛ Ɛsɔ kuduyuu pɛfɛyɩ cɔnaʋ. Izrayɛɛlɩ tʋ Ɛzra wɛ Babilooni nɛ ɛnɩɩ se pʋpɔzʋʋ pɔñɔɔzɩ Ɛsɔ kuduyuu. Ɛlɩ ŋsɩm mbʋ ɛlaba yɔ?
Ɛzra wobi ɛna Pɛrsɩ wiyaʋ Artasɛrzɛsɩ. Nɛ wiyaʋ kɩbanʋ ɛnʋ ɛlabɩ-ɩ kʋjɔŋ sakɩyɛ se ewoni Yerusalɛm. Ɛzra pɔzɩ Izrayɛɛlɩ piya mba paawɛ Babilooni yɔ se pasɩnɩ-ɩ nɛ ewoni kʋjɔŋ ɛnɩ Yerusalɛm. Samaɣ taa ɛyaa 6000 tisi se pasɩɣnɩ-ɩ. Pɩwɛɛ se pɛkpɛndɩnɩ sika, liidiye ñɩɣlɩm nɛ ñɩm wondu lɛɛtʋ sakɩyɛ.
Sɔɔndʋ kpaɣaɣ Ɛzra mbʋ pʋyɔɔ yɔ, ɛyaa kɩdɛkɛdaa sakɩyɛ wɛ habɩyɛ yɔɔ. Ɛyaa mba papɩzɩɣ pɛcɛbɩ-wɛ nʋmɔʋ nɛ pamɩlɩ pe-liidiye ñɩɣlɩm nɛ pe-sika nɛ pakʋ-wɛ. Mbʋ labɩna nɛ Ɛzra kpeɣli samaɣ ɛzɩ ŋnaɣ kɩlɛmʋʋ yɔɔ yɔ, nɛ patɩmnɩ Yehowa se ɛkandɩyɩ pɔ-yɔɔ paaɖɔŋ nʋmɔʋ kɩɖaɣlʋʋ ŋgʋ se papɩsɩ Yerusalɛm lɛ.
Yehowa kandɩyɩ pɔ-yɔɔ pa-nʋmɔʋ ɖɔm taa. Pɩlabɩ fenasɩ naanza lɛ, patalɩ Yerusalɛm cɩŋgɩlɩm. Pɩɩwɩlɩɣ-ɖʋ se Yehowa kandɩyɩɣ mba pataɣ-ɩ liu se ɛsɩnɩ-wɛ yɔ, pɔ-yɔɔ?
Ɛsdrasɩ ñʋŋ 2 nɛ piwolo 8.
Tɔm Pɔzʋʋ
- Ɛyaa ɛzɩma kʋyɩ Babilooni nɛ pɔɖɔ nʋmɔʋ kɩɖaɣlʋʋ nɛ powolo Yerusalɛm? Ɛlɛ patalaa lɛ, ɛbɛ panawa?
- Izrayɛɛlɩ piya talaa lɛ, ɛbɛ pacalɩ labʋ? Ɛlɛ ɛbɛ po-koyindinaa laba?
- Mba kɛlɛ Agee nɛ Zekariya? Nɛ tɔm ndʋ peheyi samaɣ?
- Ɛbɛ yɔɔ Tatenayi ma takayaɣ nakɛyɛ nɛ etiyini Babilooni? Nɛ suwe pocosi-i?
- Ɛzra nɩwa se pʋpɔzʋʋ pɔñɔɔzɩ Ɛsɔ kuduyuu lɛ, ɛbɛ ɛlaba?
- Adɩma wena Ɛzra wɛɛ ɛlakɩ kɩlɛmʋʋ yɔɔ, mbʋ yɔ? Ɛzɩma pocosi-i? Nɛ ɛbɛ pɩwɩlɩɣ-ɖʋ?
Tɔm pɔzʋʋ lɛɛtʋ
- Kalɩ Ɛsdrasɩ 3:1-13.
Ye ɖɩwɛ lone naɖɩyɛ nɖɩ ɖɩ-taa Ɛsɔ samaɣ ɛgbɛyɛ naɖɩyɛ fɛyɩ yɔ, ɛbɛ pʋpɔzʋʋ ɖiwolo pɩ-yɔɔ nɛ ɖɩlakɩ? (Ɛsd. 3:3, 6; Tʋma 17:16, 17; Ebr. 13:15)
- Kalɩ Ɛsdrasɩ 4:1-7.
Ɛzɩma Zorobabɛɛlɩ kɩɖaʋ wɩlɩɣ Yehowa samaɣ se pɩfɛyɩ ɖeu se kaɖʋ ɛgbɛyɛ nɛ mba pe-tisuu wɛ ndɩ yɔ? (Egl. 34:12; 1 Kɔr. 15:33; 2 Kɔr. 6:14-17)
- Kalɩ Ɛsdrasɩ 5:1-5, 17 nɛ 6:1-22.
Ɛbɛ yɔɔ koyindinaa tɩpɩzɩ pasɩnzɩ Ɛsɔ kuduyuu maʋ tʋmɩyɛ? (Ɛsd. 5:5; Iz. 54:17)
Ɛzɩma mbʋ Yuda ɛzʋtʋyaa laba yɔ, pɩsazɩɣ Krɩstʋ ɛgbɛyɛ taa ɛzʋtʋyaa se peyele Yehowa wɩlɩ-wɛ nʋmɔʋ ye nabɛyɛ ɩkaɖɩɣnɩ-wɛ yɔ? (Ɛsd. 6:14; Keɣa 31:8; Rom. 8:31; Yak. 1:5)
- Kalɩ Ɛsdrasɩ 8:21-23, 28-36.
Pʋcɔ nɛ ɖɩla nabʋyʋ lɛ, Ɛzra kɩɖaʋ ŋgʋ pɩwɛ ɖeu se ɖɩkpɛlɩkɩ? (Ɛsd. 8:23; Keɣa 126:1; Ad. 10:22; Yak. 4:13-15)


text:
Kɛdaɣ 100: Jesemaanɩ Kaɖaɣ Taa
Yesu nɛ ɛ-apostoloowaa palɩnɩ ɛsɔdaa ɖaŋ taa lɛ, pacaŋ pɛɖɛɛ Jesemaanɩ kaɖaɣ taa. Paatɛm kaɖaɣ ŋga ka-taa wobu tam sakɩyɛ. Patalaa lɛ, Yesu heyi-wɛ se pacaɣnɩ pɛ-ɛza nɛ patɩmɩ. Etuzi ɛ-tɩ ɛzɩdaa pazɩ nɛ eluŋ nɛ ɛpaa ɛ-ɛza nɛ tɛtʋ nɛ ɛtɩmɩɣ.
Pɩlabɩ pazɩ lɛ, Yesu pɩsɩ ɛkɔɔ ɛ-apostoloowaa cɔlɔ. Ŋmaɣzɩɣ se ɛbɛ paɖiɣni labʋ? Paɖiɣni ɖou. Yesu heyi-wɛ tam nabudozo se pʋpɔzʋʋ pacaɣnɩ pɛ-ɛza. Ɛlɛ ɛpɩsɩɣ ɛkɔɔ lɛ, ɛmaɣnɩ-wɛ paɖiɣni ɖou. Yesu pɩsɩ kɛdɛzaɣ ɖeɖe lɛ, eheyi-wɛ se: ‘Ɩlakɩ ɛzɩma nɛ iɖou alɩwaatʋ tʋnɛ tɩ-taa? Ñɩɣyʋʋ talaa se paɖʋzɩ-m mon-koyindinaa nesi tɛɛ.’
Eɖiɣni yɔɔdʋʋ mbʋ lɛ, panɩɣ samaɣ sɔsaɣ nakɛyɛ taŋ. Ɛyaa ɖiɣni kɔm pɔɖɔkɩ laɣɖa nɛ pɛla, lɛlaa ñɔɖɔkɩ koolonzi se pɩha-wɛ mintʋsʋʋ. Pɔñɔtɩnɩ Yesu nɛ ɛ-apostoloowaa lɛ, nɔɔyʋ lɩɩnɩ samaɣ taa nɛ ewolo Yesu cɔlɔ. Ɛnʋ lɛ Yudaasɩ Iskarɩyɔɔtɩ. Nɛ ɛmʋzɩ Yesu lɩkpaɣzaɣ yɔɔ ɛzɩ ŋnaɣ kɩlɛmʋʋ yɔɔ yɔ. Ɛbɛ yɔɔ ɛmʋzɩ Yesu lɩkpaɣzaɣ yɔɔ?
Yesu pɔzɩ Yudaasɩ se: ‘Yudaasɩ, lɩkpaɣzaɣ yɔɔ mʋzʋʋ ŋwɩlɩɣnɩ koyindinaa se pakpa-m yaa we?’ Toovenim lɛ, lɩkpaɣzaɣ yɔɔ mʋzʋʋ kaakɛ yʋsaɣ na. Yʋsaɣ ŋga kasɩɣaɣnɩ ɛyaa mba pa nɛ Yudaasɩ pɔkɔm yɔ se patɩlɩ Yesu nɛ pakpa-ɩ. Peeɖe Yesu koyindinaa woba nɛ pakpa-ɩ. Ɛlɛ Pɩyɛɛrɩ ñataasɔɔlɩ se esu yem nɛ pɛɖɛnɩ Yesu nɛ ɛtɩlʋ ɛ-yɔɔ. Ɛkpɛɛ ɛ-laɣɖɛ nɛ elo ɛyʋ weyi ɛñɔtɩnɩ-ɩ yɔ. Laɣɖɛ feti ɛ-ñʋʋ nɛ ɖɩkɔ ɛ-nɩwaŋ nɩŋgbaaŋ. Ɛlɛ Yesu tukuni ɛyʋ ɛnʋ ɛ-nɩŋgbaaŋ nɛ ɛwaa-kʋ.
Yesu heyi Pɩyɛɛrɩ se: ‘Pɩsɩnɩ ña-laɣɖɛ ɖi-huyuu taa. Ŋtɩtɩlɩ se manpɩzaɣ mɔnpɔzɩ man-Caa nɛ etiyini-m tiyiyaa kudokiŋ kudokiŋ nɛ paya ma-ñʋʋ yaa we?’ Toovenim, Yesu pɩzaɣ se ɛla mbʋ. Ɛlɛ, Yesu tɩpɔzɩ Ɛsɔ se etiyini-i tiyiyaa mbʋ pʋyɔɔ yɔ, ɛnawa se alɩwaatʋ talaa se e-koyindinaa ɩkpa-ɩ. Pɩ-yɔɔ eyebi ɛ-tɩ nɛ pakpa-ɩ nɛ pɛɖɛna. Đɩkaɣ naʋ mbʋ pɩtalɩ Yesu pʋwayɩ yɔ.
Maatiyee 26:36-56; Luka 22:39-53; Yohanɛɛsɩ 18:1-12.
Tɔm Pɔzʋʋ
- Yesu nɛ ɛ-apostoloowaa palɩnɩ ɛsɔdaa ɖaŋ taa lɛ, le powoba? Nɛ ɛbɛ Yesu pɔzɩ-wɛ se pala?
- Yesu pɩsɩ apostoloowaa cɔlɔ lɛ, ɛbɛ paaɖiɣni labʋ ? Nɛ tam ɛzɩma ɛmaɣnɩ-wɛ mbʋ?
- Mba kɔm pɔ-cɔlɔ kaɖaɣ taa peeɖe? Nɛ ɛbɛ Yudaasɩ Iskarɩyɔɔtɩ wɛɛ ɛlakɩ ɛzɩ ŋnaɣ kɩlɛmʋʋ yɔɔ yɔ ?
- Ɛbɛ yɔɔ Yudaasɩ mʋzɩ Yesu lɩkpaɣzaɣ yɔɔ? Nɛ ɛbɛ Pɩyɛɛrɩ ñalaba?
- Tɔm ndʋ Yesu pɔzɩ Pɩyɛɛrɩ? Nɛ ɛbɛ yɔɔ Yesu tɩpɔzɩ Ɛsɔ se etiyini-i tiyiyaa ?
Tɔm pɔzʋʋ lɛɛtʋ
- Kalɩ Maatiyee 26:36-56.
Ɛzɩma Yesu tasɩ lɔŋ ɛ-tɔmkpɛlɩkɩyaa yɔ, kɩɖaʋ kɩbaŋʋ ŋgʋ pɩkɛnɩ Krɩstʋ ɛgbɛyɛ taa ɛzʋtʋyaa sɔnɔ? (Mat. 20:25-28; 26:40, 41; Gal.5:17; Efɛ. 4:29, 31, 32)
Suwe Yesu maɣzaɣ you wondu kpaɣʋ ɛyʋ lɛlʋ yɔɔ? (Mat. 26:52; Luka 6:27, 28; Yoh. 18:36)
- Kalɩ Luka 22:39-53.
Ɛsɔ tiyiyu kɔm nɛ ɛkpazɩ Yesu ɖoŋ Jesemaanɩ kaɖaɣ taa yɔ, pʋ-tɔbʋʋ se Yesu laŋaɣ tisuu yaa we? Lɩzɩ pɩ-taa. (Luka 22:41-43; Iz. 49:8; Mat. 4:10, 11; Ebr. 5:7)
- Kalɩ Yohanɛɛsɩ 18:1-12.
Ɛzɩma Yesu kandɩyɩ ɛ-tɔmkpɛlɩkɩyaa yɔɔ se e-koyindinaa ɩtaatukuni-wɛ? Nɛ lɔŋ weyi pɩkpɛlɩkɩɣ-ɖʋ? (Yoh. 10:11, 12; 18:1, 6-9; Ebr. 13:6; Yak. 2:25)


text:
Kɛdaɣ 71: Ɛsɔ Kaɣ Kɔnʋʋ Paradisuu
Kɩlɛmʋʋ kʋnɛ kɩkpaɣ Paradisuu ŋgʋ Ɛsɔ wɩlɩ nayʋ Izaayii yɔ. Yoonaasɩ sɩba pitileɖi lɛ Izaayii caɣ wezuu.
Paradisuu tɔbʋʋ lɛ se “kaɖaɣ.” Pɩɩtɔzʋʋ-ŋ tɔm ndʋ ɖɩtɛm kpɛlɩkʋʋ takayaɣ kanɛ ka-taa yɔ, tɩ-taa natʋyʋ yɔɔ? Kɩwɛ ɛzɩ kaɖaɣ kɩbaŋa ŋga Yehowa Ɛsɔ ɛɛlaba se Aɖam nɛ Ɛva pacaɣ ka-taa yɔ, yaa we? Ɛlɛ tɛtʋ tɩŋa kaɣ pɩsʋʋ Paradisuu wiɖiyi na?
Yehowa eeheyi nayʋ Izaayii se ɛma Paradisuu ŋgʋ kɩkaɣ kɔm yɔ, kɩ-yɔɔ tɔm nɛ pɩɩwazɩ Ɛsɔ samaɣ. Ɛtɔm se: ‘Kpoŋ nɛ heɣsi pakaɣ kpɛndʋʋ ɖɩzʋyɛ nɛ pɛwɛɛ laŋhɛzɩyɛ taa. Newee nɛ tɔɔyɩŋ piya pakaɣ kpɛndʋʋ tɔɔnaɣ nɛ piya cikpesi kaɣnɩ pɔ-yɔɔ cɔnʋʋ. Halɩ pɩɣa kaɣ leɣyuu nɛ ɖʋm weyi ɛwɛ sɔtʋ yɔ, ɛlɛ ɛɛlakɩ-kɛ nabʋyʋ.’
Sakɩyɛ kaɣ yɔɔdʋʋ se: ‘Pɩɩkaɣ labʋ mbʋ wiɖiyi kpa. Đooo yɔ, tɩlasɩ wɛnɩ paa ɖooye tɛtʋ yɔɔ nɛ mbʋ pɩkaɣ wɛʋ tam.’ Ɛlɛ maɣzɩ tɔm tʋnɛ tɩ-yɔɔ: Le Ɛsɔ kaasɩ Aɖam nɛ Ɛva?
Ɛsɔ kaasɩ Aɖam nɛ Ɛva Paradisuu taa. Pa-kaañamtʋ yɔɔ kɛ pɔɖɔɔnɩ-wɛ peeɖe nɛ pakpadɩyɩ nɛ pasɩ. Ɛsɔ tɔm se ɛkaɣ haʋ mba pɔsɔɔlɩ-ɩ yɔ mbʋ payɩ Aɖam nɛ Ɛva pelesaa yɔ.
Cee wayɩ Paradisuu taa kañatʋ nɛ wɩzasɩ paakaɣ wɛʋ. Laŋhɛzɩyɛ kiya kaɣnɩ wɛʋ peeɖe. Ɛyaa tɩŋa kaɣ wɛʋ alaafɩya nɛ pacaɣ koboyaɣ taa. Pɩtɩŋa pɩkaɣ wɛʋ ɛzɩ mbʋ Ɛsɔ ɛɛɖʋ kiɖe tɛɛ yɔ. Pʋwayɩ lɛ, ɖɩkaɣ naʋ ɛzɩma Ɛsɔ kaɣ labʋ nɛ pɩla mbʋ yɔ.
Izaayii 11:6-9; Natʋ 21:3, 4.
Tɔm Pɔzʋʋ
- Tʋmɩyɛ nɖɩ Izaayii lakaɣ? Ɛzɩmtaa ɛcaɣ wezuu? Nɛ ɛbɛ Yehowa wɩlɩ-ɩ?
- Paradisuu tɔbʋʋ lɛ suwe? Ɛbɛ yɔɔ pɩtɔzʋʋ-ŋ?
- Tɔm ndʋ Yehowa heyi Izaayii se ɛma cee wayɩ Paradisuu yɔɔ?
- Ɛbɛ yɔɔ pɔɖɔɔnɩ Aɖam nɛ Ɛva Paradisuu taa?
- Ɛbɛ Yehowa tɔm se ɛkaɣ labʋ mba pɔsɔɔlɩ-ɩ yɔ?
Tɔm pɔzʋʋ lɛɛtʋ
- Kalɩ Izaayii 11:6-9.
Ɛsɔtɔm yɔɔdʋʋ se ɛjaɖɛ kɩfaɖɛ taa laŋhɛzɩyɛ nɖɩ kaɣ wɛʋ kpɩna nɛ ɛyaa pɛ-hɛkʋ taa? (Keɣa 148:10, 13; Iz. 65:25; Ez. 34:25)
Ɛzɩma Izaayii tɔm kɔŋ pɩ-taa Yehowa samaɣ taa sɔnɔ? (Rom. 12:2; Efɛ. 4:23, 24)
Alakɩ nɛ ɛyaa lɛɣzɩɣ wɛtʋ sɔnɔ? Nɛ ɛjaɖɛ kɩfaɖɛ taa yɔ? (Iz. 48:17, 18; Gal. 5:22, 23; Fil. 4:7)
- Kalɩ Natʋ 21:3, 4.
Ɛzɩma Bibl wɩlɩɣ se Ɛsɔ yɔɔdʋʋ se ɛkaɣ caɣʋ ɛyaa hɛkʋ taa yɔ, pɩtɛkɛ toovenim taa; ɛlɛ fezuu taa? (Lev. 26:11, 12; 4 Aw. 6:18; Iz. 66:1; Natʋ 21:2, 3, 22-24)
Ɛzɩtɛɣlɩm mbʋ nɛ wɩzasɩ nzɩ ɩɩkaɣ tasʋʋ wɛʋ? (Luka 8:49-52; Rom. 8:21, 22; Natʋ 21:4)


text:
Ɛzɩma Yehowa Aseɣɖe Tɩnaa ñɔɔzɩ pa-tɩ nɛ palakɩ pɛ-Ɛsɔ sɛtʋ tʋmɩyɛ?
Paa ɛgbɛyɛ nɖɩ lɛ, ɛzʋtʋyaa nabɛyɛ wɛ ɖɩ-taa nɛ pɔcɔŋnɩ ɖɩ-Ɛsɔ sɛtʋ tʋmɩyɛ yɔɔ. Agbaa ɛzɩ 20 mbʋ yɔ, kpɛndɩɣ nɛ pɩlakɩ egeetiye. Ɛzʋtʋyaa nʋmɔɖɔnaa mba payaɣ se egeetiye yɔɔ cɔnɩyaa yɔ, powoki ɖoŋ ɖoŋ agbaa taa nɛ pakpazɩɣ-yɛ ɖoŋ.
Yehowa Aseɣɖe Tɩnaa mba papɩ fezuu taa nɛ palakɩ tʋmɩyɛ ɖa-tʋmɩyɛ ɖɩlaɖɛ sɔsɔɖɛ nɖɩ ɖɩwɛ Brooklyn, Niyuu Yɔrɩkɩ ɛjaɖɛ taa nɛ payaɣ-wɛ se Nɔɔɖɛyaa Ɛgbɛyɛ yɔ, patɩŋɩɣnɩ Bibl yɔɔ nɛ patasɩɣ lɔŋ agbaa.—Tʋma Labʋ 15:23-29; 1 Timootee 3:1-7.


text:
Fenaɣ fenaɣ takayɩsɩ: Feŋuu Tilimiye nɛ Réveillez-vous!
Ðe-fenaɣ fenaɣ takayɩsɩ nzɩ sɩyɔɔdʋʋ Bibl tɔm yɔ, sɩwɛ intɛrnɛɛtɩ yɔɔ, kʋnʋmɩŋ weyi ɩcɛzɩ 150 yɔ, ɩ-taa, nɛ paa anɩ ɛpɩzɩɣ ewolo nɛ ɛkpaɣ-sɩ wonuu nakʋyʋ yɔɔ. Feŋuu Tilimiye sɩɣnɩ-ɖʋ se pɩtɩŋnɩ natʋ tɔm ndʋ tɩwɛ Bibl taa yɔ, tɩ-yɔɔ lɛ, ɖɩnɩɩ mbʋ pɩɖɔŋ ɛjaɖɛ yɔɔ yɔ pʋ-tɔbʋʋ. Feŋuu Tilimiye takayaɣ kpakɩɣ Ɛsɔ Kewiyaɣ laŋhɛzɩyɛ tɔm nɛ kɛhɛzɩɣnɩ ɛyaa laŋa nɛ keseɣtiɣ paa anɩ se ɛwɛɛnɩ tisuu Yesu Krɩstʋ yɔɔ. Réveillez-vous! takayaɣ ñasɩɣnɩ-ɖʋ se ɖɩtɩlɩ ɛzɩma ɖɩlʋbɩnɩ kʋñɔmɩŋ weyi ɩ-taa ɖɩwɛ sɔnɔ yɔ. Kasɩɣnɩ-ɖʋ ɖɔɖɔ se ɖɩtaa liu siŋŋ se ɖa-Lɩzɩyʋ yɔɔdɩ lidaʋ tɔm ndʋ se ɛkaɣ kɔnʋʋ ɛjaɖɛ kɩfaɖɛ nɖɩ ɖɩ-taa laŋhɛzɩyɛ nɛ pɛɛyɛ pakaɣ wɛʋ yɔ, pɩkaɣ labʋ mbʋ ɖeyi ɖeyi.


text:
Kɛdaɣ 103: Yesu Sʋ Kuduyuu Tɛɛ
Pɩyɛɛrɩ nɛ Yohanɛɛsɩ pɛɖɛwa lɛ, Maarɩɩ caɣ e-yeke Yesu pɩlaʋ cɔlɔ nɛ ɛpaɣzɩ wiluu. Eluzi ɛ-tɩ nɛ ɛcɔnɩ pɩlaʋ taa ɛzɩ ɖɩɩnaɣ Kɛdaɣ 102 kɩlɛmʋʋ yɔɔ yɔ. Peeɖe ɛna Ɛsɔ tiyiyaa naalɛ. Nɛ paba ñɔpɔzɩ-ɩ se: ‘Ɛbɛ laba nɛ ŋwiliɣ?’
Maarɩɩ cosi-wɛ se: ‘Pakpaɣ man-Kɩbaɣlʋ nɛ maanaɣ se pasɩ-ɩ le.’ Pʋwayɩ lɛ, Maarɩɩ kisini ɛ-wayɩ nɛ ɛna abalʋ nɔɔyʋ. Ɛlɛ pɔzɩ-ɩ se: ‘Anɩ ŋñɩnɩɣ?’
Maarɩɩ maɣzaɣ se abalʋ ɛnʋ ɛkɛ kaɖaɣ yɔɔ cɔnɩyʋ nɛ pɩtɩla ɛnʋ kpaɣnɩ Yesu tomnaɣ. Pɩ-yɔɔ ɛpɔzɩ-ɩ se: ‘Ye ñakpaɣnɩ-ɩ kɔyɔ, heyi-m ɖenɖe ŋsɩ-ɩ yɔ.’ Ɛlɛ toovenim taa lɛ, Yesu maɣmaɣ ɛna mbʋ yɔ. Tomnaɣ ŋga ɛkpaɣ yɔ Maarɩɩ ɛɛsɩŋ-kɛ. Ɛlɛ, ɛya Maarɩɩ nɛ ɛ-hɩɖɛ lɛ, ɛlɛ tɩlɩ se Yesu na. Ese nɛ ewolo eheyi tɔmkpɛlɩkɩyaa se: ‘Mana Kɩbaɣlʋ!’
Pʋwayɩ tɔmkpɛlɩkɩyaa naalɛ ɖɔŋaɣ nʋmɔʋ se powolo tɛtʋ cikpetu ndʋ payaɣ se Emayuusɩ yɔ tɩ-taa lɛ, abalʋ nɔɔyʋ ñɔtɩnɩ-wɛ nɛ ɛ nɛ wɛ pɔɖɔŋ. Tɔmkpɛlɩkɩyaa kaawɛ kʋñɔŋ taa siŋŋ mbʋ pʋyɔɔ yɔ, pakʋ Yesu. Ɛlɛ, pɛwɛɛ pɔɖɔŋ lɛ, abalʋ ɛnʋ ɛlɩzɩ-wɛ Bibl tɔm sakɩyɛ taa nɛ pa-taa la leleŋ. Pɔkɔm pasɩŋ se pɔtɔkɩ tɔɔnaɣ lɛ tɔmkpɛlɩkɩyaa tɩlaa se Yesu na. Peeɖe Yesu mʋʋ pɛ-ɛzɩdaa nɛ tɔmkpɛlɩkɩyaa naalɛ mba papɩsɩ Yerusalɛm lɛɛ lɛɛ se pɛkɛdɩ apostoloowaa mbʋ panawa yɔ.
Alɩwaatʋ ndʋ tɩ-taa Yesu lɩzɩ ɛ-tɩ nɛ ɛwɩlɩ Pɩyɛɛrɩ ɖɔɖɔ. Ɛyaa lalaa nɩ mbʋ lɛ, pɩlabɩ-wɛ leleŋ siŋŋ. Tɔmkpɛlɩkɩyaa naalɛ mba patalɩ Yerusalɛm nɛ pana apostoloowaa nɛ peheyi-wɛ ɛzɩma Yesu lɩzɩ ɛ-tɩ nɛ ɛwɩlɩ-wɛ habɩyɛ yɔɔ yɔ. Patiiheyi-wɛ tʋ nɛ pɩtɛ lɛ, maamaaci nakʋyʋ la.
Cɔnɩ kɩlɛmʋʋ yɔɔ nɛ ŋna. Yesu lɩ pɔ-yɔɔ tuda kuduyuu ŋgʋ paɖɩɣ kɩ-nɔnɔsɩ yɔ, kɩ-taa. Tɔmkpɛlɩkɩyaa taa la leleŋ pɩdɩɩfɛyɩ. Paakɔŋ sɔʋ kɩyakʋ ŋgʋ kɩ-yɔɔ kpa. Ŋpɩzɩɣ ŋtɔzɩ tam ɛzɩma Yesu lɩzɩ ɛ-tɩ nɛ ɛwɩlɩ ɛ-tɔmkpɛlɩkɩyaa yɔ? Tam kagbanzɩ yaa we?
Yesu lɩzɩ ɛ-tɩ nɛ ɛwɩlɩ apostoloowaa lɛ, Tomaa taawɛɛ pɔ-cɔlɔ. Mbʋ labɩna nɛ lalaa heyi-i se: ‘Đɩna Kɩbaɣlʋ!’ Ɛlɛ Tomaa tɔ se pʋpɔzʋʋ ɛ-maɣmaɣ ɛna Yesu pʋcɔ nɛ etisi tɔm ndʋ. Kɩyakɩŋ lutozo wayɩ lɛ, tɔmkpɛlɩkɩyaa ɖaɣnɩ kpeɣluu kuduyuu nakʋyʋ tɛɛ nɛ paɖɩɣ kɩ-nɔnɔsɩ. Lɛɛlɛɛyɔ Tomaa wɛ pɔ-cɔlɔ peeɖe ɖɔɖɔ. Pɩkɛdaa lɛ, Yesu lɩɩ pɔ-yɔɔ tuda kuduyuu ŋgʋ kɩ-taa. Lɛɛlɛɛyɔ lɛ, Tomaa tisi tɔm ndʋ paaheyi-i yɔ, tɩ-yɔɔ.
Yohanɛɛsɩ 20:11-29; Luka 24:13-43.
Tɔm Pɔzʋʋ
- Maarɩɩ na abalʋ weyi ɛmaɣzaɣ se ɛkɛ kaɖaɣ yɔɔ cɔnɩyʋ lɛ, suwe Maarɩɩ pɔzɩ-ɩ? Nɛ ɛbɛ sɩnɩ-ɩ nɛ ɛtɩlɩ se Yesu na?
- Ɛbɛ talɩ tɔmkpɛlɩkɩyaa naalɛ mba powokaɣ Emayuusɩ tɛtʋ taa yɔ?
- Tɔmkpɛlɩkɩyaa naalɛ mba peheyi apostoloowaa se pana Yesu lɛ, maamaaci ŋgʋ laba?
- Tam ɛzɩma Yesu lɩzɩ ɛ-tɩ nɛ ɛwɩlɩ ɛ-wayɩ tɩŋɩyaa?
- Tomaa nɩwa se tɔmkpɛlɩkɩyaa lalaa na Kɩbaɣlʋ lɛ, suwe ɛyɔɔdaa? Nɛ kɩyakɩŋ lutozo wayɩ lɛ, ɛbɛ laba?
Tɔm pɔzʋʋ lɛɛtʋ
- Kalɩ Yohanɛɛsɩ 20:11-29.
Yohanɛɛsɩ 20:23 taa ɛzɩ Yesu caɣ yɔɔdʋʋ se ɛyaa pɩzɩɣ pekpeɣ kɩwɛɛkɩm na? Lɩzɩ pɩ-taa. (Keɣa 48:3, 8; Iz. 55:7; 1 Tim. 2:5, 6; 1 Yoh. 2:1, 2)
- Kalɩ Luka 24:13-43.
Ɛzɩma ɖɩpɩzɩɣ ɖɩñɔɔzɩ ɖa-laŋa nɛ ɖitisi Bibl taa toovenim yɔɔ? (Luka 24:32, 33; Ɛsd. 7:10; Mat. 5:3; Tʋma 16:14; Ebr. 5:11-14)


text:
Ɛbɛ kɛ kɩfam JW.ORG yɔɔ?
TƆM SUSUU TƲMƖYƐ
Tɔm susuu kooka ŋga ka-taa Aseɣɖe Tɩnaa fɛyɩ yɔ
—Oostralii
TƆM SUSUU TƲMƖYƐ
Tɩŋnɩ JW.ORG yɔɔ nɛ ŋsusi Bibl tɔm
KEDIƔZISI
Yesu sɩm yɔɔ tɔzʋʋ
KIGBEƔLIŊ
2012 Yehowa Aseɣɖe Tɩnaa kigbeɣluu
KIGBEƔLIŊ
Video cikpeluu: Ajɛɛ kigbeɣluu yɔɔ tɔm
TƆM NDƲ ƐYAA PƆZƲƲ ÐOŊ ÐOŊ ÐƆ-YƆƆ YƆ
Ɛbɛ yɔɔ Yehowa Aseɣɖe Tɩnaa iiwoki you?
TƆM NDƲ ƐYAA PƆZƲƲ ÐOŊ ÐOŊ ÐƆ-YƆƆ YƆ
Ɛbɛ yɔɔ Yehowa Aseɣɖe Tɩnaa ɩɩyaɣ pe-kediɣzisi lone se cooci?
TƆM NDƲ ƐYAA PƆZƲƲ ÐOŊ ÐOŊ ÐƆ-YƆƆ YƆ
Yehowa Aseɣɖe Tɩnaa kiziɣni ɛyaa filimwaa nabɛyɛ, takayɩsɩ nasɩyɩ yaa hendu natʋyʋ yaa we?
TƆM NDƲ ƐYAA PƆZƲƲ ÐOŊ ÐOŊ ÐƆ-YƆƆ YƆ
Yehowa Aseɣɖe Tɩnaa wɛnɩ Ɛsɔtɔm tiyiyaa na?
TƆM NDƲ ƐYAA PƆZƲƲ ÐOŊ ÐOŊ ÐƆ-YƆƆ YƆ
Yehowa Aseɣɖe Tɩnaa ɛgbɛyɛ taa halaa susuu Ɛsɔtɔm na?
TƆM NDƲ ƐYAA PƆZƲƲ ÐOŊ ÐOŊ ÐƆ-YƆƆ YƆ


text:
Ɛbɛ yɔɔ Yehowa Aseɣɖe Tɩnaa iitisiɣ se paɖʋ-wɛ calɩm?
Lɩmaɣza kɩdɛkɛda wena ɛyaa wɛna yɔ
Cɛtɩm: Yehowa Aseɣɖe Tɩnaa iitisiɣ se kɔyɛ naɖɩyɛ yaa kʋdɔmɩŋ waʋ nʋmɔʋ nakʋyʋ pɩzɩɣ nɛ kɩwaa pa-kʋdɔmɩŋ.
Toovenim: Ðɩsɔɔlaa se ɖɩtɩŋnɩ kʋdɔmɩŋ waʋ nʋmɔŋ kɩbaŋ yɔɔ nɛ ɖɩwaa ɖa-maɣmaɣ yaa ɖɔ-hɔʋ taa tʋ nɔɔyʋ kʋdɔŋ. Ye kʋdɔŋ nakʋyʋ ɛcɛyɩɣ-ɖʋ yɔ, ɖiwoki ɖɔkɔtɔnaa mba pɛwɛ niye kʋdɔŋ ŋgʋ kɩ-waʋ nʋmɔʋ taa yaa mba papɩzɩɣ palabɩ-ɖʋ tʋmɩyɛ nɛ paaɖʋʋ-ɖʋ calɩm yɔ, pɔ-cɔlɔ. Ðitisiɣ ɖɔɖɔ se patɩŋnɩ kʋdɔmɩŋ waʋ nʋmɔŋ kɩfaŋ weyi ɩlɩwa yɔ, ɩ-yɔɔ nɛ pawaa-ɖʋ. Toovenim lɛ, kʋdɔmɩŋ waʋ nʋmɔŋ weyi ɩ-taa paaɖʋʋ ɛyʋ calɩm yɔ, ɩwɛɛ nɛ ɩwazɩɣ halɩ pɩkpɛndɩnɩ mba patɩkɛ Yehowa Aseɣɖe Tɩnaa yɔ. Ajɛɛ sakɩyɛ taa paha kʋdɔndɩnaa waɖɛ se papɩzɩɣ nɛ pekizi se pataalabɩnɩ tʋmɩyɛ kʋdɔmɩŋ waʋ nʋmɔʋ ŋgʋ kɩ-taa paɖʋʋ ɛyʋ calɩm yɔ, pɩsa nɛ palɩɩ kala ndɩ ndɩ wena nʋmɔŋ ɛnɩ ɩkɔŋna yɔ, ɛzɩ calɩm taa kʋdɔmɩŋ kɩɖɛɖɛŋ, nɛ mba pa-calɩm tɩmʋnɩ ɖama yɔ, nɛ kala lɛɛna mbʋ yɔ, a-taa.
Cɛtɩm: Yehowa Aseɣɖe Tɩnaa maɣzɩɣ se tisuu pɩzɩɣ nɛ pɩwaa ɛyʋ kʋdɔŋ paa etiwolo ɖɔkɔtɔ yɔ.
Toovenim: Yehowa Aseɣɖe Tɩnaa ɛɛmaɣzɩɣ se pe-tisuu waɣ pa-kʋdɔŋ paa patiwolo ɖɔkɔtɔ yɔ.
Cɛtɩm: Pʋcɔ nɛ pawaa ɛyʋ kʋdɔŋ nɛ patɩɖʋ-ɩ calɩm lɛ, pɩmʋʋ liidiye siŋŋ.
Toovenim: Weyi ekizi calɩm yɔ, liidiye nɖɩ pɩpɔzʋʋ se ɛcɔnɩnɩ ɛ-alaafɩya yɔɔ yɔ ɖɩtɩtalɩ nɖɩ pɩpɔzʋʋ weyi paɖʋ-ɩ calɩm yɔ. *
Cɛtɩm: Paa pɩnaɣ ŋga Yehowa Aseɣɖe Tɩnaa nɛ pe-piya sakɩyɛ sɩkɩ mbʋ pʋyɔɔ yɔ, pekizaa se pataaɖʋ-wɛ calɩm.
Toovenim: Tɔm tʋnɛ tɩtɩkɛ toovenim. Ðoŋ ɖoŋ lɛ, ɖɔkɔtɔnaa lakɩ tʋmɩyɛ laŋɩyɛ yaa pɔsɔʋ tomnaɣ pilinzi nɛ palakɩ ɛyaa tʋma wena awɛ kaɖɛ siŋŋ yɔ, ɛlɛ paaɖʋʋ ɛyʋ calɩm. * Kʋdɔndɩnaa sakɩyɛ, halɩ pɩkpɛndɩnɩ piya, mba pekiziɣ se pataaɖʋ-wɛ calɩm yɔ, pehikiɣ po-tomnaɣ taa alaafɩya camɩyɛ nɛ halɩ nabʋyʋ taa pɩkpaɖɩ mba paɖʋ-wɛ calɩm yɔ. * Ɛlɛ kʋdɔmɩŋ waʋ nʋmɔʋ taa lɛ, nɔɔyʋ ɛɛpɩzɩɣ nɛ ɛyɔɔdɩ nɛ ɛtɛ ɛ-taa se ye kʋdɔndʋ nɔɔyʋ ekizi calɩm yɔ, paa pɩɩlabɩ ɛzɩma ɛsɩkɩ, yaa ye paɖʋ-ɩ calɩm yɔ, paa pɩɩlabɩ ɛzɩma ɛcakɩ wezuu.
Ɛbɛ yɔɔ Yehowa Aseɣɖe Tɩnaa iitisiɣ se paɖʋ-wɛ calɩm?
Pɩtɩkɛnɩ kʋdɔmɩŋ waʋ tɔm yem, ɛlɛ Bibl paɣtʋ tɔm pɩkɛnaa. Paɣtʋ ndʋ Ɛsɔ kaaɖʋ ɛ-samaɣ nɛ pʋcɔ nɛ Yesu kɔŋ nɛ ndʋ ɛɖʋ Krɩstʋ ɛgbɛyɛ yɔ, tɩ-tɩŋa tɩ-taa Ɛyɔɔdɩ kpayɩ se ɖɩkpa ɖa-tɩ nɛ calɩm. (Kiɖe Tɛɛ Tɔm 9:4; Levitiki 17:10; Wayɩ Wayɩ Paɣtʋ 12:23; Tʋma Labʋ 15:28, 29) Pɩtasɩ lɛ, Ɛsɔ ɛzɩdaa lɛ, calɩm wɛ ɛzɩ wezuu yɔ. (Levitiki 17:14) Ye mbʋ, ɖɩɩɖʋʋ calɩm mbʋ pʋyɔɔ yɔ, ɖɩsɔɔlaa se ɖɩɖɔ Ɛsɔ paɣtʋ yɔɔ nɛ ɖɩwɩlɩ ɖɔɖɔ se ɖɩwɛnɩ ñamtʋ wezuu Hayʋ yɔɔ.
Ðɔkɔtɔnaa lɩmaɣza wɛɛ alɛɣzɩɣ
Ðooo lɛ, ɖɔkɔtɔnaa sakɩyɛ maɣzaɣ se mba pekiziɣ se pataaɖʋ-wɛ calɩm yɔ, pɔ-tɔm kɩlɩ kaɖɛ nɛ pa-lakasɩ nzɩ sɩwɩlɩɣ se pɔsɔɔlaa se pakʋ pa-tɩ, ɛlɛ lɛɛlɛɛyɔ, pa-lɩmaɣza lɛɣzaa. Ðɩkpaɣ kɩɖaʋ kʋnɛ: Pɩnaɣ 2004 taa tɔm susuu takayaɣ nakɛyɛ, ŋga katasɩɣ ɛyaa lɔŋ kʋdɔmɩŋ waʋ yɔɔ yɔ, kɔtɔm se “nʋmɔŋ ndɩ ndɩ weyi ɩ-yɔɔ patɩŋaɣna nɛ pawaa Yehowa Aseɣɖe Tɩnaa yɔ, pɩkazɩ pazɩ lɛ, ɩkaɣ kɛnʋʋ nʋmɔŋ kɩbaŋ weyi ɩ-yɔɔ paa weyi ɛpɩzɩɣ ɛtɩŋna nɛ ɛwaa ɛ-kʋdɔŋ yɔ.” Pɩnaɣ 2010 taa, tɔm susuu takayaɣ ŋga payaɣ se Heart, Lung and Circulation yɔ, kɔtɔm se “pɩtɩpɔzɩ se nʋmɔŋ weyi ɩ-yɔɔ patɩŋɩɣna nɛ palakɩ ɛyaa tʋmɩyɛ nɛ paaɖʋʋ-wɛ calɩm yɔ, ɩsɩɩnɩ Yehowa Aseɣɖe Tɩnaa ɖeke, ɛlɛ pɩwɛɛ se fɛɖaa ɩlakɩnɩ-ɩ tʋmɩyɛ paa ɖooye nɛ pawaɣ ɛyaa kʋdɔmɩŋ”
Lɛɛlɛɛyɔ, ɛjaɖɛ kpeekpe yɔɔ fɛɖaa kudokiŋ sakɩyɛ tɩŋɩɣnɩ nʋmɔŋ weyi ɩɩkpɛdɩɣ calɩm sakɩyɛ yɔ, ɩ-yɔɔ, nɛ palakɩ kʋdɔndɩnaa sakɩyɛ tʋma nɛ paaɖʋʋ-wɛ calɩm. Nɛ halɩ nʋmɔŋ ɛnɛ, palakɩnɩ-ɩ nɛ tʋmɩyɛ ɖɔɖɔ ajɛɛ wena afɛyɩnɩ liidiye yɔ, a-taa. Nɛ mba pɔsɔɔlaa se patɩŋnɩ ɩ-yɔɔ nɛ pawaa pa-kʋdɔmɩŋ yɔ, pa-taa sakɩyɛ tɩkɛ Yehowa Aseɣɖe Tɩnaa.
Kalɩ takayaɣ ŋga payaɣ se The Journal of Thoracic and Cardiovascular Surgery, vol. 134, no 2, p. 287-288; Texas Heart Institute Journal, vol. 38, no 5, p. 563; Basics of Blood Management, p. 2; et Continuing Education in Anaesthesia, Critical Care & Pain, vol. 4, no 2, p. 39.
^ tay. 8 Kalɩ takayaɣ ŋga payaɣ se The Journal of Thoracic and Cardiovascular Surgery, vol. 89, No 6, p. 918; and Heart, Lung and Circulation, vol. 19, p. 658.
^ tay. 10 Kalɩ takayaɣ Transfusion and Apheresis Science, vol. 33, no 3, p. 349.
^ tay. 10 Continuing Education in Anaesthesia, Critical Care & Pain, vol. 4, no 2, p. 39.


text:
Kɛdaɣ 61: Daviid Pɩsɩ Wiyaʋ
Sɔɔlɩ wɛɛ ɛɖaɣnɩɣ ñɩnʋʋ se ɛkpa Daviid. Ɛkpaɣ ɛ-sɔɔjanaa taa mba pakɩlɩ ɖoŋ yɔ 3000 nɛ ɛɖɛɛ Daviid ñɩnʋʋ. Daviid nɩ mbʋ lɛ, etiyi cɔŋɩyaa se powolo nɛ pana ɖenɖe Sɔɔlɩ nɛ ɛ-ɛyaa pɛwɛɣ ɖoo taa yɔ. Pɩ-yɔɔ Daviid pɔzɩ ɛyaa naalɛ se: ‘Asɔɔlaa se ma nɛ ɩ ɖiwolo ɖenɖe Sɔɔlɩ nɛ ɛ-ɛyaa pɛwɛɣ ɖoo anɛ yɔ?’
Peeɖe Abisayii cosaa se: ‘Mowoki.’ Abisayii kɛ Daviid kɔɔ Zeruyaa pɩyalʋ. Sɔɔlɩ nɛ ɛ-ɛyaa poɖowaɣ lɛ, Daviid nɛ Abisayii potuu ɖaa ɖaa nɛ powolo pɔ-cɔlɔ. Powoba lɛ, pakpaɣ Sɔɔlɩ kɩgbɛzʋʋ nɛ ɛ-lɩm kokoɖe, paawɛ Sɔɔlɩ ñʋʋ cɔlɔ kpam. Nɔɔyʋ tɩna-wɛ yaa nɔɔyʋ tɩnɩɩ pa-taŋ, mbʋ pʋyɔɔ yɔ poɖowaɣ kpem.
Cɔnɩ Daviid nɛ Abisayii lɛɛlɛɛyɔ. Pesewa nɛ pakpa piyaɣ nakɛyɛ yɔɔ. Peeɖe Daviid kowa nɛ ɛyaa Izrayɛɛlɩ sɔɔjanaa ñʋʋdʋ nɛ ɛtɔŋ se: ‘Abnɛɛrɩ, ɛbɛ yɔɔ ŋtɩɖaŋ ña-tʋ wiyaʋ yɔɔ? Ɛ-kɩgbɛzʋʋ nɛ ɛ-lɩm kokoɖe pɛwɛ le?’
Peeɖe Sɔɔlɩ kʋyaa. Ɛnɩ Daviid nɔɔ lɛ, ɛsɩm-kɛ. Ɛpɔzɩ se: ‘Pɩcaɣ Daviid?’ Cɔnɩ Sɔɔlɩ nɛ Abnɛɛrɩ pɩ-tɛɛ peeɖe yɔ.
Daviid cosi se: ‘Ɛɛɛ, wiyaʋ.’ Peeɖe Daviid pɔzaa se: ‘Ɛbɛ yɔɔ ŋwɛɛ ŋñɩnɩɣ se ŋkpa-m? Kɩdɛkɛdɩm mbʋ malaba? Wiyaʋ, cɔnɩ ña-kɩgbɛzʋʋ. Tiyi ñɛ-ɛyaa taa nɔɔyʋ nɛ ɛkɔɔ ɛkpaɣ-kʋ.’
Sɔɔlɩ yɔɔdɩ se: ‘Malabɩ kɩwɛɛkɩm. Malabɩ kɩmɛlɛndʋ.’ Pɩlabɩ mbʋ lɛ, Daviid ɖɛɛ ɛ-nʋmɔʋ nɛ Sɔɔlɩ ñapɩsɩ ɛ-tɛ. Ɛlɛ Daviid maɣzɩɣ ɛ-taa nɛ ɛtɔ se: ‘Wiɖiyi Sɔɔlɩ pɩzɩɣ ɛkʋ-m. Pʋmʋnaa se mense nɛ mowolo Filisti mba tɛ.’ Nɛ ɛla mbʋ ɖɔɖɔ. Daviid la nɛ Filisti mba tisi se lɛɛlɛɛyɔ ɛwɛ pɔ-yɔɔ na.
Pʋwayɩ pɩlabɩ pazɩ lɛ, Filisti mba wolo se pala you nɛ Izrayɛɛlɩ.You ŋgʋ kɩ-taa pakʋ Sɔɔlɩ nɛ Yonataanɩ. Pɩɩwɩzɩ Daviid pɩŋŋ, pɩ-yɔɔ ɛma kʋñɔŋ hendu kɩbandʋ natʋyʋ nɛ ɛtɔ se: ‘Mewiɣ ñɔ-yɔɔ mon-koobu Yonataanɩ. Ŋŋkɛ-m ɛyʋ kʋsɔɔlʋ pɩdɩɩfɛyɩ!’
Pʋwayɩ lɛ, Daviid pɩsɩ Izrayɛɛlɩ tɛtʋ ndʋ payaɣ se Ebrooni yɔ, tɩ-taa. You ɛɛwɛ mba paakpa Isbosɛɛtɩ se ɛpɩsɩ wiyaʋ nɛ mba paasɔɔlaa se Daviid ɛkɛnɩ wiyaʋ yɔ, pɛ-hɛkʋ taa. Ɛlɛ Daviid ɛyaa wabɩna. Daviid ɛɛwɛnɩ pɩnzɩ 30 lɛ, ɛpɩsɩ wiyaʋ. Ɛtɔɔ kewiyaɣ Ebrooni taa pɩnzɩ lʋbɛ. E-piya nasɩyɩ hɩla yɔ: Amooni, Absalɔm nɛ Adoniya.
Pɩkɔɔ pɩla se Daviid nɛ ɛ-ɛyaa pakpa tɛtʋ kɩbandʋ ndʋ payaɣ se Yerusalɛm yɔ, tɩ-taa. Daviid kɔɔ Zeruyaa pɩyalʋ lɛlʋ, weyi payaɣ-ɩ se Yowaabʋ yɔ, ɛnʋ ɖɛnɩ nɔɔ you ŋgʋ kɩ-taa. Pɩ-yɔɔ Daviid kpaɣ-ɩ se ɛkɛ ɛ-sɔɔjanaa ñʋʋdʋ. Lɛɛlɛɛyɔ, Daviid paɣzɩ tɔɔʋ kewiyaɣ Yerusalɛm tɛtʋ taa.
1 Samɩyɛɛlɩ 26:1-25; 27:1-7; 31:1-6; 2 Samɩyɛɛlɩ 1:26; 3:1-21; 5:1-10; 3 Awiya 11:1-9.
Tɔm Pɔzʋʋ
- Ɛbɛ Daviid nɛ Abisayii palaba alɩwaatʋ ndʋ Sɔɔlɩ ɖowaɣ ɛ-sɔɔjanaa hɛkʋ taa yɔ?
- Tɔm ndʋ Daviid pɔzɩ Sɔɔlɩ?
- Ɛɖɛwa nɛ eyele Sɔɔlɩ lɛ, le Daviid woba?
- Ɛbɛ laba nɛ Daviid laŋɩyɛ wɛɛkɩ? Nɛ hendu kɩbandʋ ndʋ ɛmawa?
- Pɩnzɩ ɛzɩma Daviid kaawɛnɩ pʋcɔ nɛ ɛpɩsɩ wiyaʋ Ebrooni? Payaɣ e-piya taa nasɩyɩ suwe?
- Pʋwayɩ lɛ, le Daviid tɔɔ kewiyitu?
Tɔm pɔzʋʋ lɛɛtʋ
- Kalɩ 1 Samɩyɛɛlɩ 26:1-25.
Daviid tɔm ndʋ tɩwɛ 1 Samɩyɛɛlɩ 26:11 taa yɔ, tɩwɩlɩɣ lɩmaɣza wena teokrasi ɖʋtʋ yɔɔ? (keɣa 36:7; Rom. 13:2)
Ye ɖɩñakɩ pana se ɖɩla camɩyɛ lakasɩ ɛyaa nɛ piiheyiɣ-wɛ natʋyʋ yɔ, ɛzɩma Daviid tɔm ndʋ tɩwɛ 1 Samɩyɛɛlɩ 26:23 taa yɔ, tɩsɩɣnɩ-ɖʋ nɛ ɖɩwɛɛnɩ lɩmaɣza kɩbana? (1 Aw. 8:32; Keɣa 17:21)
- Kalɩ 2 Samɩyɛɛlɩ 1:26.
Ɛzɩma Krɩstʋ mba pɩzɩɣ “pɔsɔɔlɩ lalaa pɩŋŋ” ɛzɩ Daviid nɛ Yonataanɩ paasɔɔlʋʋ ɖama yɔ? (1 Pɩy. 4:8; Kol. 3:14; 1 Yoh. 4:12)
- Kalɩ 2 Samɩyɛɛlɩ 5:1-10.
Daviid tɔɔ kewiyaɣ pɩnzɩ ɛzɩma? Ɛzɩma papɩzɩɣ patayɩ alɩwaatʋ ndʋ tɩ-taa? (2 Sam. 5:4, 5)
Daviid kɛ ɛyʋ sɔsɔ. Alaba nɛ ɛwɛɛnɩ sɔsɔtʋ ndʋ? Ɛbɛ yɔɔ pɩtɔzʋʋ-ɖʋ sɔnɔ? (2 Sam. 5:10; 1 Sam. 16:13; 1 Kɔr. 1:31; Fil. 4:13)


text:
Kɛdaɣ 67: Yozafatɩ Ta Liu Yehowa
Ŋsɩm ɛyaa mba yɔ? Ŋsɩm mbʋ paɖiɣni labʋ yɔ? Paɖiɣni wobu you taa. Nɛ mba pɛɖɛ-wɛ nɔɔ yɔ, paɖiɣni hendu teu. Ɛlɛ pɩtɩla ŋpɔzʋʋ ña-tɩ se: ‘Ɛbɛ yɔɔ hendu teyaa tɩɖɔkɩ laɣɖa nɛ kɩgbɛzɩŋ se palabɩnɩ you?’ Đɩna mbʋ pʋyɔɔ yɔ.
Yozafatɩ kaakɛ Izrayɛɛlɩ cejewee naalɛ wiyaʋ. Ɛɛcaɣ wezuu alɩwaatʋ ndʋ tɩ-taa Ahaabɩ nɛ Yezaabɛɛlɩ pɔtɔkɔɔ kewiyaɣ cejewee 10 wena aawɛ hayo kiŋ yɔ, a-yɔɔ yɔ. Ɛlɛ Yozafatɩ ñaakɛ wiyaʋ kɩbanʋ nɛ ɛ-caa Aaza kaakɛ wiyaʋ kɩbanʋ ɖɔɖɔ. Mbʋ labɩna nɛ hadɛ kiŋ cejewee naalɛ wɛɛ laŋhɛzɩyɛ nɛ leleŋ pa-taa pɩnzɩ sakɩyɛ.
Ɛlɛ nabʋyʋ kɔɔ pɩla nɛ pɩpaɣzɩ kpaʋ Izrayɛɛlɩ piya sɔɔndʋ. Nabɛyɛ kɔm nɛ peheyi Yozafatɩ se: ‘Mowaabʋ, Amooni nɛ Seyiri Pʋʋ taa sɔɔjanaa sakɩyɛ kɔŋ se palabɩnɩ-ŋ you.’ Izrayɛɛlɩ piya sakɩyɛ kpeɣli Yerusalɛm se patɩmnɩ Yehowa nɛ ɛsɩnɩ-wɛ. Peeɖe powobi Ɛsɔ kuduyuu tɛɛ. Patalɩ peeɖe lɛ, Yozafatɩ tɩm nɛ ɛtɔ se: ‘Hayɩ Yehowa ɖɛ-Ɛsɔ, ɖɩɩsɩŋ se ɖɩkpaɣnɩ le sɔɔjanaa panɛ pa-tɩŋa pɛ-ɛzɩdaa. Đɩtaɣ-ŋ liu, sɩnɩ-ɖʋ.’
Yehowa nɩɩ pa-adɩma nɛ etiyi ɛ-lɩmɖʋyʋ nɔɔyʋ se ewolo nɛ eheyi ɛ-samaɣ se: ‘You kʋnɛ kɩtɛkɛ mɩ-ñɩŋgʋ ɛlɛ Ɛsɔ ñɩŋgʋ. Ɩɩkaɣ labʋ you. Ɩsɩŋ nɛ ɩcɔna nɛ ɩna ɛzɩma Yehowa kaɣ yabʋ mɩ-ñʋʋ yɔ.’
Tɛʋ fema lɛ, Yozafatɩ heyi samaɣ se: ‘Ɩtaa Yehowa liu!’ Eheyi hendu teyaa se pɛɖɛɛ sɔɔjanaa nɔɔ, nɛ paaɖɔŋ lɛ, peteɣ hendu nɛ pasaŋ Yehowa. Pɔkɔm pɔñɔtɩnɩ you ɖɩlaɖɛ lɛ, ŋsɩm mbʋ pɩlaba yɔ? Yehowa yeba nɛ po-koyindinaa paɣzɩ ɖama kʋʋ. Alɩwaatʋ ndʋ Izrayɛɛlɩ piya talaa yɔ, po-koyindinaa tɩŋa sɩba.
Yozafatɩ taɣ liu Yehowa yɔ ɛlabɩ camɩyɛ, yaa we? Đa ɖɔɖɔ ye ɖɩtaɣ liu Yehowa yɔ, ɖɩwɩlɩɣ se ɖɩwɛ lɛɣtʋ.
1 Awiya 22:41-53; 4 Awiya 20:1-30.
Tɔm Pɔzʋʋ
- Anɩ payaɣ se Yozafatɩ? Ɛzɩmtaa ɛcaɣ wezuu?
- Ɛbɛ yɔɔ sɔɔndʋ paɣzɩ kpaɣʋ Izrayɛɛlɩ piya? Ɛbɛ pa-taa sakɩyɛ laba?
- Ɛzɩma Yehowa cosi Yozafatɩ adɩma yɔɔ?
- Ɛbɛ Yehowa yebi se pɩla pʋcɔ nɛ you talɩ?
- Ɛbɛ Yozafatɩ tɔm kpɛlɩkɩɣ-ɖʋ?
Tɔm pɔzʋʋ lɛɛtʋ
- Kalɩ 4 Awiya 20:1-30.
Ɛzɩma Yozafatɩ wɩlɩ mbʋ pʋmʋnaa se Ɛsɔ sɛyʋ ɛla kaɖɛ alɩwaatʋ taa yɔ? (4 Aw. 20:12; Keɣa 24:15; 61:1)
Kpaɣ ɖooo caanaʋ taa nɛ pɩtalɩ sɔnɔ, paa ɛzɩmtaa Yehowa tɩŋɩɣnɩ ɛgbɛyɛ naɖɩyɛ yɔɔ na nɛ ɛwɩlɩɣ ɛ-samaɣ nʋmɔʋ. Ɛgbɛyɛ nɖɩ yɔɔ ɛtɩŋɩɣnɩ sɔnɔ? (4 Aw. 20:14, 15; Mat. 24:45-47; Yoh. 15:15)
Ɛzɩ Yozafatɩ yɔ, ɛzɩma ɖɩkaɣ labʋ alɩwaatʋ ndʋ “Ɛsɔ Đoŋ Tʋ kɩyakʋ sɔsɔʋ you paɣzɩɣ” yɔ? (4 Aw. 20:15, 17; 32:8; Natʋ 16:14, 16, ABT)
Ɛzɩ Leevi mba yɔ, ɛzɩma nʋmɔʋ lɩzɩyaa nɛ Ɛsɔtɔm tiyiyaa ɖʋʋ nesi ɛjaɖɛ kpeekpe yɔɔ tɔm susuu tʋmɩyɛ sɔnɔ? (4 Aw. 20:19; Rom. 10:13-15; 2 Tim. 4:2)


text:
Kɛdaɣ 101: Pakʋ Yesu
Na kɩdɛkɛdɩm mʋ paɖiɣni labʋ Yesu yɔ. Paɖiɣni-i kʋʋ. Pakamɩ-ɩ sizika yɔɔ. Pakam ñɩma e-nesi tɛɛ nɛ ɛ-nɩŋgbanzɩ taa. Ɛbɛ yɔɔ palabɩ Yesu mbʋ?
Mbʋ pʋyɔɔ yɔ, ɛyaa sakɩyɛ taasɔɔlɩ-ɩ. Ŋsɩm ɛyaa mba? Pa-taa lɛlʋ lɛ Ɛsɔ tiyiyu kɩdɛkɛdʋ Sataŋ Yiliyu. Ɛnʋ kaacɛtɩnɩ Aɖam nɛ Ɛva nɛ pamaa Yehowa paɣtʋ yɔɔ. Sataŋ ɖɔɖɔ labɩna nɛ Yesu koyindinaa lakɩ-ɩ kɩdɛkɛdɩm sɔsɔm pʋnɛ.
Pʋcɔ nɛ paka Yesu sizika kanɛ kɔ-yɔɔ lɛ, e-koyindinaa nazɩ-ɩ siŋŋ. Ŋtɔzʋʋ ɛzɩma paakɔm Jesemaanɩ kaɖaɣ taa nɛ pakpa-ɩ nɛ pɛɖɛna yɔ? Mba lɛ e-koyindinaa mba pɔkɔm pakpa-ɩ yɔ? Mba lɛ Ɛsɔ sɛtʋ agbaa ñʋndɩnaa. Lɛɛlɛɛyɔ yele nɛ ɖɩna mbʋ palabɩ-ɩ pʋwayɩ yɔ.
Ɛsɔ sɛtʋ agbaa ñʋndɩnaa kpa Yesu lɛ, ɛ- apostoloowaa se. Sɔɔndʋ kpa-wɛ nɛ peyele Yesu ɖeke e-koyindinaa nesi tɛɛ. Ɛlɛ apostoloo Pɩyɛɛrɩ nɛ apostoloo Yohanɛɛsɩ patɩɖɛɛ poliŋ. Patɩŋ mba pakpa Yesu yɔ pa-wayɩ se pana se ɛbɛ palakɩ-ɩ.
Cɔjɔnaa woni Yesu abalʋ akpadɩyʋ Ana weyi ɛɛkɛ cɔjɔ sɔsɔ yɔ, ɛ-cɔlɔ. Ɛlɛ patileɖi peeɖe. Pʋwayɩ lɛ, powoni Yesu Kayifu, weyi ɛkɛ cɔjɔ alɩwaatʋ ndʋ tɩ-taa yɔ, ɛ-ɖɩɣa taa. Ɛsɔ sɛtʋ agbaa ñʋndɩnaa sakɩyɛ iikpeɣli ɖɩɣa ŋga ka-taa.
Kayifu ɖɩɣa taa peeɖe pahʋ tɔm. Pɔkɔnɩ ɛyaa nabɛyɛ se pɛcɛtɩ tɔm Yesu yɔɔ. Ɛsɔ sɛtʋ agbaa ñʋndɩnaa tɩŋa tɔm se: ‘Pɩpɔzʋʋ pakʋ Yesu.’ Pɔtɔ ndaatʋ ɛ-ɛzɩdaa nɛ pamabɩ-ɩ ŋgulumee.
Alɩwaatʋ ndʋ palakaɣ mbʋ yɔ, Pɩyɛɛrɩ kaawɛ kadaɣ taa. Samaɣ ɖʋ miŋ mbʋ pʋyɔɔ yɔ, niŋkaɣ kaawɛ ɖoo ana a-taa. Pɛwɛɛ pohoyuu miŋ lɛ, halʋ lɩmɖʋyʋ nɔɔyʋ na Pɩyɛɛrɩ nɛ ɛtɔ se: ‘Abalʋ ɛnɛ ɖɔɖɔ ɛɛkɛ Yesu taabalʋ.’
Pɩyɛɛrɩ cosi-i se: ‘Aayɩ, mantɩkɛ ɛ-taabalʋ!’
Ɛyaa heyi Pɩyɛɛrɩ tam nabudozo se ɛkɛ Yesu taabalʋ. Ɛlɛ Pɩyɛɛrɩ kpɛzɩ laɣ laɣ se ɛtɩkɛ Yesu taabalʋ. Ɛkpɛzɩ nabudozo ɖeɖe lɛ, Yesu kisi nɛ ɛcɔnɩ ɛ-ɛzɩdaa. Pɩcɛyɩ Pɩyɛɛrɩ siŋŋ se ɛtɩyɔɔdɩ toovenim. Nɛ ɛlɩɩ awayɩ nɛ ewili.
Wɩsɩ paɣzɩ lɩʋ Kemeɣa wiye lɛ, cɔjɔnaa woni Yesu ɖenɖe cɔjɔnaa sɔsaa nɛ tɔm hʋyaa lɛlaa pekpeɣliɣ yɔ. Peeɖe palɩzɩ lɩmaɣza se pana se ɛbɛ papɩzɩɣ pala Yesu. Powoni-i Yuda egeetiye ñʋʋdʋ Pɔɔnsɩ Pilaatɩ cɔlɔ.
Cɔjɔnaa heyi Pilaatɩ se: ‘Abalʋ ɛnɛ ɛkɛ ɛyʋ kɩdɛkɛdʋ. Pʋpɔzʋʋ pakʋ-ɩ.’ Pilaatɩ pɔzɩ Yesu tɔm pɩtɛ lɛ, ɛtɔ se: ‘Mantɩna kɩwɛɛkɩm mbʋ abalʋ ɛnɛ ɛlaba yɔ.’ Peeɖe Pilaatɩ yebi nɛ powoni Yesu Eroodi Antipasɩ cɔlɔ. Eroodi ɖɔɖɔ nawa se Yesu tɩla kɩwɛɛkɩm nabʋyʋ lɛ, ɛpɩsɩ-ɩ Pilaatɩ cɔlɔ.
Pilaatɩ ñɩnaɣ se eyele Yesu. Ɛlɛ Yesu koyindinaa ñañɩnaɣ se peyele salaka tʋ lɛlʋ. Ɛnʋ lɛ mɩlʋ Baraabaasɩ. Lɛɛlɛɛyɔ wɩsɩ siɣa nɛ Pilaatɩ lɩzɩ Yesu awayɩ. Eheyi samaɣ se: ‘Ɩna mi-wiyaʋ!’ Ɛlɛ cɔjɔnaa sɔsaa tɔ se: ‘Ɩɖɛnɩ-ɩ! Ɩkʋ-ɩ! Ɩkʋ-ɩ!’ Mbʋ labɩna nɛ Pilaatɩ yele Baraabaasɩ nɛ pɛɖɛnɩ Yesu se pakʋ-ɩ.
Pakam Yesu sizika yɔɔ Kemeɣa wɩsɩ wɛlʋʋ. Paakam mɩlaa naalɛ ɛ-cɔlɔ, lɛlʋ ɛ-nɩwaŋ yɔɔ nɛ lɛlʋ ɛ-nɩmɩyɛ yɔɔ. Ɛlɛ pɛfɛyɩ kɩlɛmʋʋ yɔɔ cɩnɛ. Pʋcɔ nɛ Yesu sɩ lɛ, mɩlaa mba pa-taa kʋyʋm heyi-i se: ‘Ŋsʋ ñe-kewiyaɣ taa lɛ, tɔzɩ mɔ-yɔɔ.’ Nɛ Yesu cosi-i se: ‘Meheyiɣ-ŋ se ma nɛ ŋ ɖɩkɔŋ wɛʋ Paradisuu taa.’
Pɩtɛkɛ tamaɣ kɩbaŋa lɛ mbʋ yɔ? Ŋsɩm paradisuu ŋgʋ Yesu yɔɔdʋʋ kɩ-tɔm yɔ? Paradisuu ŋgʋ Ɛsɔ lɩzɩ kiɖe tɛɛ yɔ, le kɩɩwɛɛ? Tataa. Ye mbʋ, Yesu pɩsɩɣ wiyaʋ lɛ, efeziɣ ɛyʋ ɛnʋ nɛ ɛwɛɛ koboyaɣ taa Paradisuu taa, tɛtʋ yɔɔ. Tɔm ndʋ tɩɩlakɩ-ɖʋ leleŋ siŋŋ yaa we?
Maatiyee 26:57-75; 27:1-50; Luka 22:54-71; 23:1-49; Yohanɛɛsɩ 18:12-40; 19:1-30.
Tɔm Pɔzʋʋ
- A-cɔlɔ Yesu sɩm lɩnaa?
- Ɛsɔ sɛtʋ agbaa ñʋndɩnaa kpa Yesu lɛ, ɛbɛ apostoloowaa laba?
- Ɛbɛ laba cɔjɔ sɔsɔ Kayifu ɖɩɣa taa?
- Ɛbɛ yɔɔ Pɩyɛɛrɩ lɩ awayɩ nɛ ewii?
- Papɩsɩnɩ Yesu Pilaatɩ cɔlɔ lɛ, ɛbɛ yɔɔ cɔjɔnaa sɔsaa mabɩ kubuka se pakʋ-ɩ?
- Ɛbɛ talɩ Yesu Kemeɣa wɩsɩ wɛlʋʋ? Tamaɣ ŋga ɛlaba mɩlaa mba pakam ɛ-cɔlɔ yɔ, pa-taa lɛlʋ?
- Paradisuu ŋgʋ kɩ-tɔm Yesu yɔɔdaɣ yɔ, le kɩkaɣ wɛʋ?
Tɔm pɔzʋʋ lɛɛtʋ
- Kalɩ Maatiyee 26:57-75.
Ɛbɛ Yuda tɔm hʋyaa sɔsaa laba nɛ pɩwɩlɩ se pɛkɛ ɛyaa kɩdɛkɛdaa? (Mat. 26:59, 67, 68)
- Kalɩ Maatiyee 27:1-50.
Ɛbɛ yɔɔ papɩzɩɣ pɔtɔ se mbʋ Yudaasɩ laba se ɛwɩlɩ se ɛ-kɩwɛɛkɩm cɛyɩɣ-ɩ yɔ, pɩtɩlɩɩnɩ ɛ-laŋɩyɛ taa? (Mat. 27:3, 4; Mk. 3:29; 14:21; 2 Kɔr. 7:10, 11)
- Kalɩ Luka 22 54:71.
Đoo wena a-taa pakpa Yesu yɔ, Pɩyɛɛrɩ tɔm se ɛnʋ ɛsɩŋɩ-ɩ. Ɛbɛ ɖɩkpɛlɩkɩɣ pɩ-taa? (Luka 22:60-62; Mat. 26:31-35; 1 Kɔr. 10:12)
- Kalɩ Luka 23:1-49.
Palakaɣ Yesu kɩdɛkɛdɩm lɛ, ɛbɛ ɛlaba? Nɛ ɛbɛ pɩkpɛlɩkɩɣ-ɖʋ? (Luka 23:33, 34; Rom. 12:17-19; 1 Pɩy. 2:23)
- Kalɩ Yohanɛɛsɩ 18:12-40.
Pɩyɛɛrɩ kaase ɛyaa sɔɔndʋ alɩwaatʋ natʋyʋ taa, ɛlɛ pʋwayɩ lɛ, ɛɖaɣnɩ pɩsʋʋ Yesu apostoloo kʋsɔɔlʋ nɔɔyʋ. Ɛbɛ pɩwɩlɩɣ-ɖʋ? (Yoh. 18:25-27; 1 Kɔr. 4:2; 1 Pɩy. 3:14, 15; 5:8, 9)
- Kalɩ Yohanɛɛsɩ 19:1-30.
Lɩmaɣzɩyɛ kɩbanɖɛ nɖɩ Yesu kaawɛnɩ tomnaɣ taa wondu yɔɔ? (Yoh. 2:1, 2, 9, 10; 19:23, 24; Mat. 6:31, 32; 8:20)
Yesu sɩkaɣ nɛ ɛyɔɔdɩ tɔm ndʋ yɔ, ɛzɩma tɩwɩlɩɣ se ɛtɩnɩ Yehowa kewiyitu kɩkɩlɩtʋ yɔɔ? (Yoh. 16:33; 19:30; 2 Pɩy. 3:14; 1 Yoh. 5:4)


text:
Toovenim taa lɛ, akɛ ɛjaɖɛ wiyaʋ?
Ŋmaɣzɩɣ se . . .
ɛsɔ?
ɛyaa na?
yaa nɔɔyʋ yem?
NDƲ BIBL YƆƆDƲƲ YƆ
“Ɛjaɖɛ pilim wɛ kɩdɛkɛdɩm tʋ taa” yaa kɩdɛkɛdʋ nesi tɛɛ.—1 Yohanɛɛsɩ 5:19.
“Eleeu kɩwɛɛkɩm hɩzʋʋ yɔɔ Ɛsɔ Pɩyalʋ kɔma.”—1 Yohanɛɛsɩ 3:8, Takayaɣ kiɖeɖea verbum bible.
ƐZƖMA TƆM TƲNƐ TƖPƖZƖƔ NƐ TƖWAZƖ-Ŋ
Pɩsɩɣnɩ-ŋ nɛ ŋtɩlɩ mbʋ pʋyɔɔ ɛjaɖɛ kpeekpe wɛ kʋñɔmɩŋ taa yɔ.—Natʋ 12:12.
Pɩsɩɣnɩ-ŋ ɖɔɖɔ nɛ ŋtisi se ɖɛ-ɛjaɖɛ kaɣ ñɔɔzʋʋ.—1 Yohanɛɛsɩ 2:17.
ÐƖPƖZƖƔ NƐ ÐITISI SE BIBL TƆM KƐ TOOVENIM NA?
Ɛɛɛ, ɖɩyɔɔdɩ lɩmaɣza naadozo ɖeke tɔm:
Sataŋ kewiyitu tɔɔʋ wɩzɩ tɩnaɣ sɩʋ. Yehowa ɖʋwa se piileɖiɣ lɛ, Sataŋ kewiyitu tɔɔʋ sɩɣ tɩnaɣ. Ɛtɔm se ɛkaɣ labʋ nɛ Sataŋ pɩsɩ “ɛjam” nɛ ɛñɔɔzɩ mbʋ Sataŋ wɛɛkɩ ɛjaɖɛ yɔɔ yɔ.—Ebree 2:14, Nɔɔ haʋ kɩfam takayaɣ.
Ɛsɔ lɩzɩ Yesu se ɛtɔɔ kewiyitu ɛjaɖɛ kpeekpe yɔɔ. Yesu wɛ ndɩ siŋŋ nɛ kañatʋ tʋ nɛ ‘piɖeni men-ɖeke’ sɔsɔ weyi eɖiyiɣ ɛjaɖɛ sɔnɔ yɔ. Ɛsɔ yɔɔdaɣ Yesu kewiyitu ndʋ tɩ-tɔm lɛ, ɛtɔm se: “Ɛwɛɣnɩ kʋñɔndʋ nɛ ɛjam pɔ-yɔɔ ɛhʋyɛ tam . . . Ɛlɩzɩɣ-wɛ puuyaɣ-tʋ weyi ɛnazɩɣ-wɛ yɔ e-nesi tɛɛ.”—Keɣa 71:13, 14.
Ɛsɔ ɛɛcɛtɩɣ. Bibl yɔɔdɩ kpayɩ se: “Pɩɩsaŋ se Ɛsɔ ɛcɛtɩ.” (Ebree 6:18) Pʋtɔbʋʋ lɛ se, ye Yehowa ɛtɔm se ɛkaɣ nabʋyʋ labʋ yɔ, pɩwɛ ɛzɩ ɛtɛm-pʋ labʋ yɔ! (Izaayii 55:10, 11) Ye mbʋ, ɛzɩ ɛɛyɔɔdʋʋ yɔ, pakaɣ se “potuzi ɛjaɖɛ yɔɔ wiyaʋ se pɔlɔ-ɩ awayɩ.”—Yohanɛɛsɩ 12:31.
MAƔZƖ TƆM TƲNƐ TƖ-YƆƆ
Sataŋ kewiyitu sɩɣ tɩnaɣ nɛ pɩtɛ lɛ, ɛzɩma ɛjaɖɛ kaɣ wɛʋ?
Bibl cosi tɔm tʋnɛ tɩ-yɔɔ KEƔA 36:10, 11 nɛ NATƲ 21:3, 4 taa.


text:
Kɛdaɣ 3: Aɖam nɛ Ɛva
Ɛbɛ wɛ ndɩ kɩlɛmʋʋ kʋnɛ kɩ-yɔɔ? Ɛyaa wɛ kɩ-yɔɔ. Ɛyaa mba lɛ kajalaɣ abalʋ nɛ kajalaɣ halʋ. Alɩzɩ-wɛ? Ɛsɔ lɩzɩnɩ-wɛ. Ŋsɩm Ɛsɔ hɩɖɛ na? Payaɣ-ɩ se Yahve yaa Yehowa. Payaɣ kajalaɣ abalʋ se Aɖam nɛ ɛ-halʋ se Ɛva.
Na ɛzɩma Yehowa Ɛsɔ lɩzɩ Aɖam yɔ. Ecozi tataa cʋʋ nɛ ɛmanɩ Aɖam tomnaɣ. Pʋwayɩ lɛ, ehosi ɛ-mɔɔŋ tɛɛ nɛ Aɖam pɩsɩ ɛzadʋ.
Yehowa Ɛsɔ kaaɖʋ Aɖam tʋmɩyɛ. Eeheyi-i se ɛha kpɩna tɩŋa hɩla. Pɩtɩla Aɖam kɛyaɣ alɩwaatʋ nɛ ɛcɔŋnɩ kpɩna ana a-wɛtʋ se ɛna se hɩla wena kɩlɩɣ-yɛ mʋnaʋ. Aɖam haɣaɣ kpɩna ana hɩla lɛ, ɛpaɣzɩ naʋ nabʋyʋ. Ŋsɩm mbʋ ɛnaɣaɣ yɔ?
Paa kpɩnɛ nɖɩ lɛ, ɖɩ nɛ ɖɩ-ɛgbaɣdʋ. Tuŋ abalaa kaawɛ nɛ tuŋ halaa ñɛwɛɛ ɖɔɖɔ. Mʋʋzɩŋ abalaa nɛ halaa ñɛwɛɛ ɖɔɖɔ. Ɛlɛ Aɖam ñataawɛnɩ ɛgbaɣdʋ nɔɔyʋ. Pɩ-yɔɔ Yehowa laba nɛ ɖom cukaŋ mbʋ nabʋyʋ tɔlɩ Aɖam yɔɔ nɛ eɖoo, nɛ ɛlɩzɩ ɛ-hʋyʋʋ tɛɛ sinaɣ kʋyʋmaɣ. Nɛ Yehowa kpaɣ sinaɣ ŋga nɛ ɛlabɩnɩ halʋ nɛ ɛcɛlɩ Aɖam.
Peeɖe Aɖam taa labɩ leleŋ siŋŋ! Nɛ maɣzɩ nɛ ŋna ɛzɩma Ɛva taa kaalabɩ ɖɔɖɔ leleŋ yɔ! Mbʋ pʋyɔɔ yɔ, palɩzɩ-ɩ se ɛcaɣ wezuu kaɖaɣ kɩbaŋa taa. Lɛɛlɛɛyɔ Aɖam nɛ Ɛva papɩzɩɣ palʋlɩ piya, nɛ pa nɛ sɩ pacaɣ wezuu tam koboyaɣ taa.
Yehowa kaasɔɔlaa se Aɖam nɛ Ɛva pacaɣ wezuu tam. Ɛɛsɔɔlaa se pɔñɔɔzɩ tɛtʋ kpeekpe nɛ tɩwɛɛ kajʋka ɛzɩ Edɛɛnɩ kaɖaɣ yɔ. Pɩɩkɛnɩ Aɖam nɛ Ɛva taa leleŋ siŋŋ se paaha-wɛ waɖɛ se pala tʋmɩyɛ nɖɩ! Ña yɔ, ye ŋŋwɛ peeɖe pɩɩkɛdɩnɩ-ŋ se ŋla tʋmɩyɛ nɛ tɛtʋ pɩsɩ kajʋka lone na? Ɛlɛ, pʋtɔdɩyɛ tɔm, Aɖam nɛ Ɛva po-koboyaɣ ŋga katileɖi. Đɩkaɣ naʋ mbʋ pɩlaba yɔ.
Egipiti Lɩʋ 3:15; Kiɖe Tɛɛ Tɔm 1:26-31; 2:7-25.
Tɔm Pɔzʋʋ
- Ɛbɛ yɔɔ kɩlɛmʋʋ ŋgʋ kɩwɛ kɛdaɣ 3 taa yɔ, kɩwɛ ndɩ nɛ ŋgʋ kɩwɛ kɛdaɣ 2 taa yɔ?
- Alɩzɩ kajalaɣ abalʋ? Nɛ payaɣ kajalaɣ abalʋ ɛnʋ suwe?
- Tʋmɩyɛ nɖɩ Ɛsɔ kaaɖʋ Aɖam?
- Ɛbɛ yɔɔ Ɛsɔ yebi nɛ ɖom cukaŋ mbʋ nabʋyʋ tɔlɩ Aɖam yɔɔ?
- Pɩnzɩ ɛzɩma Aɖam nɛ Ɛva pɩzaɣ se pacaɣ wezuu? Nɛ tʋmɩyɛ nɖɩ Yehowa ñɩnaɣ se pala?
Tɔm pɔzʋʋ lɛɛtʋ
- Kalɩ Egipiti Lɩʋ 3:15.
Payaɣ Ɛsɔ suwe? Nɛ ɛkɛ we tɛtʋ yɔɔ cɩnɛ? (Egl. 3:15 [Yer. 16:21]; Dan. 4:14 [Keɣa 82:18])
- Kalɩ Kiɖe Tɛɛ Tɔm 1:26-31.
Ɛbɛ Ɛsɔ tɛzɩ lɩzʋʋ wondu lɩzʋʋ kɩyakʋ loɖo ñɩŋgʋ wiye? Nɛ ɛbɛ yɔɔ mbʋ ɛlɩzaa yɔ pɩwɛ ndɩ nɛ kpɩna? (Kiɖe 1:26)
Ɛbɛ Yehowa laba se pɩkɛnɩ tɔɔnaɣ ɛyaa nɛ kpɩna? (Kiɖe 1:30)
- Kalɩ Kiɖe Tɛɛ Tɔm 2:7-25.
Ɛbɛ tʋmɩyɛ nɖɩ paaɖʋ Aɖam se ɛha kpɩna hɩla yɔ, ɖɩpɔzaɣ-ɩ se ɛla? (Kiɖe 2:19)
Ɛzɩma tɔm ndʋ pama Kiɖe Tɛɛ Tɔm 2:24 taa yɔ, tɩsɩɣnɩ-ɖʋ nɛ ɖɩtɩlɩ lɩmaɣza wena Yehowa wɛnɩ nesi ɖɔkʋʋ, ɖama yaʋ, nɛ ɖama kizuu yɔɔ? (Mat. 19:4-6, 9, ABT)


text:
Kɛdaɣ 72: Ɛsɔ Sɩnɩ Wiyaʋ Ezekiyasɩ
Ŋsɩm mbʋ pʋyɔɔ abalʋ ɛnʋ yɔ ɛwɛɛ ɛtɩmɩɣnɩ Yehowa yɔ? Ɛbɛ yɔɔ elema takayɩsɩ nzɩ yɔ kɩlaʋ pɩyɛ yɔɔ Yehowa ɛzɩdaa? Ɛ-hɩɖɛ lɛ Ezekiyasɩ. Ɛɛkɛ Izrayɛɛlɩ hadɛ kiŋ cejewee naalɛ wiyaʋ. Ɛlɛ ɛwɛ kʋñɔŋ taa kpem. Ɛbɛ yɔɔ?
Mbʋ pʋyɔɔ yɔ Asiirii sɔɔjanaa tɛm yɔkʋʋ hayo kiŋ cejewee 10. Yehowa yebi nɛ pɩla mbʋ, mbʋ pʋyɔɔ yɔ, cejewee ana alakaɣ kɩwɛɛkɩm siŋŋ. Nɛ lɛɛlɛɛyɔ Asiirii sɔɔjanaa kɔm labʋ you nɛ cejewee naalɛ kewiyaɣ ŋga pɩkazaa yɔ.
Asiirii wiyaʋ tiyini Wiyaʋ Ezekiyasɩ takayɩsɩ nzɩ elem Yehowa ɛzɩdaa mbʋ yɔ. Sɩ-taa ɛtʋwaɣ Yehowa nɛ eheyiɣ Ezekiyasɩ se ewoni ɛ-tɩ nɛ pakpa-ɩ. Pɩ-yɔɔ Ezekiyasɩ tɩmnɩ Yehowa se: ‘Hayɩ Yehowa, lɩzɩ-ɖʋ Asiirii wiyaʋ nesi tɛɛ. Nɛ ajɛɛ kpeekpe tɩlɩ se ñe-yeke koŋ ñɛkɛnɩ Ɛsɔ.’ Yehowa welisi Ezekiyasɩ adɩma na?
Ezekiyasɩ ɛɛkɛ wiyaʋ kɩbanʋ. Ɛfɛyɩ ɛzɩ Izrayɛɛlɩ cejewee 10 awiya kɩdɛkɛda yɔ. Ɛfɛyɩ ɖɔɖɔ ɛzɩ ɛ-caa wiyaʋ kɩdɛkɛdʋ Ahazɩ yɔ. Ezekiyasɩ ñakaɣ pana nɛ ɛɖɔŋ Yehowa paɣtʋ tɩŋa yɔɔ. Pɩ-yɔɔ Ezekiyasɩ labɩ adɩma nɛ pɩtɛ lɛ, nayʋ Izaayii tiyini-i Yehowa tɔm tʋnɛ: ‘Asiirii wiyaʋ ɛɛkaɣ sʋʋ Yerusalɛm taa. Ɛ-sɔɔja nɔɔyʋ ɛɛkaɣ ñɔtɩnʋʋ Yerusalɛm tɛtʋ. Nɛ ɛɛkaɣ ñɩmɩyɛ tɔʋ tɩ-taa.’
Cɔnɩ kɩlɛmʋʋ ŋgʋ kɩwɛ hayʋʋ kʋnɛ kɩ-yɔɔ nɛ ŋna. Sɔɔjanaa mba pasɩba yɔ, ŋsɩm wɛ? Pɛkɛ Asiirii mba. Yehowa tiyi e-tiyiyu nɔɔyʋ nɛ ɖoo kʋyʋma taa lɛ, ɛkʋ Asiirii sɔɔjanaa 185000. Peeɖe Asiirii wiyaʋ sewa nɛ ɛpɩsɩ ɛ-tɛ.
Payabɩ cejewee naalɛ kewiyaɣ ñʋʋ. Ka-taa ɛyaa caɣ wezuu laŋhɛzɩyɛ taa pɩnzɩ sakɩyɛ. Ɛlɛ, Ezekiyasɩ kɔm nɛ ɛsɩ lɛ, ɛ-pɩyalʋ Manaasee pɩsɩ wiyaʋ. Manaasee wayɩ lɛ, Amooni pɩsɩnɩ wiyaʋ. Manaasee nɛ Amooni paakɛ awiya kɩdɛkɛda. Pɩ-yɔɔ kɩdɛkɛdɩm paɣzɩ labʋ ɛjaɖɛ taa. Amooni lɩmɖʋyʋ kʋ-ɩ lɛ, ɛ-pɩyalʋ Yoziyaasɩ pɩsɩ cejewee naalɛ wiyaʋ.
2 Awiya 18:1-36; 19:1-37; 21:1-25.
Tɔm Pɔzʋʋ
- Abalʋ weyi lɛ kɩlɛmʋʋ yɔɔ? Ɛbɛ yɔɔ ɛwɛ kʋñɔŋ taa?
- Takayɩsɩ nzɩ Ezekiyasɩ lem Ɛsɔ ɛzɩdaa mbʋ yɔ? Nɛ adɩma wena ɛlaba?
- Wiyaʋ weyi Ezekiyasɩ kaakɛnaa? Nɛ tɔm ndʋ Yehowa kaatɩŋnɩ Izaayii yɔɔ nɛ eheyi-i?
- Ɛzɩ ŋnaɣ kɩlɛmʋʋ yɔɔ yɔ, ɛbɛ Yehowa tiyiyu labɩ Asiirii sɔɔjanaa?
- Toovenim alɩwaatʋ natʋyʋ cejewee naalɛ kewiyaɣ kaawɛ laŋhɛzɩyɛ taa. Ɛlɛ, ɛbɛ laba Ezekiyasɩ sɩm wayɩ?
Tɔm pɔzʋʋ lɛɛtʋ
- Kalɩ 2 Awiya 18:1-36.
Tɔm ndʋ Asiirii tʋ Rabɩsakee kaayɔɔdaa se pɩyɔlɩ Izrayɛɛlɩ piya? (2 Aw. 18:19, 21; Egl. 5:2; Keɣa 63:4)
Yehowa Aseɣɖe tɩnaa wɛɣ takɩm taa lɛ, ɛzɩma pamaɣzɩɣnɩ Ezekiyasɩ? (2 Aw. 18:36; Keɣa 38:2; Ad. 26:4; 2 Tim. 2:24)
- Kalɩ 2 Awiya 19:1-37.
Sɔnɔ kʋñɔŋ talɩɣ Yehowa Aseɣɖe Tɩnaa lɛ, ɛzɩma palakɩ ɛzɩ Ezekiyasɩ yɔ? (2 Aw. 19:1, 2; Ad. 3:5, 6; Ebr. 10:24, 25; Yak. 5:14, 15)
Ɛzɩma pawabɩ Wiyaʋ Senakeribʋ tam naadozo? Nɛ ɛbɛ pɩsɩŋnaa? (2 Aw. 19:32, 35, 37; Natʋ 20:2, 3)
- Kalɩ 2 Awiya 21:1-6, 16.
Ɛbɛ yɔɔ ɖɩpɩzɩɣ ɖɩtɔ se Yerusalɛm awiya taa lɛ, Manaasee kɩlɩnɩ labʋ kɩdɛkɛdɩm? (4 Aw. 33:4-6, 9)